Yak'usda Ooghuni Unzoo-i John 'Uk'unéyuzguz-i 
Ndi khuni 'ilhiz 'unt'oh 


1:1 Soo 'udechoo da" er khuni hoon 'ink'ez ndi khuni 1 Yak'usda yulh 
'ünt'oh. Ndi khuni 1 Yak'usda 'unt'oh. 2 Ndun en soo 'udechoo da' whuts'un 
Yak'usda bulh 'unt'oh. 3 'En la toh ts'e ts'tyaitsuk 'ulya ínle'. Ndai la 'ulya-i 
toh aw "ilhughi Ihe'yílel-1 hooloh. 4 Be ts'úkhuna-1 'en oots'u haídanzut 
ink'ez 1 ts'tyanne dune buba be hoot'en-i 'unt'oh. 5 Ndi be hóot'en-1 tsalhgus 
yo ts'e whíndi 'ink'ez ndi tsalhgus yo ts'e haínya-un, aw yuch'a' 'oolhdeh 
aít'oh. 6 TIhoghun dune John huyulhni, en Yak'usda whusayálh'a'. 7 Ndun 
dune en ts'tyanne don ndi be hóot'en-i, 5 ghun. Hukwa' huninzun de, en 
gha la tshyanne ooba 'álha' hotel 8 Ndun en aw be hóot'en-1 ilóh 'unt'oh. 
'En 'unt'oh be hóot'en-i, '1 ghun ts'tyanne dóni'-un 'unt'oh. 9 Ndi be hóot'en-i, 
1 ts'ih'un unt oh, 'ink'ez be hóot'en-1, '1 ts'tyanne dune bugha ita'alh, er wheni 
'en ndi yun k'eínya. 10 Ndi yun k'ut inda'. Ndi yun 'uyínla er hoonts'i yinka 
dune' t'ehinózin hukwa Ihe'hunízun. 11 Mbene la dulh whüt'enne oole' ha 
'utahábanlane, 'enne butaninya whe 'aw Ihuhuyílhchulh. 12 'Et hoonts'i 
mbene la yílhchootne, Yak'usda buzkeh huzdli' et bugha óonin'ai. 'Enne 
'uhint'oh ndi boozi' buba 'álha' yint'oh. 13 'Aw hahánde whu la toh ts'e iloh 
Yak'usda buzkeh huzdli', k'us buyust'e hukwa' nínzun huwa iloh, k'us 
dich'oh dune hukwa' huninzun huwa cha iloh, Yak'usda 'en gha za 
huwhuzdli. 14 'Et ndi khuni Yak'usda unli, '1 dune suli' ink'ez netoh dune 
inle', et whe dádilti' la ts'onalh'en. Ndi yé dadanti', '1 Yak'usda aw "ilhoghun 
za ooYe' ye dizti'-1 'unt'oh. Ye unzoo-i aw oola tanalhuhóo'oh 'ink'ez khuni 
alba 'unt'oh-i za be yálhduk. 15 'En ghun John ubudán!' inle', dune bulh 
yálhduk whe, “Ndun en ghun nohdásni', sk'elh'az whusatíyalh er hoonts'i 
whutisdleh whutso dal hoonts'i, 'uda' et khuna whe 'unt'oh, er huwa 'unt'oh 
sando 'unt'oh,” ubülhni. 16 'Ink'ez ndai la neba yut'i-i 'andit ts'iyawh negha 
íninla. Dzin totsuk ye unzoo-i neba on un 'unt'oh. 17 Yak'usda ndi khuni 
yutulhúhizye'-1, '1 Moses en gha netl'aídan'ai ínle'. 'Et hoonts'1 'andit Sizi 
Gri en gha ye unzoo-1 'ink'ez khuni 'alha' 'unt'oh-i neghalts'ut. 18 'Aw 
Yak'usda yan'en-un hooloh er hoonts'i ndun aw 'ilhoghun ooYe', ooBá 


'uk'enus yuk'entsi'-un, en Yak'usda ghun et whunénulhtan.John dune too be 
'ulh'en-un, en ubülhni aw ndun Christ en iloh 'ust'oh 19 'Et 'ilhudzin ndunne 
Lizwif Jerusalem whut'enne, eme lubretne 'nk'ez Levitne John ts'un whe 
bahalh'a' huyoodolhkut mbe unli-un er hukwa. 'Et John ubülhni, 20 soo 
ts'ih'un un'a 'aw whuts'u Ihoodídlai whe ubudáni', Aw Christ, en íloh 
'ust'oh,” ubülhni. 21 'Et doo cha huyoodulhkut, “Mbe inli? Elijah tilah 
'nt'oh?” “Awundooh, aw en hoonts'i 'ust'oh,” ubülhni. “Nyoon Yak'usda 
be nus hóo'en-un ooghu yaduk inle'-un, en tilah 'mt'oh?” huyülhni. 'Et cha, 
““Awúndooh,” ubülhni. 22 'Et 'uhuyülhni, “Kwa, mbe whé "int'oh. 
Nyunch'oh daja na'dudintni. 'Et ts'ih'un nedíni, 'et de la nyoonne whuz de 
nétilh'a'ne ubuzdóni'," huyülhni. 23 'Et John ubülhni, “Si 'ust'oh aw dune 
Ihuhóot'ih-un ts'e duztúl whe ts'iyanne dune ubudüsni, neMoodihti 
Ihutiyalh-un hoonzoo 'ink'ez Ihts'e whudiz'a ooba whulhtsi. Er whuz un'a 
Yak'usda be nus hóo'en-un Isaiah ndutni ínle'," ubülhni. 24 'Et ndunne John 
ts'u whél'a'ne, 'enne Pharisee lohne za 'uhint'oh. 25 'Et doo cha 
huyoodulhkut, "Aw Christ, k'us Elijah, k'us nyoon Yak'usda be nus 
hóo'en-un, 'enne iloh 'int'oh de, di ha dune too béi bilh'en?" huyülhni. 26 'Et 
John ubúlhni, “Si too za-i be dune too be us'en et hoonts'i nohtoh 'ilhoghun 
dune hoonli, en aw t'enuzáhzun. 27 'En 'unt'oh sk'élh'az whusatíyalh-un 
sanus dízti' whe 'unt'oh. 'Aw ookechun natl'ool ooba k'unaítis'uk er hoonts'i 
huba soo lhé'uzdzoo',” ubülhni. 28 'Et njan keyoh Bethabara huwhútni-un 
Jordan koh whanch'az whuz'ai-un, 'et John dune too be' 'ulh'en whe ndi 
ts'tyaitsuk ghun nyoonne hits'u whel'a'ne hubudáni'. 29 Om bun dzin 
khunsul Sizi yuts'un uyalh whe John vyutilh'en, 'mk'ez um, *Nulh'en, 
Yak'usda be 'usbaiyaz. 'En 'ut'en yinka dune'ne bulubeshi buts'u hanáyule,” 
ubülhni. 30 'En ghun nohdásn!i' sk'elh'az whusatíyalh, er hoonts'i 
whutisdleh whutso da' hoonts'i, 'uda' khuna whe 'unt'oh, er huwa sanus 
dízti' whe 'untoh. 31 Mbe unli-un 'aw seni be t'éoonuzüszun inle', et 
hoonts'i nohni Israel oots'u haindene nohts'u whüsasya 'ink'ez too za-1 be 
too bel nohus'en 1 gha la mbe 'unt'oh-un soo cho t'ewhunoohzeh," ubülhni. 
32 Njan 'et Sizi ghun John ndutni, “Ndoni dut'aiyaz doüt'en whe yak'uz ts'e 
hadánde 'ink'ez ooyédande, er whunis'en. 33 'Oh dal aw seni be 
t'éoonuzüszun mbe 'unt'oh, er hoonts' ndun whuz de sütilh'a'-un too za-1 be 


dune too be' oos'en ha 'en sudáni', *Mbe la Ndoni ndus de yuk'édilts'ut-un 
'nk'ez 'ilhiz yulh 'únt'oh-un, en 'unt'oh Ndoni be dune too bei 'ulh'en-un 
unli,’ et sudáni'. 54 'Et ndúhooja-un et whunis'en. Soo ts'ih'un khuni be 
nohdúsni, alba ndun en Yak'usda ooYe' 'unt'oh,” ubülhni John. 35 'Et om 
bun dzin John 'ink'ez yugha hodul'ehne nane er nódihya. 36 Sizi ob whuya 
uyalh whe John yunilh'en, “Nulh'en ndun Yak'usda be 'usbaiyaz 'únt'oh!” 
ubülhni. 37 'Et ndunne nane dune John yugha hodul'ehne daja ni hidánts'o 
whe 'awet Sizi Gri hiyuntiz'az. 38 'Et Sizi ubunilh'en huyuni'us whe 'et 
huboodulhkut, “Di khunáhta whe aht'en?" ubülhni. 'Et 'uhuyülhni, Rabbi, 
nts'e la hoont'1?” (Et ndi khuni Rabbi 1 Lizwif k'un'a dune hodulh'eh-un ni 
whe' utni.) 'Et Sizi ubülhni, 39 “Anih, whunoolh'en si!” ubülhni. 'Et huyülh 
tiz'az 'ink'ez nts'e la usda-un honalh'en. 'Et dzin ndulyiz whe hizih hinke' 
'mk'ez, 'oh dal 10:00 at'en 'uhunit'oh. 40 'Et ndunne nane dune John 
hidánts'o huwa Sizi huyuntiz'azne, 'en 'ilhoghun, Andrew huyulhni, 'en 
Simon Peter bulhutsin 'unt'oh. 41 'En 'aho dulhutsin, Simon huyulhni, en 
yughu ninya 'ink'ez yudáni', “Ndun Messiah awer nats'ilhti," yülhni. (Ndi 
Messiah, Christ ni whe' utni.) 42 'Et Sizi 'en yughu inilhti. 'Et soo cho Sizi 
yunalh'en 'ink'ez 'uyulhni, “Nyun Simon Jonas ooye' en 'int'oh, er hoonts'i 
Cephas nyuhudutánelh,” yülhni. (Ndi Cephas 'i Peter '1 za 'unt'oh 'ink'ez 'i 
tse ni whe' utni.) 43 'Et 'om bun dzin Sizi Galilee yun k'ut huwhütni ts'e 
tiyalh hukwa' ninzin. Whuz oozya whe dune Philip huyülhni, 'en nayilhti 
ink'ez “Sunanyalh,” yülhni. 44 'Et ndun Philip en keyoh Bethsaida 
huwhútni-un, et whut'en-un 'unt'oh. 'Et keyoh za Andrew "ink'ez Peter bulh 
huwhut'i. 45 'Et Philip en dune Nathanael huyülhni, en nayilhti, “Ndun 
mbe la Moses dude 'udustl'us k'ut yughun 'uk'uné'uzguz-un, 'ink'ez Yak'usda 
be nus hóo'enne highun 'uk'une'úzguz-un, en awer nats'ilhti. 'En 'unt'oh Sizi, 
Joseph ooye' unli. Keyoh Nazareth huwhütni, et whut'1,” yülhni. 46 'Et 
Nathanael 'utni, “Nts'en'a suba hoonli 'uzoo'-1 Nazareth ts'u haóolts'1t?” Er 
Philip 'utni, “Anih, sulh ín'us 'ink'ez whunolh'en si!” yülhni. 47 'Et Sizi 
Nathanael az de úyalh yunilh'en "ink'ez yughun et ndutni, “Ndun en soo 
Israel oots'u hainzut-un 'unt'oh, aw tank'us 'úhoont'oh te nulhe'ust'en,” ni. 
48 'Et Nathanael Sizi yoodulhkut, “Di gha t'ewhunínzun dant'oh-un dune 
usdli?" 'Et Sizi yülhni, “Mai chun tah sinda da", Philip amb nyudutánelh 


whutso dal et nyunus'en," yülhni. 49 'Et Nathanael 'uyülhni, “Rabbi, "alba 
Yak'usda ooYe' inli 'ink'ez Israel oots'u haindene bulerwe cha inli," yúlhni. 
50 "Et Sizi 'uyúlhni, “Mai chun t'ah sinda whe nyunus'en nyudúsni. 'Et whu 
la toh ts'e Yak'usda ooYe' usdli-un mba 'álha 'uhoont'oh, er hoonts'i nus de 
'on nus hooncha-un, et whuntalh'elh. 51 'Et soo ts'ih'un un'a nyudutásnelh, 
yak'uz dáha' dankez 'ink'ez Yak'usda oolizasne ndus de hahádudoh 'ink'ez 
ndo cha whenáhadudoh ndun yinka dune ye' en ba 'uhut'en, et 
whuntalh'eIh," yülhni. 


Sizi huwa "t'en túne' 'ut'en 'et huwa la dunene 'en Christ 'únt'oh t'ehonózin 


2:1 Et whulh tat dzin suli' whe Galilee yun k'ut er 'ilhoghun keyoh Cana 
huwhútni, et keyoh er la lhghuskene ba honílhni. 'Et Sizi ooloo en cha et 
usda. 2 Sizi 'ink'ez yugha hodul'ehne tubulh 'enne cha bughu nahúzdil. 3 'Et 
njan Ihghuskene ba honíIhni whutoh er la ndi ts'ekoo oo ntsool suli'. 'Et 
Sizi 00100 yughu ninya 'ink'ez yülhni, ““Aw ts'ekoo too' Ihuhit''.” 4 Sizi et 
'uyúlhni, “Ts'eke er di ha et ndusüdini? 'Aw 'awhuz sba er nelhódiszit, 
'awhuz sts'ó dizulh whe 'uhoont'oh,” yülhni. 5 'Et ooloo ndunne ustlénne 
ubülhni, “Daja nohbulhni la 'oh te ne'óoht'en.” 6 'Et njan Ihk'uta tse oosa' 
cho, too huye sülhdzo when, et usdla. 'I la Lizwifne bube 'ut'en k'oh 
hukw'un'a lana'huldoh when, 7 'Et Sizi ndunne ustlenne ubülhni, “Ndi tse 
oosa' cho ts'tyawh too be nadulhbun.” Inka soo ts'iyawh oodah whuts'un 
yanahídilhbun. $ “Dugwe' ihkaih 'ink'ez mbe la njan howunli-un, en oots'u 
yihkalh," ubülhni. Inka hiloh hits'u whinkai. 9 Ndi too ts'ekoo oo suli'-1, 
'aw nts'ez de hahuyalhdzo ndun howunli-un t'éoonüszun, 'et hoonts'i ndunne 
ustlénne huyínkaine, 'enne t'ehonínzun. 'Ink'ez ndet la howunli-un 
yunahóozdlih whe dune at ut'í-un, en 'anih yudani', 10 'mk'ez 'uyülhni, 
“Dune ts'iyanne ndi ts'ekoo tool 'uzoo'-1, 1 cho howu há yulhdzoh, et 
hukw'elh'az sooltsuk hutnih te, 'et 'andit za hukw'elh-i 'unt'oh-i ts'ekoo too' 
1 bughu há yulhdzoh. 'Et nyun ndi 'uzoo'-1, 5 'udek'o whuts'un ontun!" 
yülhni. 11 Nian keyoh Cana Galilee yun k'ut whuz'ai 'et soo 'udechoo Sizi 
huwa ten te na'dit'en, 'ink'ez dádilti' la et whübunilhtan. 'I gha la yugha 
hodul'ehne en ghun buba alba yint'oh suli'.Jerusalem lugliz whu cho Sizi 


'ooketne tenábuninyoot 12 'Et ndúhooja hukw'elh'az Sizi keyoh Capernaum 
huwhutni ts'e whinya. Ooloo cha 'uja, 'ink'ez bulhutsinke cha, "ink'ez yugha 
hodul'ehne cha, aw sa' iloh er hudálts'I'. 13 'Et awet whenghoh whudizulh 
ndet da' Lizwifne buyoh Yak'usda oolizas Butus Lhuséya whünahulnih-un, 
'et Sizi Jerusalem ts'u whínya. 14 'Et lugliz whucho whuna'ulhyó-un 
whambez ts'e oozya et la dune 'e'óoketne ubunilh'en. Khunai-i, musdoos, 
'usbai te, 'ink'ez dut'aryaz te, dove huyülhni, huye 'óoket, 'ink'ez dune 
sooneya Ihk'enádudzaihne, 'enne cha er 'uhut'en. 15 Tl'oolhyaz be tutsus 
inla. 'I be khuna-1 ts'tyawh tenaíninyoot. Sooneya Ihk'enádudzaihne cha 
buzooneya nus wheyantsut, 'ink'ez buludab cha yun tiz'ai. 16 'Ink'ez 
dut'aiyaz be 'óoketne cha ubülhni, *Ndowhi tenánuhle! 'Aw sBá ooyoh 'et 
e'óoket bayoh whulhtsi iloh!” ubülhni. 17 'Et ndunne yugha hodul'ehne 
whunahilni ooghun 'uk'unusguz-i daja ni la, er ndutni, “Njan nyoh hukwa' 
nuszun k'et 'ants'i syo ts'e dusk'un le'ust'oh.” 18 'Et Lizwifne 'uhuyülhni, 
“Njan nts'oh te la ne'ínt'en-un di gha 'ínt'en hooncha túne' 'int'en, et 
whunénilhtun?" 19 'Et Sizi ubülhni, “Njan yoh whudízti'-un nohni musai 
whulhtsi 'ink'ez tat dzin inle' de, 'et dunaóodutás'alh." 20 'Et ndunne 
Lizwifne úhuyúlhni, “Njan yoh whudízti'-un dit whunizyat on at Ihk'utat 
yus k'ut inle' whe Ihaóodulya. 'Et daja ninzun whe' dini, tat dzin whutoh za 
dunaoodután'alh dini," huyülhni. 21 'Et njan Sizi yoh whudízti-un howu 
yalhduk whe, didutch'oh duyust'e 1 ghu yalhduk whe' utni ínle'. 22 'Et 
huwa la Sizi Gri dazsaine butoh dunadija whe yugha hodul'ehne 
whunahilni daja ubülhni inle' da. ink'ez ndi Yak'usda ooghuni 'uk'unusguz-1 
ink'ez khuni  Sizi ye yaílhduk-i bulh daja ni la tshyawh buba 'álha 
'uhoont'oh. 23 'Awhuz Jerusalem er za 'ut'en whe njan Butus Lhuseya-un, 
'et whutoh ne'whut'en-un, whulohne mbene la Sizi yunilh'enne nts'o tula 
ne'üt'en-un, et huwa k'us Ihane boozi' buba 'alha' yint'oh suli'. 24 'Et hoonts'1 
Sizi didutch'oh aw dunene but'anilhnitan, t'ewhuntnzun dune dahínt'oh la 
'et huwa. 25 'Ink'ez 'aw 'uyoonne dune dahínt'oh la 'et hidóni' aít'oh, 
didutch'oh dunene dahínt'oh la tewhunínzun et huwa. 


Sizi Nicodemus yülhni doo cha za honleh huba 'uhoont'oh 


3:1 'Ihoghun dune Pharisee bulh dizulh-un, en 'ilhoghun Lizwifne butso 
whudilhdzulh-un, en Nicodemus huyulhni. 2 'En 'ulhdzis er Sizi ghu ninya 
'nk'ez 'uyülIhni, "Rabbi, Yak'usda yulh 'unt'oh-un dune, en za njan huwa 
ít'en-un tune' oot'en huba 'uhoont'oh. 'Et huwa soo t'ets'onínzun dune 
hodul'eh-un Yak'usda ts'u haínya-un, en mli whe 'intoh.” 3 'Et Sizi yülhni, 
“Soo ts'ih'un un'a nyudüsni, dune doo cha za whuzdli de, 'et de za nts'e la 
Yak'usda en lerwe unli-un whutr'elh.” 4 'Et Nicodemus 'uyülhni, “Nts'en'a 
suba 'ilhoghun dune tube yoo'un uzulh-un, en doo cha za hooleh whe' dini? 
'Aw whulh nat duloo yuchan naooja' 'ink'ez doo cha hooleh aít'oh!” yülhni. 
5 'Et Sizi 'uyüIhni, “Soo ts'ih'un un'a nyudüsni, dune too 'ink'ez Ndoni be 
cha whuzdli de, 'et de za nts'e la dunene Yak'usda dich'oh za bulerwe 
unline 'et 'aw dahóoya' ait'oh. 6 Mbe la dune gha whuzdlí-un, 'en dune ch'e' 
'unt'oh, 'ink'ez mbe la Ndoni be whuzdlí-un, en Ndoni ooch'e' 'unt'oh. 7 'Et 
nyudásni' nohni doo cha za hoohleh huba 'uhoont'oh. Khun te 'et huwa mba 
hócha junih! 8 'Ants'i nilhts'i dilts'ulh le'hoont'oh. Nilhts'i dints'o er hoonts'i 
nts'ez de hadílts'ut k'us nts'e dutilts'ulh-un 'aw t'éoonuzínzun. 'Et whuz un'a 
Za aw t'éoonónzin aít'oh nts'en'a dune Ndoni be whuzdlí-un," yúlhni. 9 'Et 
Nicodemus 'uyülhni, "Et nts'en'a 'uwhutat'elh?” 10 'Et Sizi 'uyülhni, “Et 
nyun Israel oots'u haindene whubodilh'eh-un inli, 'ink'ez nts'en'a int'oh njan 
aw nyeni be t'éoonuzínzun? 11 Soo ts'ih'un un'a njan nyudüsni, t'éts'onínzun 
ndet howu yats'ulhduk-un 'ink'ez ts'ih'un un'a nohts'útni ndai la ts'an'en '1 
ghun 'ink'ez nohni aw neghuni nohba alba Ihe'ít'oh. 12 Ndi yun k'ut nts'oh 
tula né'whut'en-un, et huwun nohdüsni et hoonts'1 nohba 'álha Ihe'hóot'oh 
de, nts'en'a suba ndo yak'uz né'whut'en-un, et huwun nohdúsni de, et nohba 
alba 'uhot'e? 13 'Aw 'ilhoghun dune ndo yak'uz whenya-un hooloh, aw 
'ilhoghun za 'uja-un ndus de yak'uz haínya. 'En 'unt'oh yinka dune ye' unli, 
'en 'unt'oh yak'uz ookeyoh whuz'ai. 14 'Uda' aw dune Ihuhoot'ih-un ts'e 
whe Moses 'en tl'ughus k'eltsi dube' yudilhtsi inle', whuz un'a za yinka dune 
ye' dube' hidutálhtsih huba 'uhoont'oh. 15 'Et huwa mbene la 'en ghun buba 
alba 'uhoont'ohne, 'enne aw dalhótisa, 'ilh1z oole' when hukhutinalh,” 
yülhni. 16 Yak'usda ndi yun k'ut dunene buk'entsi' k'et aw 'ilhoghun duYe' 
'en bugha ínilhti. Mbene la en ghun ooba "alba yint'ohne aw dalhótisa, 
bz wheni hukhutinalh. 17 'Aw dune ba nahutiyeh when íloh Yak'usda 


duYe' ndi yun k'uz yutilh'a'. 'En gha ndi yun k'ut whut'enne ts'tyawh 
hudoojih, et when ndi yun k'uz yutilh'a'. 18 Mbene la buba 'álha yint'ohne 
'aw buba nalhotisde. 'Et mbene la aw ooba 'álha Ihe'yít'ohne, 'enne 'uda' 
buba nahisda whe' hint'oh, aw Yak'usda ooYe' boozi' aw buba 'alha 
Ihe'yít'oh et huwa. 19 'En 'unt'oh be hóot'en-1 unli whe ndi yun k'eínya. 'Et 
hoonts'i ndi yun k'ut dunene tsalhgus yo ts'e haínya-un, en ndi be hóot'en-1 
anus hik'entsi', njan ne'hut'en-un on nus hoonts1' ts'e za hit'elh er huwa. 'Et 
huwa la buba nahoodeh. 20 Mbene la hoontsi' te ne'út'enne, eme ndi be 
hóot'en-i hits'u dutni. 'Et huwa ndi be hóot'en-i, 'aw hits'un tóoya' aít'oh, 
doo ka la tank'us 'úhut'en-un ts'et hahóolts^it et whuch'a. 21 Fr hoonts' 
mbe la ts'ih'un un'a 'it'elh-un, en ndi be hóot'en-1 ts'u tiyalh, et whe la 
tstyanne t'ehonózin, nts'oh tula ne'út'en-un, Yak'usda en gha za 'it'en.” John 
dune too be 'ulh'en-un doo cha za Sizi yuba whudílhti' 22 Njan 'oh tüne' 
whust'en hukw'elb'az Sizi 'ink'ez yugha hodul'ehne te Judea yun k'ut ts'e 
hoozdil. 'Et yugha hodul'ehne te er hudálts'i' ink'ez dune too bel halh'en. 23 
'Oh dai za John en cha keyoh Aenon huwhútni-un keyoh Salem 
huwhütni-un whenghoh whuz'ai-un, er dune too be 'ülh'en, tube et too Ihai 
inka. Dune hits'u lhodulh 'ink'ez whulohne dune too bel binla. 24 'Et 'awhuz 
John 'alhuháyus'ai da' 'et huwa. 25 'Et 'oh da' John yugha hodul'ehne 
Lizwifne bulh howun Ihdulhyoh 'uhudutni, Lizwifne bube 'ut'en k'oh 
hukw'un'a lana'huldoh er huwun. 26 Inka John highu nindil 'ink'ez 
huyoodulhkut, “Rabbi ndun dune 'ilhoghun ngha hodul'eh-un, Jordan koh 
nyaz ts'e, en ghun dune bubulh yaílhduk ínle', 'awet en dune too be 'ülh'en 
'mk'ez ts'ryanne hits'ú Ihodulh," huyúlhni. 27 'Et John ubülhni, “Yak'usda 
yugha óonin'ai de za, er huwa aw 'ants'i er hoonliyaz oot'e' aít'oh. 28 
Nohnich'oh hoonts'i la daja dusni-un la t'éoonáhzun, si 'aw Christ 'en iloh 
'ust'oh, er hoonts'i 'ilhoghun yutso whusál'a'-un, en 'ust'oh. 29 'Et 
ndóohoont'oh whe, 'ilhoghun dune ts'eke yughusda-un, en at ut'í-un 'unt'oh. 
Et ooyadan yuzih usyin-un 'ink'ez yughuni yoozílhts'ai whe la tube yuba 
hoont''. 'Et nohdüsni si cha whuz un'a tube cho hoonüst''. 30 On nus tube 
cho hidólhti' ink'ez si hukw'elh'1 le sba hodólhti', 'et whuz un'a 'uhót'e' huba' 
hoont'oh. 31 Ndun yoo dus de haínya-un, en ts'tyane ando 'unt'oh 'ink'ez 
ndun yinka ts'u haínya-un, 'en yinka dune unli, 'et huwa ndi yun k'ut 


hoonli-i, za ghu yalhduk. 'Et ndun yak'uz haínya-un, en ts'tyane an do 
'unt'oh. 32 'Et ndet la ndun whunalh'en 'ink'ez whudánts'o-un, 'et 'uyoonne 
cha ubülhni, et hoonts'i daja ubülhni-un la aw highuni lhulhchoot. 33 'Et 
hoonts'i mbe la yughuni ilhchoot-un daja ni-un, en 'utni ndun Yak'usda en 
ooba 'alha' yint'oh, ni. 34 Ndun en Yak'usda whusayálh'a'-un, en 'ink'ez 
didut Ndoni be yudilhbun, 'et huwa Yak'usda ooghuni za be yálhduk. 35 
Yak'usda en duYe' yuk'entsi' er huwa ts'iyaitsuk k'úne' hool'en-un, et yugha 
óonin'ai. 36 'Et mbene la ndun Yak'usda ooYe' ooba 'alha' yint'ohne, 'enne 
bz wheni be ts'úkhuna-1, 1 huyut'i, er hoonts'i mbene la ooba "alba 
Ihe'yit'ohne, 'enne 'aw huhoo'en aít'oh, Yak'usda yé bubulh hünilch'e-i 
'ahoolhyiz when buk'ut 'uyitát'elh,” ni John. 


Tlhoghun ts'eke Samaria yun k'ut whut'en-un, en Sizi ndi bz wheni be 
ts'ótinalh-1 ghun yulh yálhduk. 


4:1 'Et la ndunne Phariseene huyulh üdits'o whe la 'uhutni, “Sizi en John 
anus lhane dune cha yugha hodul'ehne suli', 'ink'ez dune too bei ülh'en cha 
'ut'en,” hutni. 2 'Et hoonts'i 'alha Sizi 'aw dich'oh iloh dune too bel bulh'en, 
yugha hodul'ehne, 'enne za 'uhut'en. 3 'Et neMoodihti whulh údants'o whe 
'awet Judea yun k'ut whuch'a nasja "ink'ez Galilee yun k'ut ts'e natisja. 4 'Et 
nadalh whe la Samaria yun Kut ob whuya Ihunátidalh, 5 'ink'ez Samaria 
yun k'ut keyoh Sychar huwhütni ts'e oozya. Njan keyoh 'et yun k'ut Jacob 
duye' Joseph yugha óonin'ai ínle', er whenghoh whuz'ai. 6 'Et Jacob too 
k'et 'uhóonla-un, er whuz'ai. Er Sizi tube sa nusúya 'mk'ez nénintsai, inka 
too k'et whuzih er nátl'adida'. 'Et 6:00 aren 'uhúnit'o whe 'ut'en. 7 'Et usda 
whe la 'ilhoghun ts'eke, Samaria whut'en-un, en too huya. 'Et Sizi 'uyülhni, 
“Too sgha nínkaih!" yülhni. $ Dich'oh za 'unt'oh, yugha hodul'ehne keyoh 
ts'e t'alh-1 hootakulh ts'e whehándil er huwa. 9 'Et ndun Samaria ts'eke' en 
yülhni, “Nyun Lizwif 'mt'oh 'ink'ez si Samaria ts'eke' 'ust'oh, 'ink'ez di ha 
dini too sts'u ha' dini?" Lizwifne 'aw Samaria whut'enne 'aw buka 
Ihe'hunízun er huwa 'utni. 10 'Et Sizi 'uyülhni, “Ndi Yak'usda huwa 
inin'ai-1, '1 soo cho t'eninzun de, '"ink'ez mbe um nyulh yálhduk whe too 
nts'u ha 'utni-un, en t'enínzun de, er de nyun dal oodolhkut 'ink'ez ndai la 


too oogha huye khuna-1, i da' nghá yolhdzeh oole',” yülhni. 11 'Et ndun 
ts'eke 'uyülhni, “Nyun aw be taóonkalh-1 Ihínt'ih, ink'ez njan too k'et 
hádalhdza', nts'en'a ndi too be ts'úkhuna-1, 1 itánkalh? 12 Netsoda'-un Jacob 
'en njan too k'et negha óonin'ai. Didut, duye'ke, 'ink'ez bughuna' te, njan too 
k'et et too hitnai' ínle', et huwa nyun ooba nus incha ninzun eh?" yülhni. 13 
'Et Sizi 'uyülhni, “Mbene la njan too k'et too utnai-un, doo cha za ta'hóosda 
hulhih, 14 er hoonts'i mbene la too bugha ítasdzoh, '1 huyitnai' de, aw on 
at ta'hóda' aít'oh. Mbe la ndi too oogha ínusdzo-un, 1 too 'ahoolhyiz ninli 
dult'oh, '1 be 'ahoolhyiz wheni hukhutinalh," yülhni. 15 'Et ts'eke 'uyülhni, 
“Kwa, ndi too 'udíni-i sgha nílhdzeh, er de la aw 'on 'at ta'ósda 'ink'ez aw 
'on at njan too oskalh aít'oh." 16 “Nki 'anih dini 'ink'ez en bulh diz 
náht'us," yülhni Sizi. 17 'Et ts'eke 'utni, "Aw ski hooloh whe 'ust'oh." 'Et 
Sizi 'uyulhni, “Soo' dini! Ts'ih'un un'a sudíni, 'aw nki hooloh dini. 18 
T'éoonüszun kwulane nkike inle', 'ink'ez 'andit oozih sinda-un, en cha aw 
nki iloh 'unt'oh. 'Et ts'th'un un'a 'udinja,” yúlhni. 19 'Et ts'eke 'uyülhni, 
“Nyun nus hoo'en-un tilah '"int'oh? 20 Netsoda'ne, 'enne ndi dzulh k'ut er 
teni 'uhunilhdzun ínle'. 'Et nohni 'udühni Jerusalem er 'ilhoghun whuz'ai-un, 
et dune teni 'uhunoolhzin huba 'uhoont'oh,” yülhni. 21 'Et Sizi 'uyülhni, 
“Mba 'alha 'udoosni', 'ilhudzin diz hóolts'ulh whe 'uhoont'oh, 'aw ndi dzulh 
k'ut k'us Jerusalem 'et za iloh Yak'usda 'en oots'u téni 'untilhdzun whe 
'uhoont'oh. 22 Ndai la nohni 'oots'un tæni 'unulhdzun-i aw noheni be 
t'enuzúhzun. Wheni mbe la oots'u tæni 'uznilhzun-un t'ezninzun, Lizwifne, 
'enne bula toh ts'e za dune hudutijih 'et huwa. 23 Ndet la whuz de 
whüdizulh-un 'andit et buba 'uhoont'oh, ts'ih'un un'a teni hunilhzunne soo 
dudzi ndulcho-i be ts'ih'un un'a Yak'usda hits'un tæni hunoolhzin when. 
'Enne ndunt'ohne, 'enne Yak'usda buka' ninzun duts'u tæni 'uhunoolhzin ha. 
24 Yak'usda 'en nudüdeh-i unli whe 'unt'oh. 'Ink'ez mbene la hits'un téni 
unilhzunne, 'enne ts'ih'un un'a buyughi be hits'un tent noolhdzin huba' 
hoont'oh," yülhni. 25 'Et ndun ts'eke 'uyülhni, *T'éoonüszun ndun Messiah 
whusatíyalh, mbe la Christ huyülhni, en whusaínya de, ts'iyantsuk 
whunéuntilhtun.” 26 'Et Sizi 'uyulhni, “Andit si nyulh yálhduk-un, si usdli 
whe 'ust'oh." 27 Soo 'et ndutní-un 'awet 'etsul 'udíja whe yugha hodul'ehne 
whusanáhidil. Tube buba hooncha Sizi ndun ts'eke en yulh yálhduk, 'et 


hoonts1 aw "ilhoghun hoonts'i Ihuyoodulhkut, “Di ha ndun ts'eke en bulh 
yaílhduk?" k'us, “Ndet nahootan'alh?" Ihuhidínel. 28 'Et ndun ts'eke too ye 
huya-i cha awer nenin'ai 'ink'ez keyoh ts'e whenája. 'Et dunene ts'iyawh 
ubülhni, 29 “Anih! Ndun dune noolh'en si! Nts'oh tula né'zust'en-un, 
tstyawh sudan. 'En toleh Christ 'unt'oh?” ubülhni. 30 Inka soo ts'tyanne 
keyoh Ge hahándil 'ink'ez Sizi highu nindil. 31 'Et 'oh whuya hoozulh 
yugha hodul'ehne huyülhni, “Rabbi, na'int'alh!” 32 'Et Sizi 'ubulhni, “Uda' 
ndi 'ut'alh-1, aw nohni tenuzuhzun-1, 'i ust'i." 33 "Et yugha hodul'ehne 
dich'oh 'úlhodutni, “Uyoon toleh yuti'ulh-i yuba whusaínla?” 34 'Et Sizi 
ubülhni, “Mbe la whuz de sutilh'a'-un, ndet sts'u húkwa' ninzun, 'oh te 
ne'óost'en 'ink'ez be 'ut'en lhadóosdleh huba 'uhoont'oh. Ndi '1 za s'alh-1 
'unt'oh. 35 'Awhuz dunghi sanun whuzZ'ai, tl'o 'util'elh whuts'un. 'Et hoonts'i 
nohdüsni whe soo zülhts'ai, soo cho nohna be whunulh'en. Tl'o k'ut 'awet 
whudizgi tl'o 'utihlelh huba. 36 Mbe la whut'as-un, 'en ooba k'elha hoonli, 
'mk'ez mbe la '¡lhunayodilhdzeh-un, er mbene la 'ilhunabosdlénne, 'enne 
'ilhiz oole' huye khúna-1, 5 bugha ftalts'ulh. 'Et huwa mbe la 'a'nule-un 
'mk'ez mbe la 'ifhunayoodilhdzeh-un, nahült'oh 'alhgoh huhontálhni. 37 'Et 
whuz un'a daja ni la 'alha 'utni, "Ilhoghun dune en 'a'nule 'ink'ez 'uyoon 
dune en bal nule.’ 'Et ndi 'utní-un '1 'alha 'uhoont'oh. 38 'Aw whutso da 
Ihe'zaht'en ts'e whenóhis'a' na'oolhdzooh wheni. Whuz whutso da 'uyoonne 
sba en ínle'. 'Et 'andit nohni whusáhdil 'ink'ez 'uyoonne 'a'nanla er ha 
nilhla,” ubülhni. 39 'Et ndun ts'eke, njan keyoh whut'en-un, en ts'tyanne 
dant. “Dast'en la ts'iyawh sudani',” ni. 'Et huwa en ooghuni gha lhanne 
Samaria whut'enne buba 'alha' yint'oh suli'. 40 Inka Samaria whut'enne 
dune Sizi highu nindil whe duzih ooda' huyülIhni. Inka nat dzin er buzih 
inda'. 41 Ooghuni '1 gha tube on nus uniltsükne, en ghun buba alba 
'uhoont'oh. 42 'Et ndun ts'eke 'uhuyülhni, "Aw nyun nghuni 1 gha za iloh 
neba 'alha 'unt'oh, whenich'oh ooghuni uzdánts'o. 'I gha alba ndun en dune 
tilhyis wheni, Christ, 'en ndi yun k'einya t'ets'onanzin," huyülhni. 45 Nat 
dzin inle' whe Sizi Galilee yun k'ut ts'e whénya, 44 whe ndutni, “Mbe la 
Yak'usda be nus hóo'en-un nts'oh tula inda'-un, ob ho hoonts', 'aw 
Ihuhidilhti',” ni. 45 'Et Galilee yun k'ut Ge oozya whe ndunne Galilee 
whut'enne dune tube huhóont'' whe bughu ninya. Didut cha Jerusalem 


dzenis whuti nduwhulyiz whe 'et 'uhit'en "ink'ez Sizi hinilh'en whe bunalh 
hooncha tüne' 'ust'en. 46 'Et doo cha Sizi Galilee yun k'ut, keyoh Cana 
huwhütni ts'e naoosja. 'Et 'uja too, * ts'ekoo too' yulhtsi ínle'. 'Et la 
ilhoghun dune keyoh dune tso whudilhdzulh-un ooye' tube únduda keyoh 
Capernaum huwhútni 'et. 47 'Et la Sizi Judea yun Kut ts'u haínya 'ink'ez 
Galilee yun k'ut ts'e oozya, whulh üdants'o whe yuts'oozya, Capernaum ts'e 
dudulh nátoot'as duye' awer datítsa, en soo ná'yooleh, er hukwa yuts'u 
tedudli. 48 'Et Sizi 'uyülhni, “Nyunalh huwa 'it'en tune' 'úst'en 'mk'ez 
hooncha te ne'úst'en de, er de za la mba alba 'oost'e'.” 49 'Et ndun keyoh 
dune tso whudizulh-un 'uyülhni, “Smoodih 'anih soo a syaz datítsah 
whutso!” 50 'Et Sizi 'uyulhni, “Naindalh, nye' khuna.” "Pr ndun dune daja 
yulhni la, Sizi yuba 'alha dua 'ink'ez whenája. 51 'Awhuz duyoh whuts'un 
nádalh whe, bei ustlenne hidudizdil 'ink'ez, “Nye' khuna,” huyülhni. 52 'Et 
'uboodulhkut, “Soo nts'óya hoozulh whe ts'oodun soo na'uja?" Er 
huyülhni, “Hulhda' 7:00 'uhunit'o whe ndi nulwus-1 dada oots'u haídilts'ut.” 
53 'Et ndun dune t'ewhunínzun soo 'oh whuya hoozulh whe Sizi yülhni, 
“Nye' khuna.” 'Et didut 'ink'ez ooyoh 'unt'ohne tubulh, ts'tyawh Sizi ghun 
buba alba yint'oh suli'. 54 'Et la Judea yun k'ut ts'u haínya 'ink'ez Galilee 
yun k'ut ts'e oozya whe whulh nat 1 yun k'ut za Sizi hooncha tune" 'ust'en. 


Tadiz'ai-un Bethesda huwhútni, et Sizi 'ilhoghun dune soo ná'yinla 


5:1 Njan 'oh te ne'whust'en-un hukw'elh'az 'et Lizwifne budzenis whuti 'et 
When Sizi Jerusalem ts'e whinya. 2 Nyo Jerusalem er 'usbai ba dádintan-1 
hoonli, 'et la whenghoh tádiz'ai-un whuzai. Njan tádiz'ai-un, 'et Hebrew 
k'un'a Bethesda huwhütni, 'et whunat-un kwulat-un bun tsilh t'ah whuzdla. 
3 Nyo bun tsilh t'ah 'et tube Ihane ndudane 'et husdla. Whulohne hoos'enne, 
'mk'ez whulohne bodin'aíne, 'ink'ez whulohne cha délhdusnine. 'Enne ndi 
too nótitnah-un, er huba hilh'ih. 4 Soo nenaóodudzuk le'whut'ih totsuk la, 
lizas ndus de hadüdoh 'ink'ez tadiz'aí-un, et too nunáhuyilnaih. Mbe la soo 
'udechoo toot tayaih-un, nts'oh dant'i-i dada be nduda, er hoonts'i soo 
na'ut'ih. 5 'Tlhoghun dune tat whunizyat on at Ihk'udit yus k'ut naóodizut, 
'en et ndida'. 6 'Et sulhti whe Sizi yunilh'en. T'ewhunínzun tube sa' er ilhte'. 


'Et la 'uyülhni, “Soo ná'tantnelh hukwa' ninzun eh?" 7 'Et 'aho dune 
nduda-un 'utni, “Ndi too nühitnaih te, 'aw dune tasóolhtelh-un hooloh. 
'Awhuz whuts'un húkwa 'ust'en whe 'uyoon whusayaih 'ink'ez stso tayaih.” 
8 Sizi et 'uyülhni, “Dudinyaih, kw'usintí-1 ilhchoot, "ink'ez ninya!” 9 "Et 
'aho dune ndudá-un soo ná'uja. Yuk'ustí-1 yílhchoot, 'mk'ez tizya. Lizwifne 
nahulyis-un 'et dzin 'et 'uhooja. 10 Ndun dune soo ná'uja-un, 'en la Lizwifne 
'uhuyúlhni, “Andit dzin na'hulyís-un 'uhoont'oh. 'Aw ookw'usinti-1 nón'a' 
huba Ihe'hóot'oh"" 11 'Et 'ubülhni, “Mbe la soo ná'sinla-un, en 'usülhni, 
“Kw'usintí-1 ilhchoot 'ink'ez ninya,’ sulhni.” 12 Inka huyoodulhkut, “Mbe 
whe 'unt'oh ndun ookw'usintí-1 ilhchoot 'ink'ez ninya nyudáni-un?" 13 "Et 
ndun dune dich'oh cha aw t'einüzun mbe 'uyinla soo ná'yinla-un. Tube lhane 
dune tadiz'aí-un, er 'ahut'en whe Sizi whu'h ts'e whenya, et huwa aw 
t'elhihinizil. 14 Njan er ndúhooja-un hukw'elh'az lugliz whucho er Sizi 
ndun nayilhti "ink'ez 'uyulhni, “Hadih, 'andit awer soo ná'inja. Lubeshi 
'ilh'en-un 'etsul 'oneh, doo ka la on nus 'uwhultsi-un et nghá holts'it!” 15 
'Et ndun dune whenája 'ink'ez Lizwifne 'ubudáni' Sizi en 'uyínla soo 
ná'yinla. 16 'Et huwa Lizwifne Sizi dzoh nahídilhdzut 'ink'ez hituzilhghelh 
'et hukwa' hünuta. Njan nahulyis-un dzin 'et 'oh te ne'ust'en 'et hukwa. 17 
'Et hoonts'i Sizi 'ubülhni, *SBá 'ahoolhyiz 'ut'en, inka si cha 'oost'en huba 
'uhoont'oh.” 18 'Et hukwa Lizwifne on nus hituzilhghelh-un hukwa' 
huninzun. 'Aw nahulyis dzin k'onínyuz er huwa za iloh, 'ink'ez cha 
Yak'usda en duBá yulhni. 'Et ndutni whu la gha tee Yak'usda bulh hülhgha 
'untoh ni, et huwa hituzilhghelh-un hukwa' huninzun.Sizi Yak'usda ooYe' 
unli 'ink'ez ts'iyanne ando ooBá yugha óonin'ai-un, et whübunulhtun 19 'Et 
Sizi 'ubülhni, “Soo ts'ih'un un'a nohdüsni, si Yak'usda ooYe' usdli, et 
hoonts'i aw sich'oh hukwa' nuszun te ne'oost'en aít'oh. Yak'usda sBá nts'oh 
la ne'üt'en nus'en, et whuz un'a za ooYe' ne'üt'en. 20 SBá duYe' yuk'entsi' 
inka ts'tyantsuk be 'ut'en k'oh whínulhtun. Ndet la whunalh'en-un, et on nus 
'ut'en k'oh hooncha-un, et whuyüntilhtun. 'I be la tube nohba hocha. 21 
SBá en 'ut'en, yaidlanne dunabudile 'ink'ez mbene la buka' ninzunne, 'enne 
jlhiz huye khúna-1 bugha'aih. Whuz un'a za si Yak'usda ooYe', mbene la 
buka' nuszunne, 'enne 'ilhiz huye khúna-1 bughas'aih. 22 SBá en aw dune 
ba nahiyilh (ob, k'us duYe' en dune ba nahooyeh-un, et yutl'ahón'ai. 23 


Njan et ndúja-un, et huwa la ooYe' dune ts'tyanne en hidólhti' nts'en'a la 
ooBá hidílhti' hukw'un'a. Mbene la ooYe' Ihidilhti'ne aw ooBá 'en cha 
Ihuhidílhti', 'mk'ez en 'uyinla duYe' whusayálh'a' inle'.Soo ts'ih'un un'a 
nohdüsni, mbene la sghuni flhchoot 'ink'ez ndun whuz de sútilh'a'-un, en 
ghun buba alba 'unt'ohne, 'enne "ilhiz huye khüna-i huyut' 24 “Aw buba 
nahoodeh aít'oh, 'uda' be dats'utsaih-1 huye nghoozdil 'ink'ez bz huye 
khúna-1,  huyut'i. 25 Soo ts'ih'un un'a nohdüsni, ndet la whuz de 
whüdizulh-un 'andit 'awet 'et néwhults'ut. 'Andit 'et 'awet yaidlanne 
Yak'usda ooYe' ooghuni hidutáts'o, 'ink'ez mbene la yudánts'one, 'enne 
hukhutinalh. 26 SBá en dich'oh huye khúna-1 yut'i. 'Et whuz un'a za duYe', 
'en cha be khütna-i dich'oh yut'i, et yugha óonin'ai. 27 'Ink'ez ts'tyanne ba 
ndó 'oot'e'-un, et cha yugha óonin'ai. Yak'usda ooYe' unli 'ink'ez yinka dune 
ye' cha unli, 'et huwa ts'iyanne dune ba nahutiyeh huba 'uhoont'oh. 28 Daja 
nohdúsni la 'aw nohba hocha junih! 'Awet whuz de whúdizulh, 'et la ts'un 
k'ut yaidlánne cha highuni hodóts'o, 29 'ink'ez la dunáhudódilh. Mbene la 
'ut'en unzoo-1 'alh'énne, 'enne dunábudutálelh '"ilhiz when hukhutinalh ha, 
'ink'ez mbene la hoontsi' tune' 'úst'enne, 'enne cha dunábudutálelh 'ilhiz 
when: dzoh notizut ha buba nahutiyeh. 30 'Aw sich'oh ndúhoont'oh-un 
'uhoos'en aít'oh. 'Aw sich'oh hukwa' nuszun te ne'óost'en aít'oh. Nts'oh tula 
sBá sts'u húkwa' ninzun 'oh te za ne'úst'en. 'Et huwa dune ba nahutisyeh de, 
sBá súlhni, 'et whuz un'a za dune ba nahusyeh-un, er tsih'un un'a 
'uhoont'oh. 31 Sich'oh sghun nohdúsni de, aw la nohba 'álha lhe'hóst'e'. 32 
'Et 'uyoon 'unt'oh-un, en si sghun ts'iyanne dune whübunulhtun 'ink'ez si 
sghun daja ni, alba 'uhoont'oh er t'ewhunüszun. 33 'Et nohni 'uyoonne, 
'enne John ts'un whébilh'a', ert daja ni la, er khuni 'alha' 'unt'oh-1 be ubudán!". 
34 'Aw dune si sghun daja ni la, 'et huwa za iloh, njan ndühoont'oh-un 
huwun nohdúsni, et huwa la whedóohjih inka 'unohdüsni. 35 John en la 
too dízk'un 'ink'ez be hóot'en-i 'oots'u hayándi er ndánt'e'. 'Atsulyaz wheni 
ndi be hóot'en-1, 5 be whunülhni inle'. 36 'Et hoonts'i John si sghun 
'uyoonne whübunilhtan-un, on nus 'uwhulchó-un, et whust'i. Ndi 'ut'en 1 
sBá stl'ayán'ai Ihadóosdleh when, '1 'ut'en aw 1 za ooghásna, 'i gha la 
'uyoomne t'ehonózin, sBá en whuz de sütilh'a'. 37 'Ink'ez sBá, mbe la whuz 
de sütilh'a'-un, en didutch'oh si sghun ts'ih'un un'a whulhtsi. 'Aw yalhduk 


whe Ihduzühts'o, 'ink'ez dant'óh-un unli aw Ihuzih'en. 38 'Ink'ez ooghuni 
'aw Ihóohtun. Mbe whuz de yútilh'a'-un aw nohba 'alha lhe'ítoh, er huwa 
ooghuni aw nohyo Ihdi'oh. 39 Yak'usda ooghuni 'uk'unusgüz-i, '1 be 'ilhiz 
huye khüna-i aht'i nahzun, inka 'áht'en soo cho bodulh'eh, 'ink'ez ndi khuni 
'uk'unusgúz-1, '1 si sghun za 'unt'oh. 40 Si sgha la "ilhiz oole' huye khüna-i 
ooht'e', 'et hoonts'i 'aw sts'u tóohdilh hukwa Ihe'náhzun. 4! 'Aw dunene ye 
südilhti'-i óschoot aít'oh, 42 er hoonts' nohni nohghun ts'iyawh 
t'éoonüszun. Nohyo ts'e daht'oh whe aw Yak'usda ook'elháhts!' er 
t'éwhunüszun. 43 SBá en boozi' gha whusásya, et nohni aw ska 
Ihe'náhzun, 'et hoonts'i 'uyoon te didutch'oh dudoozi' gha whusaínya de, 'et 
de dal en ooka' noohzin. 44 Nohnich'oh nohtoh Ihudülhti'. 'Et hoonts'1, ndai 
la be 'üzdilhti'-1 Yak'usda didutch'oh oots'u haídilts'ut-i, '1 aw 
ookülhnuzahtoh, 'et huwa nts'en'a nohba 'alha whutat'elh? 45 SBá 'en oobut 
la nohk'éhos'alh khun te noohzin junih! 'Uts'un un'a cha hoonli. Yak'usda 
neba Ihühizye'-un, '1 Moses en yutl'aídan'ai ínle', 5 oot'anínuhtan hoonts'1, 'i 
la nohk'ého'alh. 46 Ndi Moses 'uk'uneyüzguz-i, nohba 'alha 'unt'oh de, 'et 
de si sghun cha da' nohba 'alha 'uhót'e', Moses si sghun 'uk'unéyuzguz-i 
unt'oh et huwa. 47 'Et hoonts'i ndi Moses 'uk'unéyuzguz-i aw nohba alba 
Ihe'yít'oh er huwa nts'en'a suba si sghuni i nohba alba 'oot'e',” 'et Sizi 
ndubulhni. 


Huwa 'it'en-1 gha 5,000ne dunene Sizi huyoo'alh-1 bugha nina) 


6:1 'Et hukw'elh'az Galilee bun k'ut et Sizi nyan whinki,  bunghun za 
Tiberias bun k'ut huyülhni. 2 Ndudane butoh tube huwa “t'en tune' 'ut'en et 
hinilb'en, inka tube Ihane 'ilhunaoosdilne, 'enne huyununüdilh. 3 'Et Sizi 
yasüya whe yugha hodul'ehne tubulh, on do shusyaz k'ut er nátl'a'hudilts'1". 
4 'Et 'awet whenghoh whudizulh Lizwifne Yak'usda oolizas Butus 
Lhuséya whünahulnih-un. 5 'Et nyo shusyaz k'ut Sizi whunilh'en tube Ihane 
dune hits'ú Ihodulh, er ubunilh'en whe la Philip 'ulhni, **Nts'e za lhes ts'oket 
ha la, 'et de da' ndunne dune 'uhoo'alh?" 6 'Et Sizi didutch'oh datínelh la 
t'éwhunínzun, er hoonts'i Philip en yóolhdzi whe um. 7 'Et Philip 'utni, 
“$200.00 'udustl'us 'ultsuk-1, Ihes aw buba soo Ihe'yiltsuk, 'i 'ilhoghun hinli 


whe ntsool-iyaz hanal er hoonts*i." 8 'Et 'ilhoghun Sizi yugha hodul'eh-un, 
Andrew, Simon Peter bulhutsin, en Sizi 'uyulhni, 9 “Njan 'ilhoghun 
duneyaz netoh 'ut'en-un, en lhes sut'e kwulai' cha 'ink'ez lho nt'um-iyaz 
nanki cha, 'i yut'i, et hoonts'i di oole' Ihe'ultsukne yuti'ulh huba?” 10 'Et 
Sizi 'utni, *Ts'tyanne hudólts'^' budáhni." 'Et nyo 'uhut'en-un tl'oyaz k'ut 
hoonli, et dunene 5,000ne at'enne hinli whe et natl'áhudiltsh'. 11 'Et Sizi 
Ihes yílhchoot, Yak'usda ts'un musi ni whe tenadidli, 'ink'ez yugha 
hodul'ehne butl'ayánla, dilhts'íne tsiyawh butahuyólelh when. 'Et Ihoyaz 
yílhchoot 'ink'ez 5 cha et ndúyinla. Ts'ityanne soo 'últsuk whe huyílhchoot 
'mk'ez hiyan'al. 12 'Ink'ez tshyanne 'uhunisdai whe, Sizi yugha hodul'ehne 
ubülhni, “Ndai la ch'utizkat-1, soo ts'tyawh nalhdzooh, 'et de la aw hoonli 
nintaookat aít'oh." 13 Inka soo ts'tyanne 'an'al hukw'elh'az, ndai la highá 
'oZ'al-i ndi kwulai' lhes sut'e 'ink'ez nanki Ihoyaz bulh, ch'utízkat-i 
nahuyalhdzoo whe whunizyai 'on 'at nanki chalhyal '1 dizbun. 14 'Et ndunne 
dune honalh'en whe Sizi dahoolcho-un la 'uja-un, ““Et 'alha' hoont'oh whe 
ndun en nus hóo'en-un ndi yun k'eítayalh-un, en 'unt'oh," hutni. 15 'Et Sizi 
t'éwhunínzun dulerwe tileh-un, et nehuyuntayulh hukwa' huninzun, inka 
doo cha za dich'oh shusyaz k'uz whenája.Sizi too k'ut nuya 16 'Awet 
hulhgha suli' whe yugha hodul'ehne bunghun ts'e nahoosdil, 17 'ink'ez rei 
be náhidil nyan keyoh Capernaum ts'e whuz nahutikelh hukwa' huninzun. 
'Awet tube tsahólhgus suli' ink'ez Sizi 'awhuz bughu nalhusdai. 18 Tube 
nilhtsi ulhtus, er huwa too k'ut tatsi díncha. 19 'Awet bunghun lhulcho at'en 
hikelh whu la, Sizi too k'ut uyalh whe hitilh'en, 'ink'ez awer buts'i ye 
nghoh úyalh whe tube húnuljut. 20 'Et, **Nulhjut íloh, si 'usten!” ubülhni. 
21 'Et ndübulhni hukw'elh'az huhóont'i' whe buts' be naja. 'Et bughu denája 
ibulh, 'a ho nts'e la vun k'ut hutizki ts'e, 'et vahüzki.Sizi 'ilhosdílne ubülhni, 
“Si ndi lhes 'ilhiz oole' huye khüna-i, 'i 'ust'oh" 22 Om bun dam er la 
ndunne bunghun ts'e 'iIhozdil inlé'ne, ts'tyaz 'ilho za er hinalh'en ínle', et 
huwa Sizi aw yugha hodul'ehne bughu denálhidal, hiyit whenáki 
t'éhonínzun. 23 'Et hoonts'i nyo ndet da' neMoodihti Yak'usda ts'un lhes ba 
tenadidli "ink'ez dune tainínla huyoo'alh-un wheni, er whuzih, et 
hukw'elh'az 'uyoo ts'i cha Tiberias whuz de hainkat. 24 'Et nyo 'ilhozdílne 
tstyawh t'ehonanzin Sizi hooloh 'ink'ez yugha hodul'ehne cha ts'tyawh 


huhooloh, er huwa didut cha ts'tyawh ts'i be hándil 'ink'ez nyan Capernaum 
ts'e hoozki Sizi hikunúta wheni. 25 'Et ndunne '"ilhozdílne bunghun Ihéya 
huninki whe Sizi nahuyilhti 'ink'ez huyoodulhküt, “Rabbi nkeda' njan et 
whusaínya?" hüyulhni. 26 'Et Sizi 'ubülhni, “Soo ts'ih'un un'a nohdüsni, aw 
njan nohnalh huwa 'ít'en túne' 'ust'en-un, et huwa za iloh skunáhta. Ndi Ihes 
nohgha nüs'ai, "ink'ez be soo 'uhja, 'i ha za 'aht'en skunühta. 27 Ndi t'alh-i 
gak nadleh whe 'unt'oh, aw 1 iloh ookunáhta, k'us ndi 'ut'alh-1 dune "ilhiz 
oole' huye khúna-1, za ookunáhta. Yinka dune ye', 'en la 5 nohghá yo'alh, 
ooBá Yak'usda 'en yugha óonin'ai, 'en ooYe' 'unt'oh 'et huwa.” 28 'Et 
uhuyülhni, *Dats'üt'en whe ndi Yak'usda be 'ut'en 'uztilh'elh?" 29 "Et Sizi 
'ubulhni, “Mbe la ndun Yak'usda nohts'u whusayálh'a'-un, en nohba alba 
'oot'e'. Ndi '1 Yak'usda be 'ut'en 'unt'oh." 30 'Et 'uhuyülhni, “Dant' 'ut'en 
'utalh'elh? Tihoghun huwa "it'en-un neba 'uhoonleh, er de la ts'onoolh'en, 
'mk'ez neba 'alha 'ont'e'. 31 When netsoda'ne aw dune Ihuhoot'ih-un ts'e 
manna ndus de hainkat-i, '1 huyan'al. Yak'usda be 'udustl'us k'ut 
'uk'unusguz-1 ooghuni, '1 'utni, ‘Lhes yak'uz haínkat-1, 5 bugha ínin'ai 
huyoo'alh wheni,' " huyulhni. 32 'Et Sizi 'ubulhni, “Soo ts'ih'un un'a 
nohdúsni, aw Moses en íloh ndi lhes yak'uz hainkat-1 nohgha yá'aih inle', 
'et k'us sBá 'en 'ut'en yak'uz whules nohgha yü'aih. 33 Ndi Yak'usda ooles 
'en 'unt'oh ndus de yak'uz haínya 'ink'ez yinka whudune'ne "ilhiz wheni huye 
khütinalh-i bugha nín'ai." 34 'Et 'uhuyülhni, *NeMoodihti, 'andit whuts'un 
'ahoolhyiz ndi lhes negha ín'aih." 35 'Et Sizi 'ubülhni, “Si 'ust'oh ndi lhes 
ndai la dune yugha khúna-1 usdli. Mbe la sghu yaih-un, en aw bz wheni 
ooye'óolts'ilh aít'oh, 'ink'ez mbe la si ooba alba 'ust'oh-un, aw bz when 
ta'óda' aít'oh. 36 'Et nohdüsni 'andit sih'en er hoonts'i aw nohba alba 
Ihe'üst'oh. 37 Mbene la sBá sgha bunínlane, 'enne la sts'un hútoodilh, 
'mk'ez mbe la sghu yaih-un, aw ooch'az naóoZ'ah aít'oh. 38 'Et hukwa ndus 
de yak'uz ts'e hásya. 'Aw sich'oh hukwa' nuszun te né'tist'en huba iloh, mbe 
la whuz de sütilh'a'-un, en nts'oh tula daóotanelh hukwa' ninzun-un, 1 'ut'en 
oosdleh when whusásya. 39 'Ink'ez sBá, whuz de sütilh'a'-un, en mbene la 
sgha buninlane 'aw lhoghun hoonts'i nintaoostelh hukwa lhe'nízun, 'ink'ez 
la 'udek'ez dzin de dunabudosdlelh. 40 Mbene la Yak'usda ooYe' 
t'einínzunne 'ink'ez en buba alba 'uyint'ohne, 'ilhiz wheni huye khüna-i 


hitát'elh, 'ink'ez 'udek'ez dzin de 'enne dunabudutásdlelh. Ndun whuz de 
sütilh'a-un njan 'et hukwa' ninzun et huwa,” ubülhni. 41 'Et Lizwifne Sizi 
hich'az yáwhenilhduk, “Datni whe um si ndi lhes yak'uz ts'e halts'ut-1 
'ust'oh ni?" 42 'Ink'ez cha 'uhutni, *Nilh'en Ihe'hoont'oh k'un'a yalhduk! 
Ndun 'utní-un, en Joseph ooye' Sizi en 'unt'oh, 'ink'ez oobá cha, ooloo cha, 
t'ébuznínzun. Nts'en'a 'utni ndus de yak'uz ts'e hásya ni?" hutni. 43 'Et Sizi 
'ubülhni, "Aw nohni nohtoh sch'az yálhduk iloh! 44 Mbene la sBá sts'ü 
butilh'a'ne, 'enne za la sts'un hutoodilh, '"ink'ez 'udek'ez dzin de eme 
dunábudutásdlelh. 45 Nus hoo'enne ndi 1 'uk'unuhúyuzguz ínle', *Yak'usda 
'en ts'tyanne hubodutilh'e';* 'Et huwa mbene la sBá highuni dants'o '"ink'ez 1 
gha huhodil'e' de, 'enne 'uhutinelh sts'un hutidulh. 46 'Aw sBá yan'enne 
hooloh et hoonts'i ndun Yak'usda oots'u haínya-un 'unt'oh, en za yan'en. 47 
'Alha' nohdüsni, mbene la si buba 'alha 'ust'ohne, 'enne bz oole' huye 
khüna-i hut'i. 48 Si 'ust'oh Ihes dune ye khúna-1, 1 usdli. 49 Nohtsoda'ne 
'aw dune Ihuhoot'ih-un ts'e huwhut'i ínle', 'ink'ez manna 5 huyan'ulh 'et 
hoonts'i yahadla. 50 'Et ndi lhes yak'uz ts'e haínkat-1, mbene la yan'al de, 
'aw dahóotsah aít'oh. 51 Ndi lhes yak'uz ts'e haínkat-1, 'ilhiz oole' wheni 
huye khúna-1, '1 'ust'oh. Mbene la ndi lhes yan'al de, 'enne 'ilhiz when 
hukhutinalh, 'ink'ez ndi lhes nohgha tís'alh-1,  syust'e 'unt'oh. 'I huwa 
tís'alh, 5 gha la yinka whudune'ne, 'lhiz oole' when hukhutinalh,” ubülhni. 
52 'Et doo cha ndunne Lizwifne huwun Ihdulhyoh 'uhudutni, “Nts'en'a ndun 
dune ooyust'e ts'uti'ulh?" hutni. 53 'Et Sizi 'ubulhni, “Ts 1h'un 'unohdusni, 
'aw ndun yinka dune ye' ooyust'e Iháh'ulh 'ink'ez buzkai' cha Iháhtnel de, et 
de ndi 'ilhiz when huye khüna-i aw Iháht'h whe 'uht'oh. 54 Mbene la 
syust'e yan'al 'ink'ez suzkai' cha hitnai', eme bz wheni hukhutinalh 'ink'ez 
'udek'ez dzin de dunábudutásdlelh. 55 Syust'e soo 'ut'alh-i 'unt'oh 'ink'ez 
suzkai' cha soo utnai-i 'unt'oh. 56 Mbe la syust'e yan'ál-un, 'ink'ez suzkai' 
cha yitnaí'-un, en 'ilhiz wheni sulh 'útit'elh ink'ez si cha bulh 'utist'elh. 57 
SBá, '"ilhiz wheni khuna-un, en whuz de sütilh'a'. 'En gha si cha "ilhiz wheni 
khusna. 'Et whuz un'a mbene la sk'ut dune unline, si sgha 'ilhiz oole' 
hukhutinalh. 58 'I 'unt'oh, ndi soo lhes unli whe ndus de yak'uz ts'e haínya. 
'Aw manna dulhilt'oh nohtsoda'ne aw dune Ihuhoot'ih-un huwhut' 'ink'ez 
huyanal inle', et hoonts'i yahadla. Ndi lhes 'andit ooghu yasduk-1, mbene la 


yan'álne, hIhiz when hukhutinalh,” ubülhni. 59 Sizi njan et ndutni inle' 
keyoh Capernaum huwhútni er lugliz dune hodul'eh da'.Lhane Sizi yugha 
hodul'ehne hich'a nasdil 60 Lhane yugha hodul'ehne daja ni la hidánts'o 
hukw'elh'az 'uhutni, “Njan whuneodulh'e', et neba howu whulna' k'un'a utni. 
Nts'en'a ookw'üne' 'uztit'en?" 61 Sizi dich'oh t'éwhuníinzun daja ni la 'et 
huwun dudzi yo ts'e hich'az yálhduk, inka yugha hodul'ehne uboodulhkut, 
“Nohba dzoh 'údusni eh? 62 'Ink'ez yinka dune ye' ndo nts'e la whutso da 
usda ts'e, whuz nadalh nulh'en de, daja ntihzilh? 63 Ndoni 'en 'ut'en yinka 
dune'ne "ilhiz hukhutinalh-un bugha whu'aih. Dune yust'e a'alh-un, aw 
hoonli Ihuhooloh whe' hoont'oh. Ndi khuni be nóhbulh yasduk-i, Yak'usda 
oots'u haídankat-i, '1 'unt'oh 'ink'ez ' be la bz when hukhutinalh. 64 'Et 
hoonts'i nohtoh whulohne aw nohba 'alha Ihe'hoot'oh." Sizi 'uda' 
t'eooninzun mbene buba alba Ihe'hoot'oh, 'ink'ez mbe ye 'óotakulh-un, et 
cha t'eoonínzun 'et huwa. 65 'Et Sizi 'utni, “Inka 'unohdüsnih, mbene la sBá 
bugha óonin'aine, 'enne za sts'un hutídulh whe' hint'oh,” ubúlhni. 66 'Et 
whuts'un lhane yugha hodul'ehne hich'a nasdil 'ink'ez aw on at huyulh 
nülhusdil. 67 'Et Sizi ndunne whunizyanne 'on 'at nane yugha hodul'ehne 
uboodulhkut, “Nohni cha eh sch'a natihdulh hukwa' nahzun?" ubülhni. 68 
Et Simon Peter 'uyülhni, “NeMoodihti, mbe suba oots'uztoodilh? Nyun za 
khuni 'ilhiz wheni be ts'ükhuna-i "inti, 69 'ink'ez neba 'alha' 'int'oh. 
T'éts'onínzun nyun Christ en 'nt'oh. Yak'usda bz wheni khuna-un, en 
ooYe' 'int'oh!” yülhni. 70 'Et Sizi 'ubulhni, ““Alha nohni whunizyanne on at 
nane, 'enne 'utáhanóhisdla, er hoonts'1 nohtoh 'ilhoghun en netsudule unli. 
71 Judas Iscariot, Simon ooye', en ghu yalhduk whe 'utni, en 'utinelh 'awet 
ye 'óotakulh t'éwhunínzun inka 'utni. 'En cha whunizyanne 'on 'at nane 
'ilhoghun butoh 'unt'oh. 


Bulhutsinke 'aw buba 'alha Ihe'hóot'oh Sizi 'en Christ 'unt'oh 


7:1 Nian hukw'elh'az Sizi Galilee yun k'ut za whe nusúya. Lizwifne 
hituzilhghelh hukwa' huninzun et whuch'a aw Judea yun k'ut nóya' hukwa 
Ihe'nízun. 2 Lizwifne budzenis whuti, 'et la 'ulbun be yoh nehüwhulih-un 
cha huwhütni, awer nilhdukw whuz'ai. 3 'Et bulhutsinke khuni bei 


huyulhni, “Njan huwinyalh 'ink'ez Judea yun k'ut ts'e inyalh, er de la ngha 
hodul'ehne ndai 'ut'en oogha ína-un honoolh'en. 4 Mbe la ts'tyanne t'einózin 
hukwa' ninzun-un aw whu'iz ne'oot'en aít'oh. 'Alha hooncha túne' 'int'en de, 
ndi yun Kut dunene ts'tyanne nyun nghun t'ehonózin huba 'uhoont'oh!” 5 
Bulhutsinke 'enne hoonts'i 'aw ndun Christ 'en 'unt'oh 'aw buba 'alha 
Ihe'hóot'oh, inka 'oh te né'hiduni'. 6 'Et Sizi 'ubulhni, “Stso whudizulh-un 
'awhuz whusalhüwhulhts^t, et nohni nohts'u hóolts'ulh-un, 'ahoolhyiz 
Ihawhüdint'oh. 7 Ndi yun k'ut dunene aw nohni nohts'o dootni aít'oh, 'et si 
sts'u hudutni. Tank'us 'úhut'en-un ts'tyawh et huwun 'ubudüsni, 'et huwa. $ 
Whute dzenis whuti ts'e whuz áhdulh. Sghá whunt'ai-un 'awhuz 'aw 
Ihalhódusne, er huwa 'awhuz aw si dzenis whuti ts'e toosya' aít'oh," 
ubülhni. 9 Njan er ndubúdani' hukw'elh'az Galilee yun k'ut et inda". 10 
Bulhutsinke dzenis whuti ts'e whehandil hukw'elh'az, Sizi didutch'oh cha 
whu^z et whuz whinya, aw dunene bunalh iloh. 11 'Et nyo dzenis whuti 
whutoh er Lizwifne hika itís'en 'ink'ez 'uhutni, “Nts'e ten whe 'unt'oh?" 
hutni. 12 'Et la hlhozdílne didutch'oh dutoh whu'ízyaz whe highu yalhduk. 
Whulohne cha en unzoo hutni, 'ink'ez whulohne cha 'awundooh ts'tyanne 
nana'ah, er huwa en untsi' hutni. 13 'Et aw 'ilhoghun hoonts' ts'et highu 
yalhulhduk, ndunne Lizwif moodihne bubé hunuljut er huwa. 14 'Awet 
dzenis whuti Ihoohoolcho at'en 'uhoot'elh, et Sizi ndo lugliz whucho ts'e 
oozya, 'ink'ez dune hubodulh'eh, 15 'ink'ez daja ni la Lizwifne tube buba 
hooncha 'ink'ez 'uhutni, Aw dune hodul'eh ts'e inda' iloh, 'ink'ez nts'en'a 
stabe on nus lhat-un t'éwhuntnzun?" 16 'Et Sizi 'ubulhni, “Ndai la 
bunohodus'eh-1, 'aw si sch'e' iloh 'unt'oh. Mbe la whuz de sútilh'a'-un, en 
oots'u haídilts'ut-i, 'i 'unt'oh. 17 Mbene la Yak'usda yuk'úne' tit'en hukwa' 
ninzunne, 'enne la t'ehonózin, ndi khuni Yak'usda oots'u haidilts'ut-i 'unt'oh, 
k'us sich'oh sghuni be tilah yasduk, 'et la t'ehonózin. 18 'Et dune didutch'oh 
khuyanalduk de, dich'oh dutáti'-i er za hukwunüta whe 'utni. 'Et hoonts'i 
dune yalhdük-un, mbe la whuz de yútilh'a'-un, en yudutálhti'-un hukwunúta 
de, en ts'ih'un un'a dune unli whe 'utni 'ink'ez tank'us ne'ut'en-1 ooghu 
whéyooloh. 19 Moses en ndi khuni ootulhúhisde"-1, 5 nohtl'aidan'ai, et 
hoonts'i aw ook'únulhe'zuht'en, 'ink'ez di ha sutuzilhghelh hukwa' 
nahzun?" ubülhni. 20 'Et lhozdílne 'uhuyulhni, “Nts1'-1 ndúdeh-1, 'i 


nyudínda! Mbe nyutuzilhghelh-un hukwunüta whe' dini?" 21 'Et Sizi 
"ubulhni, “Et nats'ulyís-un dzin 'ilhoghi 'ut'en ncha-i 'úsdla, er nohni huwa 
'íh'en. 22 'Andit daja nohdutásnelh la er howun nuní nahzut. Moses, en gha 
ooka dune uhli-i, 5 oonaht'us ínle'. (Aw Moses en gha za iloh, nohtsoda'ne, 
'enne buts'u hahóolts'ut whe 'uht'en.) 'Ink'ez 'et nats'ulyis-un dzin chalhts'ul 
duneyaz whulih te, on at nats'ulyis dzin et yuka dune unli-i, i huyit'us. 23 
'Et ndúhoont'oh whu la Moses be 'udustl'us k'ut ootulhúhisde'-1 k'ohyis 
whuch'a, nats'ulyís-un dzin et dzin hoonts'"i chalhts'ul dune whulih te yuka 
dune unli huyooht'as. 'Ink'ez di ha et si dune nats'ulyis-un, er dzin dune soo 
ná'usdla 'et hukwa sulh hünulhch'e? 24 'Aw whunulh'en-un 'et huwa iloh 
dune ba nahahyeh, ts'ih'un una 'uhoont'oh hukw'un'a za dune ba 
nahoohyeh," ubülhni. Whulohne dune Sizi 'en Christ 'unt'oh huninzun 25 
Whulohne Jerusalem whut'enne 'uhutni, “Ndun 'en lakw 'unt'oh 
hituzilhghelh hukwa' huninzun? 26 'Et njan ts yanne dune bez usda 'ink'ez 
ubulh yálhduk, er hoonts'i aw dune yudach'e yalhtulhdi. 'Aw whuz un'a 
Ihe'hoot'oh whutole ndunne moodihne, 'enne t'ehonínzun 'et ndun 'en 'alha 
Christ 'unt'oh? 27 'Et ndun en nts'ez de haínya la t'ets'onínzun, et hoonts' 
Christ whusaínya de, nts'ez de hainya, aw "ilhoghun hoonts' t'ewhunózin 
aít'oh,” hutni. 28 'Et nyo lugliz whucho dune hodulh'eh whe Sizi soo khuni 
ti be ubülhni, “Nohni t'esunáhzun 'ink'ez nts'ez de hásya-un cha 
t'ewhunáhzun, aw sich'oh sghá iloh whusásya, er hoonts'i mbe la whuz de 
ha sálh'a'-un, en soo ts'ih'un en unli whe 'unt'oh, en 'aw nohni t'enuzuhzun. 
29 'Et 'en oots'u hásya er huwa t'enuszun 'ink'ez en whuz de ha salh'a'!” 
ubülhni. 30 'Et hukwa huyólhchoot hukwa' hit'en 'et hoonts'i oots'un 
whudilts'ulh-un 'awhuz whusalhúwhulhts't, er huwa aw dalhühuyilel. 31 
'Et 'ilhozdílne butoh Ihane en buba alba vint'oh suli' ink'ez 'uhutni, “Ndun 
Christ whusaínya de, ndun yanus toleh huwa ‘t'en te né'tit'en? 'Awundooh!" 
hutni. 'Et huwa en Christ 'unt'oh huninzun. 32 'Et ndunne 'ilhozdílne whuz 
un'a Sizi highu yalhduk whe Phariseene hubodánts'o, er Phariseene 'ink'ez 
lubret moodihne, neilhchükne whuz whe halh'a' Sizi hiyólhchoot ha. 33 'Et 
Sizi t'ewhunínzun inka 'ilhozdílne ubülhni, "Awhuz dzoh savaz tileh er 
nohbulh 'utist'elh 'et 'ink'ez mbe la whuz de ha sálh'a'-un, en oots'u 
nátisdalh. 34 Nohni skunoohta' la er hoonts'i aw nasólhtelh aít'oh, 'ink'ez 


nts'e la 'ust'oh ts'e 'aw nohni whuz toohya' aít'oh." 35 'Et Lizwifne dich'oh 
'ulhodutni, “Nts'e aren tiyalh whe 'utni? 'Aw nats'ólhtelh aít'oh neülhni. 
'Udun yun k'ut whut'enne, 'enne butuz toleh tiyalh whuz Lizwifne 
whulohne yahandil inle', ;nk'ez whuz toleh 'udun yun k'ut whut'enne 
hubodutilh'eh? 36 'Ink'ez njan neülhni inle', *Nohni skunóohta' la er hoonts'1 
'aw nasólhtelh aít'oh, 'ink'ez nts'e la tisdalh ts'e aw nohni whuz toohya' 
aít'oh,' et daja ni whe 'utni?” hutni.Sizi Ndoni butsú yoozi 37 'Et 'awet 
nohwhújeh-un cho whutoh, 'udek'ez dzin-un, 'et dzin 'uk'enus hooncha. 'Et 
dzin 'et Sizi butoh usyin 'ink'ez soo khuni ti be bubulh yálhduk, *Mbene la 
ta'óosdane sts'un túhdilh 'ink'ez uhtnai! 38 Mbene la si ooba alba 'ust'ohne, 
Yak'usda ooghuni 'uk'unusguz-i ndutni, “Ndi too, '1 'ilhiz wheni be 
tsúkhuna-, eme buts'u bah," ” ubülhni. 39 'Et Sizi ndutni whe Ndoni 
ghun bubulh yaílhduk. Mbene la didut buba 'alha yint'ohne, 'enne 
buyudútilts'ulh. 'Aw 'aho iloh. Sizi ooba whudálti' hukw'elh'az de, er de 
nduwhutanelh.Dunene Sizi mbe 'únt'oh huninzun-un whe Ihch'az nehúdindil 
40 'Et la 'ilhozdilne butoh ndi khuni hidánts'o whe whulohne, 'enne 'uhutni, 
““Alha-1 be ndun en nyoon nus hóo'en-un ooghu yaduk inle'-un 'unt'oh.” 41 
'Et whulohne cha 'uhutni, “Ndun en Christ en 'unt'oh.” 'Et 'uyoonne cha 
'uhutni, “Awundooh! 'Aw Christ Galilee yun k'ut ts'e iloh ha tíyalh! 42 
Yak'usda ooghuni 'uk'unusguz-1,  ndutni, David yuts'u ha kédanzut-en, en 
keyoh Bethlehem huwhütni, David ookeyoh ínle', Christ whuz de ha 
tíyalh,” hutni. 43 Inka er huwa ndunne "ilhozdílne nyoon en ooghun Ihch'az 
nehüdindil. 44 Whulohne, 'enne huyitálhchulh hukwa' huninzun, 'et hoonts'i 
dalhühuyilel. 45 'Et nyoonne neilhchükne, mbene la lubret moodihne 'ink'ez 
Phariseene te hubuhalh'a'ne cha hiyit whuz náhoosdil whe ubuhoodulhkut, 
“Di ha whusálhulhtel?” 46 'Et neilhchükne 'uhutni, "Aw whutso da' 'uyoon 
dune 'en ndun dune k'un'a yalhulhduk." 47 'Et Phariseene 'uhutni, “Nohni 
cha eh nohnan'a whe' dahni? 48 When moodihne k'us Phariseene wheni 
cha neba 'alha' unt ob nahzun eh? 'Awundooh! 49 'Et hoonts'; ndunne 
ilhozdílne lugliz whucho 'et, ts'tyawh lait'énne 'uhint'oh er huwa ndai la 
Moses 'uk'unéyuzguz-i aw dudeni be t'éhinúszun!” hum. 50 'Et 
Nicodemus, en la be 'úlhdzis Sizi yughu ninya inle'-un, en cha Pharisee 
bubulh 'ilhoghun unli whe dudulh Phariseene ubulhni, 51 “Wheni neba 


khuni ootulhúhisde"-1, 5 'utni, dune ooghuni uzdánts'o 'ink'ez be 'ut'en 
uznalh'en de, 'et de za ooba nats'uhooyeh huba 'uhoont'oh." 52 'Et 
uhuyülhni, “Nyun cha eh Galilee yun k'ut ts'e haínya-un mli? Yak'usda 
ooghuni 'uk'unusguz-i soo cho nilh'en, er de la nyeni be t'éoonónzin, 'aw 
'ilhoghun hoonts' nus hóo'en-un, en Galilee yun k'ut ts'e haínya-un 
hooloh!” 53 'Et awer ts'1yanne duyoh ts'e whenáhidil. 


8:1 'Et Sizi shusyaz Olive huyulhni, 5 k'uz whinya.Ts'eke dune bulh lubeshi 
'uleh whe nahuyúlhtus. Sizi highu hinílhti 'mk'ez tse be hituzilhghelh hutni. 
2 'Et om bun dzin soo 'uda' et Sizi lugliz whucho ts'e oozya. Ts'ityanne 
dunene highu nindil. 'Et nátl'adida' ink'ez whewhubuhóndunilh'e". 3 'Et 
whubodulh'eh whe Moses be 'udustl'us 'uk'ununáguzne 'ink'ez Phariseene 
te, ts'eke dune bulh lubeshi 'uleh whe nahuyulhtus, en soo buniz et 
néhinilhti. 4 'Et Sizi 'uhuyülhni, “Neoodulh'éh-un ndun ts'eke en dune bulh 
lubeshi 'uleh whe soo et nats'ulhtus. 5 Moses khuni ootulhúhisde'-1 
ootl'aídit'ai, 5 k'ut 'utni, “Mbene la ndi lubeshi 'ulh'enne, 'enne tse be 
'ubuts'uzoolhghelh,” ni. Nyun do' er huwun daja dini?" 6 'Et 'onilha 
huyóolhzih hoonli hukwa hik'eóota'alh inka 'uhutni, 'Et Sizi nyo duja 'ink'ez 
dulasga be yun k'ut 'uk'ene'üsguz. 7 'Et 'awhuz huyoodulhkut whe ndo 
dunaja 'ink'ez ubulhni, “Nohni nohtoh mbe la lubeshi Ihit'ih-un, en 
'udechoo tse be yuts'e 'oolh'is," ubülhni. $ 'Et doo cha nyo dunaja 'ink'ez 
doo cha za yun Kur hukw'u ne'úzguz. 9 'Et la mbene la whudánts'o whe 
neyo ts'e oogha t'ets'oninzun-i whübunilhtan didut cha lubeshi 'ulh'enne 
hinli, 'nk'ez hlhoghun hinli whe hoonyanne 'udetso hidulh whe ts'iyawh 
highu whenádil 'ink'ez nyoon ts'eke didutch'oh za Sizi yubut usyin. 10 'Et 
Sizi doná'uja whe nyoon ts'eke whusaílhtine huhooloh whunilh'en whe 
ndun ts'eke 'uyulhni, “Ts'eke ndunne nk'éhoon'aine nts'e whe nahidil? 'Aw 
'ilhoghun hoonts' eh mba nahooyeh aít'oh?" 11 'Et ts'eke 'uyulhni, 
““Awundooh, aw '"ilhoghun hoonts'i hooloh.” 'Et Sizi 'uyulhni, “Aw si cha 
mba nahoosyeh aít'oh. 'Et huwa naindalh 'ink'ez on at cha lubeshi 'olh'en 
Junih!” yülhni. Yinka whut'enne didut 'unt'oh buba be hóot'en-i unli ubülhni 
Sizi 12 'Et Sizi doo cha za bubulh yálhduk whe ndutni, “Si 'ust'oh yinka 
whudune'ne buba be hóot'en-1 usdli. Mbe la suniyalh-un, aw tsálhgus yo 


hutooya' aít'oh, k'us ndai la be hóot'en-1 higha bz wheni hutinalh-1, '1 la 
huyóte',” ubülhni. 13 'Et Phariseene 'uhuyülhni, “Nyun ch'oh khuyanailduk 
whe' dini, et huwa nghuni aw ts'ih'un Ihe'it'oh." 14 'Et Sizi 'ubulhni, 
"Nts'ez de hásya la t'éwhunüszun 'ink'ez nts'e tisyalh-un cha t'éwhunüszun, 
'et huwa daja dusni la, si sghun alba 'uhoont'oh, sich'oh 'údusni er hoonts". 
'Et nts'ez de hásya-un 'ink'ez nts'e tisyalh-un nohni aw t'éoonuzühzun. 15 
Nohni dune ba nahihyilh, si aw 'uyoonne ba nahusyéhne hooloh. 16 'Et si 
cha dune ba nahusyeh de, ndi be náhusyeh-i, 'i ts'ih'un un'a 'unt'oh. 'Aw 
sich'oh za iloh 'ust'oh, sBá, mbe la whuz de sütilh'a'-un, en sulh 'únt'oh, et 
huwa ndi be dune ba náhisyilh-i, '1 ts'ih'un un'a za 'unt'oh. 17 'Et whuz un'a 
za 'uk'unusguz ndi khuni nohba ootulhúhisde'-1 k'ut whe ndutni, “Nane dune 
ndet la huhon'én-un Ihgha 'úhudija whe howu yahulhduk de, 'et ts'ih'un un'a 
'uhoont'oh,” ni whe 'utni. 18 Sich'oh duba yanazduk 'ink'ez sBa mbe la 
whuz de sütilh'a'-un, en cha sba yalhduk," ubulhni. 19 'Et huyoodulhkut, 
“MBa 'en nts'e usda?” 'Et Sizi 'ubulhni, “Aw si 'mk'ez sBá bulh aw 
t'enenuzühzun. Si t'esunáhzun de, sBá cha dai t'enóhzin oole'.” 20 Sizi ndi 
khuni '1 be yailhduk lugliz whucho et dune hodul'eh dal Nts'e la sooneya 
nahulhdzóoh-un, 'et dune hodul'eh. 'Et 'awhuz ooba whudizulh-un whuts'un 
hoozulh et huwa aw Ihuhuyílhchulh. 21 'Et Sizi doo cha 'ubülhni, 
“Nohghu tisyalh. Ska itóh'en la er hoonts'i nohlubeshi bulh la yaóohdlah, 
'et huwa nts'e la tisyalh ts'e nohni cha aw whuz toohdilh aít'oh." 22 'Et doo 
cha nyoonne Lizwifne 'ulhodutni, “Nyoon dich'oh toleh na'dutuzilghelh? 
'Et huwa toleh 'utni, *Nts'e la tisyalh ts'e nohni cha 'aw whuz toohdilh 
aít'oh,' neülhni?" 23 'Et 'ubúlhni, “Nohni ndi yun k'ut ts'e hahdil, et si ndus 
de hásya whe 'ust'oh. Nohni ndi yun k'ut ts'e hahdil, er si aw ndi yun k'ut 
ts'e haszut iloh whe 'ust'oh. 24 'Et huwa 'unohdusni nohlubeshi bulh la 
yaóohdlah. 'Aw nohba alba Ihe'hóot'oh si mbe 'ust'oh er huwun, er huwa 
la nohlubeshi bulh la yaóohdlah,” ubülhni. 25 “Mbe inli whe 'int'oh?" 
huyülhnti. 'Et Sizi 'ubulhni, “Nohdusni soo 'udechoo whuts'un, en za 'ust'oh. 
26 'Awhuz tube lhat-un nohni nohghun howu yatisduk, 'ink'ez tube Ihat-un 
nohni nohghun nahutisyeh-un whuz'ai, er hoonts'i mbe la ndun whuz de 
sútilh'a'-un, en ts'ih'un un'a 'unt'oh. Ndai la oots'un whudásts'o-un, et whuz 
un'a za yinka whudune'ne bubulh yásduk,” ubülhni. 27 'Et hoonts'i aw 


dudeni be t'ehonüszun duBá, en ghun bubulh yálhduk whe 'utni. 28 'Et Sizi 
'ubülhni, “Yinka dune ye' ndo dube' dunahtan de, 'et de la soo ts'ih'un mbe 
usdli-un, 'en 'ust'oh t'éoonóhzin. 'Ink'ez 'aw sich'oh duba moodih nasdli 
iloh, sBá nts'en'a la whusodalh'e', 5 khuni za be yásduk, 29 'ink'ez mbe la 
whuz de sütilh'a'-un, en sulh 'únt'oh. 'Ahoolhyiz when sBá hóont'' te za 
ne'úst'en, 'et huwa aw scha nalhusdai," ubülhni. 30 'Et ndi khuni ye 
yaílhduk whe tube lhane en buba "alba yint'oh suli'. 31 'Et ndunne 
Lizwifne, mbene la Sizi yuba alba 'unt'ohne, 'enne ubülhni, “Sghuni oohtun 
'mk'ez ook'úne' 'uht'en de, alba 'uhoont'oh whe sgha hodul'ehne ahli. 32 
Tnk'ez er huwa ndai la khuni alba! 'unt'oh-i t'enóhzin, 'ink'ez 5 gha la aw on 
"un 'ulhnáne oolhle' aít'oh." 33 'Et 'uhuyülhni, “Wheni Abraham oots'u 
haíndene 'uts'int'oh. 'Aw whutso dal 'uyoonne ba 'ulhna Ihts'floh, 'ink'ez di 
ha' nedíni, nohla nahudutitnih nedíni?" 34 'Et sizi 'ubulhni, “Soo ts'ih'un un'a 
nohdúsni, mbene la lubeshi 'ulh'enne, 'enne lubeshi ba 'ulhnáne hinli. 35 
Ndet la yoh 'ilhoghun 'ulhna unlí-un, aw 'ahoolhyiz er lhídoh, er ndun yoh 
whudune'-un ooye', en 'ahoolhyiz wheni, er usda. 36 'Et huwa ndun ooYe' 
lubeshi ch'a nohlanaditni de, 'et de ts'ih'un un'a 'aw 'on un 'ulhna oohle' 
aít'oh. 37 T'ewhunüszun Abraham oots'u haíndene ahli, et hoonts'i sghuni 
'aw ooka lhe'náhzun, er huwa sutuzilhghelh hukwa' nahzun. 38 Ndet la 
sBá whusunilhtan-un, et nohdüsni. 'Et hoonts'i nohni nohbá unohulhni, 'oh 
te né'aht'en." 39 'Et 'uhuyúlhni, “Abraham en oots'u haindene ts'inli." "Et 
Sizi 'ubulhni, “Abraham en ts'u hahde de, en be 'ut'en k'oh za da 
ne'óoht'en. 40 'Et hoonts'i 'andit si nts'oh te la 'unohdüsni-un ts'ih'un un'a 
'uhoont'oh whe Yak'usda ts'un whudásts'o. 'Et hoonts'i nohni sutuzilhghelh 
hukwa' nahzun. Njan et aw Abraham be 'ut'en k'oh iloh 'uhoont'oh. 41 
Nohbá be 'ut'en k'oh 'uwhulh'en." 'Et doo cha 'uhuyülhni, "Aw when soh 
ulhtsíne iloh 'uts'int'oh! 'Ilhoghun nebá en Yak'usda unli!” 42 'Et Sizi 
'ubulhni, “Yak'usda en nohbá unli de, si sk'eoohtsi' oole' dal Yak'usda 
oots'un hasya 'et huwa. 'Aw sich'oh sghá iloh whusásya, Yak'usda 
whusasálh'a'. 43 Nts'en'a la nohbulh yasduk-un, 'aw t'ewhunuzáhzun. Daja 
nohdusni-un 'aw sudóhts'o hukwa Ihe'náhzun 'et huwa. 44 Netsudule 'en 
nohbá 'unt'oh. Ndet la en hukwa' ninzun, 'oh te za ne'óoht'en hukwa' 
nahzun. Soo 'udechoo da' whuts'un dune ughan-un unli. 'Aw ts'ih'un 


'uhoont'oh-un hukwa lhe'nizun, et huwa aw ndi khuni alba 'unt'oh-i ooghu 
whéyooloh. Nts'oh tula ne'duni'-un tank'us un'a za yalhduk, dich'oh duk'un'a 
vum 'et huwa. Whuts'it-un unli, 'ink'ez whuts'it-1, en za oots'u haídukat. 45 
'Et si khuni alba! 'unt'oh-1 be yasduk, 'et aw nohba 'alha Ihe'duzusni. 46 'Aw 
nohtoh "ilhoghun hoonts' si lubeshi 'ulh'en-un usdli doohn!' aít'oh. 'Et huwa 
khuni 'alha' 'unt'oh-1 be 'unohdúsni te, di ha er nohba 'alha Ihe'duzusni? 47 
Mbene la Yak'usda ooch'e' unline, 'enne za Yak'usda ooghuni hidits'o. 
Nohni aw Yak'usda ooch'e' Iháhloh er huwa ooghuni aw dóhts'o ait'oh," 
ubülhni. 48 'Et Lizwifne 'uhuyülhni, ““Alha-1 be nts'uyútni nyun Samaria 
whut'en-un 'int'oh 'ink'ez ntsi'-i nudúdeh-i nyudínda!” 49 'Et Sizi 'ubulhni, 
“Aw ntsi'-1 nudüdeh-i sghu hooloh, k'us sBá en düsti', er nohni aw 
sulhdülhti'. 50 Nts'oh dáduzti' er hoonts'i sba 'ants'1 'uhoont'oh. 'Aw 
'uyoonne sudólhti' hukwa lhe'núszun, et !Ihoghun sba whudutálhti-un 
hoonli, 'en nahiyilh-un cha 'unt'oh. 51 Soo ts'ih'un un'a nohdüsni, mbene la 
sghuni yoontünne, 'aw dahóotsah aít'oh." 52 'Et Lizwifne 'uhuyülhni, 
“Andit awer t'éts'onínzun ntsi'-1 nudúdeh-1 nyudínda! Abraham "ink'ez nus 
hóo'enne yahadla, er hoonts'i 'unedíni, mbene la nghuni yoontünne, 'aw 
dahóotsah aít'oh dini. 53 Nebá Abraham dazsai inle'. 'En ba nus cho whe 
eh 'udini? 'Et nus hóo'enne, 'enne cha yahadla. 'Enne cha buba nus 'ilcho 
eh? Soo mbe inli dini whe' dini?" 54 'Et Sizi 'ubulhni, “Sich'oh duba 
naooduzti' de, sich'oh be úscha-1 'ants'1 'unt'oh. 'Et hoonts'i nohni mbe la 
nohYak'usda dáhni-un, en si sBá 'unt'oh, "ink'ez en sudilhti'. 55 'Et nohni 
'aw t'elhnáhzil, er si t'enuszun. 'Aw si t'enuzuszun dusni de, et de nohni 
nohk'un'a whuts'it-un usdli whe' dutisnelh. 'Et soo t'enuszun 'ink'ez ooghuni 
'ahoolhyiz when ook'úne' 'ust'en. 56 Nohbá Abraham tube hóont'' whe 
stsó dizulh-un, et whuti'elh. 'Awet whunalh'en 'nk'ez tube whunálhni." 57 
'Et Lizwifne 'uhuyulhni, *Nilh'en lhe'hoont'oh te ne'dini"! 'Awhuz kwulat 
whunizyai nyeyus k'ut iloh, 'ink'ez 'udini Abraham 'uda' in'en dini!" 58 'Et 
Sizi 'ubulhni, “Soo ts'ih'un un'a nohdúsni, Abraham whutileh whutso dal et 
'uda' si usdli whe 'ust'oh." 59 "Et ndübulhni whe, ts'iyawh tse huyeni 
dízgooh, 'i be nahüyuntilh'uz 'ink'ez hituzilhghelh inka. 'Et Sizi buch'a 
üntilh'i 'ink'ez soo butoh er Ihunásja whe lugliz whucho er tenánja. 


Dune whuzdli da' whuts'un hoos'én-un, Sizi soo na'yuleh 


9:1 'Et Sizi ob whuya uyalh whe, dune whuzdli da' whuts'un hoos'én-un 
yutilh'en. 2 'Et yugha hodul'ehne huyoodulhkut, “Whunehodulh'éh-un ndun 
dune mbe oolubeshi gha 'úja hoos'en whe whuzdli? Didutch'oh k'us 
oodusneke bulubeshi k'elha tilah 'uja?" 3 'Et Sizi 'ubulhni, “Aw didutch'oh 
oolubeshi gha, k'us oodusne bulubeshi gha iloh hoos'en-un unli. Yak'usda 
be 'ut'en k'oh ooghá t'ewhunoodzeh inka 'uja hoos'en whe whuzdli. 4 
'Awhuz dzenis hoot'en whe, mbe la whuz de sütilh'a'-un, en be 'ut'en oos'en 
huba 'uhoont'oh. 'Ulhdzis whusahóolts'ut 'ink'ez tsalhgus yo suli' de, aw 
dune oot'en aít'oh. 5 'Awhuz ndi yun k'ut susda whe, ndi yun k'ut 
whudune'ne buba be hóot'en-i usdli." 6 Fr ndádija hukw'elh'az yun 'úntizo, 
'mk'ez duzo '1 be whutl'us inla, 'ink'ez nyoon dune hoos'en-un yuna ye 
yulhlho, 7 m'ez 'uyulhni, “Nguz too dza Siloam ts'e inyalh 'ink'ez 
né'nildeh." 'Et ndi khuni Siloam ni, et whél'a', ni whe um. Inka whuz 
whinya, ne'nilde, 'ink'ez hoo'en whe whusanája. 8 'Et ndun hinat whut'íne 
'mk'ez 'uyoonne cha, mbene la hoos'en whe hinalh'en da', 'enne 'ulhodütni, 
“Ndun en dai 'oh úsda 'ink'ez datsó-un, en eh 'unt'oh?” 9 Whulohne 'uhutni, 
“A, en 'unt'oh." 'Et whulohne cha 'uhutni, “Awúndooh, 'ants'i yundót'en-un 
'unt'oh.” 'Et ndun hoos'en inlé'-un ubülhni, “A, si 'ust'oh." 10 'Et 'uhuyülhni, 
“Dainja whe honen suli"?" 11 'Et 'ubúlhni, “Hhoghun dune, Sizi huyulhni, 
'en whutl'us ‘inla, sna k'ut ye sulhlho, 'ink'ez 'usulhni, “Ta diz'ai ts'e, Siloam 
huwhútni, whuz inyalh 'ink'ez ne'nildeh.” Whuz oozusya 'ink'ez ne'nizde 
whe 'et hoos'en suli'.” 12 Et doo cha huyoodulhkut, “Ndun dune nts'e 
'ut'en?" “Aw t'éoonuzüszun," ubülhni. 13 'Et ndun hoos'en inle'-un, 
Phariseene bughu hinílIhti. 14 Njan dzin ndun dune Sizi whutl'us 'ínla "ink'ez 
hoo'en nayulhtsí-un, 'et nats'ulyis-un dzin 'uyínla, 15 inka doo cha za 
Phariseene huyoodulhkút, “Dáhoont'oh-un huwa honen suli'?” 'Et 'ubülhni, 
“Ndun dune whutl'us 'ínla, sna k'ut ye whulhlho, hukw'elh'az ne'nizde, 
'nk'ez hoos'en susdl1'.” 16 'Et ndunne Phariseene whulohne 'uhutni, “Ndun 
dune ooghu yailhdúk-un, en 'aw Yak'usda oots'u haínya-un iloh 'unt'oh. 
'Aw nats'ulyis-un dzin hukw'u nulhe'ust'en er huwa.” 'Et 'ayoonne cha 
'uhutni, *Nts'en'a 'uwhutát'elh, 'aw lubeshi 'ulh'en-un, en huwa en tüne' 


óot'en aít'oh!” 'Et huwun Ihch'a nehudindil. 17 'Et doo cha za ndun hoos'en 
inle'-un 'uhuyülhni, “Hón'en nyulhtsi, er huwa en ooghun daja dini?" “Alha 
nus hóo'en-un 'unt'oh," ubülhni. 18 'Et hoonts'i Lizwif moodihne 'aw buba 
alba Ihe'hóot'oh, hoos'en inle' whe whuzdli 'ink'ez 'andit er hoo'en, inka 
oodusneke amb hubodáni', 19 'ink'ez ubuhütni, “Ndun en nohye' 'unt'oh 
'mk'ez whuzdli whuts'un hoos'en nedühni, 'ink'ez nts'en'a 'andit hoo'en?" 20 
'Et oodusneke 'uhutni, “T'ets'onínzun ndun en neye' 'unt'oh 'nk'ez whuzdli 
whuts'un hoos'en inle'. 21 "Ink'ez ndet huwa 'andit hoo'en, 'ink'ez mbe 
hoo'en yulhtsí-un, aw t'éts'onüszun. 'Aw ts'oodun lhiloh whe 'unt'oh, 
oodulhkut da. Didutch'oh la ts'ih'un un'a nohdóni'." 22 'Et oodusneke 
t'ehonínzun Lizwif moodihne 'uda' Ihgha 'uhudija mbene la Sizi Christ 
'unt'oh, 'uyoonne hudáni' de, lugliz 'et whuch'a huntájulh. 'Et huwa ndun 
dune oodusneke Lizwif moodihne bube hunuljut. 23 Njan hunuljut-un, 'et 
huwa 'uhutni, Aw ts'oodun lhilhlhoh whe 'unt'oh, en oodulhkut da," hutni. 
24 'Et doo cha za whulh nat ndun dune hoos'en inle'-un, “Anih,” huyülhni, 
ink'ez 'uhutni, “Njan daínja-un la Yak'usda en ooba whudílhti', aw ndun 
dune en íloh, t'ets'onínzun lubeshi 'ulh'en-un 'unt'oh er huwa.” 25 'Et 
'ubulhni, “Lubeshi 'ulh'en-un tilah 'unt'oh, aw t'éoonuzüszun. 'Et lhoghun 
t'éoonüszun, whuzis'en ínle' er 'andit hoos'en." 26 'Et doo cha za 
uhuyülhni, “Dányin la ínle? Nts'en'a hon'en-un nyulhtsi?" 27 'Et 'ubülhni, 
“Uda' nohdasn!' er hoonts* 'aw sulh oozülhts'ai, di ha er doo cha nohdósni 
hukwa' nahzun? Soo tuzálhts'ilh hukwa' nahzun eh? Nohni cha eh oogha 
hodul'ehne tihleh hukwa' nahzun eh?" ubülhni. 28 'Et soo hoontsi' te 
ne'hiduni', “Nyun 'en yugha hodul'eh-un inli! 'Et wheni Moses bulh 'út'enne 
ts'inli! 29 T'éts'onínzun Yak'usda en Moses bulh yaílhduk ínle'. 'Et ndun en 
'aw nts'ez de hainya-un hoonts' t'éts'onuszun," huyülhni. 30 'Et ndun dune 
hoos'en inle'-un ubülhni, “Ndun dune hoos'en nasulhtsi er hoontsh nohni 
'aw t'éoonuzühzun nts'ez de haínya duhni! Tube sba hooncha! 31 
Tets'onínzun Yak'usda 'aw lubeshi 'ulh'enne Ihuboozilhts'ai. 'Et mbene la 
Yak'usda ts'u tem! nilhzunne, 'ink'ez buts'u hükwa' ninzun te ne'üt'enne, 'enne 
za uboozilhts'a1. 32 Soo 'udechoo yinka 'uhóolya whuts'un aw dune 
hoos'en whe whuzdli-un, 'en dune soo ná'yinla-un whulhe'uzdusts'o. 33 
Ndun dune mbe la hoos'en nasulhtsi-un, 'aw Yak'usda oots'un iloh 'unt'oh 


de, aw ndóneh aít'oh,” ubülhni. 34 *Whuzinli dal whuts'un nyun lubeshi 
'ulh'en-un za inli! Mbe na'dunínzun whe whuneoodolh'eh hukwa' dini?" 
huyülhni 'ink'ez az tenáhinino. 35 'Et Sizi whulh údants'o Lizwifne nyoon 
dune tenáhinino, hukw'elh'az nayilhti er 'ayulhni, **Yak'usda ooYe' ghun 
mba alba 'uhoont'oh eh?" 36 'Et dune um, “Moodihti mbe whe 'unt'oh? 
Busünilhtun er de la ooghun sba 'alha hot'e'.” 37 'Et Sizi 'uyulhni, ““Uda' 
in'en whe 'unt'oh, 'ink'ez en 'utni nyulh yálhduk." 38 'Et dune yubut 
nachániti 'ink'ez, “SMoodihti, sba alba 'int'oh!" yülhni, 'ink'ez yuts'u teni' 
nalhzin. 39 'Et Sizi 'utni, “Ndi yun k'ut whusásya 'et huwa la yinka dune'ne 
buba nahoodeh. Whusásya-un, 'et huwa hoos'enne, 'enne huhoo'en hutileh. 
'Et mbene la hoo'enne, 'enne cha huhoos'en hutileh." 40 'Et whulohne 
Phariseene yugha hodul'ehne hodánts'o whe, 'et 'uhuyülhni, “Wheni cha 
Ihts'uhoos'en dini whe eh dini?" 41 'Et Sizi 'ubulhni, “Whuzih'en de, nohni 
'aw lubeshi nohba hooloh. 'Et 'uduhni, “Wheni ts'oohoo'en,' dahni, et huwa 
lubesh nohba hoonli.” 


Sizi hubodulh'eh whe 'utni, “Si 'usbai ghunli-un 'ust'oh. Mbene la soo sulh 
'üt'enne, 'enne se' 'usbai hinli." 


10:1 'Et Sizi 'ubülhni, “Soo ts'ih'un un'a nohdusni, mbe la 'usbai ba 
na'nistl'óo-un aw dáti k'et dálhiyal "ink'ez 'ants'i nanistl'oo tus tilhget de, en 
dune 'undunut'íh-un 'unt'oh. 2 'Et mbe la dáti ts'e dayaih-un, en 'usbai 
ghunlí-un 'unt'oh. 3 'En dáti ghunli-un yuba dahá'duti. 'Et la de 'usbai, 
buboozi' be buka huyih te, hidits'o huwa t'ehinínzun 'ink'ez az huyuntulh'us. 
4 Tenábulih hukw'elh'az, et butso tuyaih 'ink'ez 'usbai ts'iyawh huyunilh'us, 
highuni t'ehinínzun et huwa. 5 'Et 'ants'i 'oh nuya-un, en aw huyuntoolh'as 
aít'oh. 'Ants'i 'oh núya-un 'unt'oh aw ooghuni t'ehinüszun er huwa hich'a 
nutselhdilh," ubulhni. 6 'Et Sizi ndi higha hódool'eh ha bubulh náwhulnuk 
'et hoonts'i daja ni whe 'utni-un aw t'ehonüszun. 7 Inka doo cha za Sizi 
ubulhni, “Soo ts'ih'un un'a nohdüsni, Si 'usbai ba dáti usdli whe 'ust'oh. 8 
Mbene la stso whusaíndilne, enne 'undunut'ihne 'uhint'oh er huwa aw 
'usbai Ihuboozílhts'ai. 9 Si datí-un 'ust'oh. Mbene la si sgha daníndilne, 
'enne ts'tyawh hudutijih. Dahünindil 'ink'ez whuz az whehándil de, tl'o k'ut 


nahuhootá'alh. 10 'Undunut'ih-un, en 'uduntit'ih ink'ez dune tuzilhghelh 
ink'ez ninta' e'tilh'elh et wheni za dayaih. 'Et si whusásya whe 'ilhiz when 
huye khúna-1 hutit'elh 'mk'ez ndi 'ilhiz huye khúna-1, 5 huyut'i de, aw hoonli 
huye ndunódzit aít'oh. 11 Si 'usbai ghunli-un unzóo-un 'ust'oh. 'Usbai 
ghunli-un unzóo-un, 'en la ye khúna-1 dude 'usbai ba yuladutitni. 12 "Er 
ustle-un ul'á'-un, en aw 'usbai ghunlí-un iloh 'unt'oh. 'Ants'i 'usbai yughole' 
ha ul'a'. 'Usbai aw ooch'e' iloh 'uhint'oh, er huwa yus whuz de úlgwulh 
yunilh'en te, 'usbai bula dutnih 'ink'ez whetsélhyai. 'Et yus whulohne 
huboogooh et 'onghunne cha hich'e yaílwus. 13 Ndun ustle-un ul'á-un, en 
'ants'1 ul'á'-un 'unt'oh, et huwa 'usbai 'ants'i hiba unli 'ink'ez didut bughu 
whetsélhyaih. 14 Si 'usbai ghunlí-un unzóo-un 'ust'oh, 'et huwa mbene la 
usch'e'ne t'ebunüszun 'ink'ez didut cha t'ésonínzun. 15 'Et whuz un'a za sBá 
'en t'ésunínzun 'ink'ez si cha t'enuszun. 'Ink'ez se' 'usbaine be khúsna-1 buba 
oola dutisnih. 16 'Uyoo cha 'usbai 'ust'-1 hoonli. 'Aw ndi toh iloh. 'Enne cha 
whusáboosdlelh huba 'uhoont'oh. Sghuni hidóts'o, '"ink'ez la 'ilhoh ulh'us-i 
za hutileh 'ink'ez 'ilhoghun za 'usbai ghunlí-un ahutáleh. 17 Se' 'usbaine ba 
be khüsna-i oola dutisnih er huwa la be khúsna-1 doo cha za naóozchoot. 
'Et inka sBá tube sk'entsi'. 18 'Aw be khúsna-1 dune sghu yólhchootne 
hooloh. Sich'oh za huwa tís'alh. Ndi be khúsna-1 huwa tís'alh 'ink'ez 
naitázchulh-un, et sghá whunt'ai whe 'ust'oh. SBá en 'uja ndi khuni 
stl'aídan'ai ndi 'ut'en 'oos'en ha," ubülhni. 19 Ndi khuni 'i gha doo cha 
Lizwifne dich'oh dutoh Ihch'a hudisdil. 20 Tube lhane, 'enne 'uhutni, 
"Ntsi'-1 nudüdeh-i ooyudínda! Whusni whe' 'utni, di ha oozúlhts'a1?” 21 "Et 
'onghohne cha 'uhutni, *"Aw ntsi'-i nudúdeh-1 ooyudínda-un, en ooghuni 
iloh 'utni. Nts'en'a ntsi'-1 nudúdeh-i, 5 dune hoos'en-un, en hoo'en 
yutilhtseIh?"Lizwifne Sizi aw hika Ihe'nízun 22 'Et awer khit suli'. 
Jerusalem keyoh 'et nowhüjeh-un néhonin'ai. 'Et njan 'awhundidi 
nahuwhulhtsi huwhütni. 23 'Et lugliz whucho bun tsilh t'ah 'et la Solomon 
oobun tsilh t'ah huwhütni, 'oh whéya Sizi uyalh 24 whe la Lizwifne higha 
óozdil 'ink'ez huyoodulhkut, “Dawhuldzoh er nech'a hóotalh'e'. 'Alha whe 
Christ en 'int'oh de, 'andit er ts'ih'un un'a nedíni." 25 'Et Sizi ubülhni, “Uda' 
nohdásn!' er hoonts'i aw nohba alba Ihe'duzusni. Ndi sBá booz1' gha 'ut'en 
'us'én-1, 5 gha si sghun cha t'éwhunóhzin huba 'uhoont'oh. 26 'Et hoonts' 


nohni nohdüsni hukw'un'a aw sel 'usbai iloh 'aht'oh. "Er huwa ndi 'ut'en 
us'én-i 'aw nohba 'alha Ihe'ít'oh. 27 Sei 'usbaine t'ébunüszun. Sghuni hidits'o 
ink'ez sunónudilh. 28 Tlhiz huye khútinalh-1, 5 bugha nüs'ai. 'Aw 
yalhahitásdla 'mk'ez aw dune sla k'¿haboolelhne hooloh. 29 SBá, mbe la 
sghá buninla-un, ts'tyanneando 'unt'oh, 'ink'ez mbene la sch'e' suli'ne, 'enne 
'ilhiz sulh ótit'elh. 'Aw dune soo 'últus-un hooloh sBá yula k'¿hanabutilelh 
wheni. 30 Si 'ink'ez sBá bulh 'ilho za ídli," ubülhni. 31 'Et doo cha za 
Lizwifne tse hiye hituzilhghelh-1 hidílhchoot. 32 'Et Sizi ubulhni, “SBá be 
'ut'en k'oh hoonzóo-un Ihat-un si sgha whunulh'en. 'Ink'ez k'us ndet hukwa' 
sutilhlelh tse be suzoolhghelh hukwa' nahzun?" 33 'Et Lizwifne 'uhuyülhni, 
“Aw 'ut'en unzóo-1, '1 ha iloh tse be nts'utuzilhghelh! Nyun 'ants'1 'oh dune 
inli ;ink'ez Yak'usda ch'az yaílhduk. Nyunch'oh Yak'usda na'dudil^, er 
hukwa tse be nts'ituzilhghelh." 34 "Et Sizi ubülhni, “Aw lakw eh Yak'usda 
ooghuni oonalhuzulhni whe njan Yak'usda nja dunohülhni inle', *Nohni 
yak'usdane ahli?” 35 T'éts'onínzun 'aw Yak'usda dughuni k'uyoyis aít'oh, 
'nk'ez mbene la Yak'usda ooghuni ooghi dílts'utne, 'enne yak'usdane 
ubülhni. 36 'Et Yak'usda ooYe' usdli nohdüsni-un, 'et whu la gha ts'e 
Yak'usda ch'az yásduk dahni whe sk'ehooh'aih. SBá en 'udun nésunilhti 
whe ndi yun k'ut ts'e sutilh'a'. 37 SBá be 'ut'en Ihe'zus'en de, whute, nohba 
alba Ihe'üst'oh. 38 'Et hoonts' sBá be 'ut'en us'en de, aw si nohba alba 
Ihe'ust'oh hoonts'1, ndi 'ut'en us'en-1, 1 gha nohba alba 'uhot'e'. 'I gha la 
noheni be t'éwhunóhzin 'ink'ez nohba alba 'uhót'e' sBá en syudínda 'ink'ez 
si cha ooyudüsda," ubülhni. 39 'Et doo cha za huyólhchoot hukwa 'uhuja 
whe Sizi butáhanája 'ink'ez buch'a níntaninya. 40 Jordan koh nyaz ts'e ndet 
dal John 'udechoo dune too be 'ulh'en inle-un, whuz whenaja 'ink'ez et 
inda'. 41 Lhane dune highu nindil 'ink'ez 'ulhodütni, “John aw huwa ‘t'en te 
nulhé't'el, er hoonts'i ndun dune en ghun daja dani' la, ts'ih'un 'udani'.” 42 
Tnk'ez nyo er tube Ihane ooba 'álha yint'oh suli'. 


Lazarus dazsai whe Sizi nahuyílhna' 


11:1 llhoghun dune Lazarus huyúlhni, keyoh whuyaz Bethany huwhütni, 
'et whut'en-un. 'En la unduda suli'. Bulhtuske nane Mary 'ink'ez Martha 


bulh hizih whut'i. 2 Ndun Mary en 'uja ínle' neMoodihti khe sooltsun-1 be 
yuke tunásuguz 'ink'ez dutsigha' be yuna'alhde ínle'. 'En bulhutsin Lazarus 
en unduda. 3 Bulhtuske Sizi khuni hits'ó tl'adan'ai, “NeMoodihti dune 
ook'entsí'-un, en unduda," huyülhni. 4 'Et Sizi whulh údants'o whe 'utni, 
"Aw ndi dada 'ilhiz ye daóotsah aít'oh. Njan undudá-un, er whe la 
Yak'usda ooba whudolti', 'ink'ez et whe za Yak'usda ooYe' en cha ba 
whudutálti'." 5,6 'Et Lazarus unduda-un Sizi whulh údants'o whe Martha, 
bulhtus cha, 'ink'ez Lazarus cha tube buk'entsi' er hoonts1 whut'í-un nat 
dzin, er naná'il'ai. 7 Nat dzin 'et nada' et yugha hodul'ehne ubülhni, “Doo 
cha za Judea yun Kut ts'e naztoodilh.” $ 'Et yugha hodul'ehne 'uhuyülhni, 
"Rabbi, 'andit 'aho Lizwifne tse be nyotüzilhghelh hukwa' huninzun 'ink'ez 
di ha whuz natandalh hukwa' ninzun?" 9 'Et Sizi 'ubulhni, "Et whunizyat 
'on at nat ne'hunut'oh-un sadzi gha er 'ilhudzin 'uhoont'oh. Mbene la dzenis 
nudilhne, aw khun tooghalh aít'oh. Ndi yun k'ut be hóot'en-i, 5 be huhoo'en 
'et huwa. 10 'Et hoonts mbene la 'ulhdzis nudilhne, 'enne nónughalh, 'aw 
be hóot'en-i bubulh Ihé'it'oh er huwa.” 11 'Et ndúbulhni hukw'elh'az er 'utni 
doo cha, “Neyadan Lazarus nanisti er hoonts'i oots'u tísyalh 'ink'ez 
ts'enatisdzulh.” 12 'Et yugha hodul'ehne 'uhuyulhni, *NeMoodihti Lazarus 
nanisti de, 'et de soo na'titnelh whe 'unt'oh." 13 'Et Sizi njan dazsaí-un, 'et 
howu yalhduk whe 'utni. yugha hodul'ehne, 'enne 'ants'i nanisti 'ink'ez nalyis 
'et howu yalhduk whe 'utni huninzun. 14 'Et Sizi soo ts'et gaih ubulhni, 
"Lazarus dazsai. 15 'Et nohni nohba hoonúst'' aw er Ihúsdoh whe ua 'Et 
de la nohba 'alha' 'oost'e'. 'Et hoonts'1 'andit 'awet oots'uztoodilh." 16 'Et 
Thomas, en 'uttudánda'-un huyülhni, ndunne yugha hodul'ehne ubülhni, 
"Dugwe" Bulh üztoodilh! When cha si bulh yats'odlah!” 17 Sizi whuz 
oozya et nahoon'ai Lazarus 'ahuyalhti whuts'un dit dzin inle'. 18 Njan 
keyoh wheyaz Bethany huwhútni, er Jerusalem tube whenghoh whuz'ai. 
Ts'iyalh whe 'ilhoh sadzi hukw'e' hoonit'oh at'en 'uwhulhdzoh 'uhoont'oh. 
19 Tube bubenghoh whuz^i et huwa lhane Lizwifne bughu nindil. Mary 
'mk'ez Martha bulh bubulhutsin dazsai er whe bunehüdoolhya' ha et huwa 
bugho nindil. 20 'Et Sizi whuz de úyalh Martha whulh üdants'o whe 
yududizya. Mary 'en yoh 'awet usda. 21 'Et Martha Sizi 'uyulhni, 
“SMoodihti, njan sinda inle' de, aw dal sulhutsin dalhitsa oole' da 22 'Et 


hoonts', 'andit hoonts'i, ndai la Yak'usda oots'o kwa' dini-i ngha íta'alh, et 
t'éwhunüszun." 23 'Et Sizi 'uyulhni, “Nyulhutsin dunadója' la.” 24 "Et 
Martha 'uyulhni, “Téwhunúszun 'udek'ez dzin de, ts'tyanne dunádutádulh, 
'et de la 'en cha dunadója'." 25 'Et Sizi 'uyulhni, “Si 'ust'oh dunene ts'iyanne 
dunabudusdle 'ink'ez 'ilh1z wheni huye khóona'-1 bugha yüs'aih. Ts'tyanne 
mbene la ooba 'alha 'ust'ohne, dahüzsai er hoonts'i hukhutinalh. 26 'Ink'ez 
mbene la 'awhuz khunane 'ink'ez ooba alba 'ust'ohne, 'aw dahóotsah aít'oh. 
'Et mba alba 'uhoont'óh eh?" 27 'Et Martha 'uyulhni, "A sMoodihti, sba 
alba 'uhoont'oh nyun Yak'usda ooYe', Christ, mbe la ndi yun k'eitayalh-un, 
'en '"int'oh." 28 Njan <t ndudáni' hukw'elh'az 'et dulhtus Mary yughu nanja 
ink'ez whe'ízyaz yülhni, *"Whuneodulh'eh-un whusaínya 'ink'ez nka 
'oodulhkut.” 29 Soo whudánts'o ibulh dudinya 'ink'ez yuts'óozya. 30 Sizi 
awhuz keyoh wheyaz whuts'un úyalh whe, ndet da' Martha yududizyá-un, 
'et za 'ut'en. 31 "Et ndunne Lizwifne, yoh bez ts'e hizih dilhts'i, hinedílhyai 
wheni, Mary soo 'a cho dudinya 'ink'ez az whinya, hinilh'en er huyuntizdil 
'nk'ez 'ulhodütni, *^Ts'un k'ut ts'e titso when whuz tizya whe 'ut'en." 32 Sizi 
ndet da' 'ut'en Mary whuz oozya. Soo yutilh'en ibulh yubut dugwutsi be 
nenínya 'ink'ez 'uyulhni, ^SMoodihti, njan 'int'oh de, aw dal sulhutsin 
dalhitsal oole' da'.” 33 'Et Sizi yunilh'en utso, 'ink'ez Lizwifne mbene la 
yulh nudilhne, 'enne cha hutso hubunilh'en whe, tube whuts'u disnih 'ink'ez 
ooyughi whe ooba dzoh 'uhooja, 34 'mk'ez uboodulhkut, **Nts'e 'alhti?" 'Et 
uhuyülhni, ^Anih, whunolh'en si!” 35 'Et Sizi intse. 36 Lizwifne et 
'ulhodútni, “Nulb'en dalcho-i be yuk'ents1'!” 37 'Ink'ez whulohne 'uhutni, 
“Hoos'en-un hoo'en nayulhtsi ínle', aw eh ndun dune en cha datítsah 
whuch'a 'uyooleh aít'oh inle'?” 38 'Et Sizi doo cha za dudzi yo whe ooba 
dzoh 'uhooja, 'ink'ez ni suli' whe ts'un k'uz oozya. Njan ts'un k'ut er an tse 
whudádin'ai-un 'uhoont'oh. 39 'Et Sizi 'ubülhni, “Nyoo tse 'udun dutah'aih!"" 
Er Martha dune dazsaí-un bulhtus, en 'utni, *SMoodihti, ndun awer dit 
dzin 'adalhte' 'ink'ez Ihtsun cha suli'." 40 'Et Sizi 'uyulhni, "Aw lakw 
Ihunyudüsnel inle', si sghun mba alba 'uhoont'oh de, er de Yak'usda yé 
dizti'-1 tan'eIh?" 41 "Et nyo ts'un k'ut dune 'adilhtí-un, tse 'udun hidutiz'ai. 'Et 
Sizi ndo yütan'en 'ink'ez 'utni, “SBá sudánts'o mka musi nyudüsni. 42 'Ink'ez 
t'éwhunüszun 'ahoolhyiz when soozilhts'a1. 'Et hoonts'i njan 'udusní-un 


ndunne "ilhozdílne njan nodilhya, er de la nyun whuz de sütilh'a-un alba 
'uhot'e'.” 43 'Et ndüdija hukw'elh'az soo khuni ti be yatilhduk, “Lazarus, 
ndiz ínyalh"" yülhni. 44 'Et nyoon dune dazsaí-un tsa k'ez ts'e hanája. Oola 
'mk'ez ooke te 'awhuz naih huyulh 'ábulhtih-i, '1 be oogha 'ósduz, 'ink'ez 
dzezoh cha oonin 'awhuz oogha yóonasduz. “Ook'una'uh'uk 'ink'ez oola 
duhnih!” ubülhni Sizi. 45 N dunne Lizwifne, Mary yughu nindil inle'ne, Sizi 
bunalh ua et buba alba yint'oh suli'. 46 'Et hoonts'i whulohne, 'enne 
Phariseene buts'un nahoosdil 'ink'ez Sizi nts'oh te ne'ust'en-un, 'et buba 
hudani'. 47 'Et hukwa lubret bumoodihne 'ink'ez Phariseene yahútilhduk 
wheni 'ilhúnahosdil 'ink'ez 'uhutni, “Nts'en'a dáztinelh? Ndun dune stabe 
Ihat-un hooncha te ne'üt'en! 48 Whute 'ut'en ts'ilh'i de, ts'tyanne la buba 
alha oot'e' ink'ez Romanne whusahándil whe la njan nelugliz whucho 
ink'ez neyun k'ut cha negha hahólhchoot, 'ink'ez la tshyawh yats'ódilh.” 49 
'Et 3!Ihoghun butoh Caiaphas huyulhni, en la et naooduzuk when lubret 
'uk'enus dízti'-un unli ínle', en ubülhni, “Aw hoonli t'éwhunuzühzun! 50 
'Aw eh huwun mum Ihnuzulhzut, ts'tyanne ba "ilhoghun dune za dazsai de, 
'et de on nus soo whutat'elh, er huwa la aw neyun k'ut gak hole' aít'oh." 
51 Caiaphas didutch'oh iloh ndi khuni yaka ni ntizut, 'et lubret 'uk'enus 
dízti'-un unli, et naooduzuk huba, et huwa whuz un'a nus hón'en Sizi en 
'awet nilhdukw whe ts'tyanne Lizwifne et yun k'ut whut'enne ba datítsah. 
52 'Et aw Lizwif didowhne, eme ba za iloh. Mbene la Yak'usda buzkeh 
unlíne, nts'e la yahandil, 'oh whut'enne, 'enne buba cha. 'Et huwa la tsiyawh 
'Ilhunabootalelh 'ink'ez 'ilhoh whut'enne dune hutileh. 53 Soo et dzin 
whuts'un la Ihahóduleh hituzilhghelh wheni. 54 'Et whu la gha ts'e Sizi aw 
ts'et Lizwifne butoh nulhüsyoh. K'us yun k'ut aw dune Ihuhóot'ih-un ts'e 
whuzih whuz'a1, 'ilhoghun keyoh Ephraim huwhútni, whuz whinya '"ink'ez 
yugha hodul'ehne tubulh er hudálts'i'. 55 'Et doo cha Lizwifne budzenis 
whuti ndet da' Butus Lhuseya huwhütni-un, 'awet whenghoh whudizulh. 
Inka lhane yun k'ut whut'enne Lizwifne bubuna'udoh hukw'un'a 'uhutinelh 
wheni keyoh whuti Jerusalem ts'e hoozdil. 56 Lugliz whucho nódilhya 
ink'ez Sizi hika itís'en, ert 'ulhodütni, “Daja nahzun? 'Aw tilah dzenis whuti 
wheni whusalhóosya' nahzun eh?" 57 'Et lubret bumoodihne 'ink'ez 
Phariseene te, 'uda' dunene toh khuni butl'aídan'ai Sizi nts'e 'ut'en 


t'éhonínzun de, 'aho hudooni', 'et de awer huyitálhchulh. 
Soo 'udek'ez Sizi Jerusalem ts'e tizya 


12:1 Dzenis whuti Butus Lhuseya huwhütni-un 'awhuz Ihk'utat dzin 
whuz'ai, er Sizi keyoh wheyaz Bethany huwhútni, er ua Lazarus dazsai 
whe yaidlanne toh dunaidilhti inle', 'et Lazarus whut'i, whuz oozya. 2 'Et 
hulhgha na'tit'ulh wheni hiba Ihadüja. Martha en buba hukw'e'ile. 'Et 
Lazarus en cha bubulh na'ut'alh. 3 'Et Mary lubot dizbun at'en, k'unuts'újul 
soo dízti'-i, 'ughih nard huyulhni, 1 tahaltsus-1 whusayán'ai. 'I be Sizi yuke 
yulhlho 'mk'ez dutsigha' be yuna'alhde. Yoh ndulcho whe k'unuts'újul be 
soo whultsun suli'. 4 'Et 'ilhoghun yugha hodul'eh-un Judas Iscariot, Simon 
ooye', en 'utinelh ye 'óotakulh-un, 5 en 'utni, “Di ha ndi k'unuts'üjul be 
Ihé'oohkulh 'ink'ez tel'enne gha Ihüzahdzaih? Tube dízti' whe 'unt'oh!" ni. 6 
'Et aw tel'enne buba dátni iloh huwa et ndutni. Undunut'ih-un unli 'ink'ez 
sooneya zus ndai la be yúkat-1, didut buba nuyá'a, 'ink'ez hukwa' ninzun 
totsuk ndai la be yúkat-1 'ants'i yilhchuk, inka 'utni. 7 'Et Sizi 'utni, “Ndun 
ts'eke oots'áhalhozah'ai, ndi asotilhtelh dzin when, et yálb'a' 1 'unt'oh. 8 
Tel'enne 'ahoolhyiz nohbulh 'úhintoh, er si 'ahoolhyiz when iloh nohbulh 
'ütist'elh." 9 "Et Lizwifne Sizi et usda t'éhonanzin whe, soo tube lhane 
lhozdílne, 'enne whusahándil. 'Aw Sizi 'en gha za iloh, Lazarus mbe da 
Sizi dunaidilhti inle', en huyuntilh'eIh ha. 10 'Et lubret bumoodihne, 'enne 
cha 'ilhuhozdil Lazarus en cha hituzilhghelh er howu yahutilhduk when. 
11 'En oogha tube Ihane Lizwifne bube 'ut'en Koh whuch'a huzdil 'ink'ez 
Sizi en ghun buba 'alha' yint'oh, inka Lazarus hituzilhghelh hukwa' 
huninzun.Sizi Jerusalem ninya 12 'Et om bun dzin lhane 'ilhozdílne, 'enne 
dzenis whuti wheni Jerusalem ts'u hoozdil Sizi huyülh üdants'o whuz de 
úyalh hutni inka. 13 'Ul hudílhchoot 'ink'ez 1 hidilelh whe hidudizdil 'ink'ez 
tube cho 'uhutni, *Yak'usda ooba whudülhti'! Mbela neMoodihti booz1' gha 
whusaínya-un, 'en 'uk'enus hoonzoo-un oogha whults'ut! 'En Israel oots'u 
haindene bulerwe 'unt'oh!” 14 'Et Sizi yeztliyaz hiba whusaílhti 'mk'ez 
yuk'etl'adida'. 'Et whundülya whe ndi 'uda' ooghun 'uk'une'úsguz-1, i ndutni, 
15 “Zion whuzkehke nohdzi ülhtus ulhtsi! Nulh'en nohlerwe yeztliyaz k'ut 


usda 'ink'ez nohts'un úyalh!” 16 'Et 'udechoo whe Sizi yugha hodul'ehne 
'aw dudeni be t'éhonüszun nduwhi 1 ghun. 'Et yak'uz ooba whudílti' ts'e, 
whenája hukw'elh'az et whunahilni nduwhi ooghun 'uk'uné'usguz-1 et 
ndutni 'ink'ez er Jerusalem whuts'o uyalh whe didut 'oh te hiba ne'úst'en. 
17 'Et ndunne 'ilhozdílne, mbene da' yugha hodul'eh whe Lazarus yuka 
hizya 'mk'ez ts'un k'ut yaidlánne toh dunaidilhti whe hinalh'en inle', 'et 
howu yawhehunilhduk. 18 "Et ndunne 'ilhozdílne hooncha one 'ust'en-un 
whulh 'úhudants'o inka 'uhuja hidudizdil. 19 'Et Phariseene dich'oh 
'ulhodutni, “Nulh'en! 'Aw hoonli-unyaz Ihe'ts'uhóolel! Ndi yun k'ut dune, 
tstyawh huyüntizdil "Whulohne 'udun yun k'ut whut'enne, eme cha Sizi 
hiti'elh hukwa' huninzun! 20 Mbene la dune Jerusalem ts'e tizdilne, 'enne 
butoh, whulohne Greekne cha' hut'en. Dzenis whuti 'et Yak'usda ts'u teni 
'uhuntilhzilh, et when. 21 Philip, en keyoh Bethsaida huwhútni, Galilee 
yun k'ut whuz'ai, et whut'en-un 'unt'oh, en highu nindil "ink'ez 'uhuyülhni, 
“Wheni cha Sizi uzti'elh hukwa 'uzninzun.” 22 'Et Philip, Andrew yughu 
ninya 'mk'ez yudáni', 'ink'ez Andrew Philip bulh Sizi hidáni'. 23 'Et Sizi 
ubülhni, “Awet yinka dune ye' ooba whudutálti'-un, 'et whusahónzut. 24 
Soo ts'ih'un un'a nohdüsni, haniyeh-1 oomai' aw yun k'ut nálhnilts'ulh de, 
dant'oh la didutch'oh et za ndutit'elh. 'Et hoonts'i yun k'ut ánis'ai de, soo 
lhai oomai'4, 5 ooghu hanáyuntijeh. 25 Mbe la dune ye khuna-1 yuk'entsi' 
de, 'et de ye khüna-i ninta itá'alh whe 'unt'oh. 'Et hoonts'i mbe la ndi yun 
k'ut ye khúna-1 ooba 'ants'i yint'oh de, yootatun whe 'ilhiz oole' when 
khutinalh. 26 Mbene la sba né'tit'en hukwa' ninzunne, 'enne sunónoodilh 
ink'ez nts'e la 'ust'oh-un sba ne'ut'enne cha er 'uhutit'elh. 'Ink'ez mbene la 
sba ne'ut'en unlíne, 'enne SBá bubudutálhti'. Sizi datitsah-un howu yalhduk 
27 “Andit awer tube szul ba ndo ha' hoot'en, 'ink'ez daja doosni' suba? SBá 
njan sts'un whudilts'ulh-un whuch'a sla 'meh doosn!' eh? 'Awundooh! Njan 
sta un whudilts'ulh-un, er wheni whusásya. 'Ink'ez 'udusni, 28 SBá nyoozi! 
'on nus dizti' fIhtsi." 'Et yak'uz whuts'un khuni huduzts'ai, *"Uda' soozi' 
dasti' 'ink'ez doo cha za on un dutásti'," whutni. 29 Whulohne 
Tlhunaoosdílne, er nódilhya 'ink'ez hodánts'o. 'Et 'ulhodütni, “Ditni disnih!” 
'Et whulohne, “Lizas yulh yátilhduk whe 'uwhutni,” hutni. 30 'Et Sizi 
'ubulhni, “Ndi khuni huduzts'ai dáhts'o-1, 'aw si sba iloh 'uwhutni, nohni 


nohba 'uwhutni. 31 'Andit 'awet yinka whudune'ne buba nahutideh 'ink'ez 
whutso dal ndi yun k'ut humoodih, en 'ilhiz un hítinoh. 32 'Ink'ez ndi yun 
Kur dube' sodunintan de, er de soo ts'ityanne ts'übun tizt'i." 33 'Et ndutni 
whe nts'en'a la datítsah, er bunalh ni whe 'utni. 34 'Et 'ilhunaoosdilne 
'uhuyulhni, “Moses 'uk'unéyuzguz inle'-1, 5 gha whulh 'úzdits'o ndun Christ 
'en 'ilhiz khutinalh. 'Ink'ez dálhti' 'udini et yinka dune ye', en whebe' 
dutáltsi' dini? Mbe whe 'unt'oh ndun yinka dune ye"" hutni. 35 'Et Sizi 
'ubulhni, ““Awhuz dzoh sa'yaz whuz'ai er ndi be hóot'en-i nohbulh 'utit'elh. 
'Awhuz ndi be hóot'en-i nohbulh 'unt'oh whe ahdulh za' aht'en. 'Et nduht'en 
de, aw tsalhgus nohk'édolts'it aít'oh. Mbene la tsalhgus yo udülhne aw 
nts'e hidulh t'éhonüszun. 56 Dáwhuldzoh la ndi be hóot'en-i aht'í-i, ink'ez 
nohba alba 'unt'oh de, 'et de be hóot'en-1 buzkeh tihleh.” 'Et Sizi ndubulhni 
hukw'elh'az, bughu whenája 'ink'ez buch'a untilhi. 37 Tube 'ut'en-1 uncha-i 
bunalh 'alh'en er hoonts'i aw buba alba Ihe'it'oh. 38 'Et nus hóo'en-un 
Isaiah 'uk'unéyuzguz-i, 5 gha whuz un'a 'oh te ne'whust'en. Njan ndutni whe 
'uk'une'úzguz, ^Moodihti ndi khuni whutl'azdan'ai-i mbe za ooba alba 
yint'oh? NeMoodihti yé ulhtus-i mbe ts'un yuna'dunilhtan?" 39 'Et huwa 
cha buba alba Ihe'hóot'oh, Isaiah njan cha ndutni er huwa, 40 “Yak'usda 
buna cha hoohoos'en ubulhtsi, 'ink'ez budzi cha duts'un yulhtsi. 'Et aw 
duna be huhoo'en aít'oh 'ink'ez budzi be aw t'ehononozin ait'oh. “Soo 
na'butisdlelh huba sts'un nahoolyeh ait'oh,” ni Yak'usda." 41 'Et Isaiah 
Yak'usda ye dizti'-i yunalh'en whe er yughun ndutni inle'. 42 'Et hoonts'i 
'alha-1 be Ihane dune ando 'unt'ohne, 'enne Sizi buba alba yint'oh, et 
hoonts'i aw hudoonr' aít'oh. 'Et ndo dija de, Phariseene Lizwifne bulugliz 
whuch'a 'ilhiz tebohoneh la et whehunuljut. 43 'Enne dune ubudílhti'-un, et 
Yak'usda ubüdutálhti-un whanus huhóont''. 44 "Er Sizi khuni ulhtus-i be 
ndutni, “Ts'tyanne mbene la si buba 'alha 'ust'ohne, 'aw si sghun za (ob, 
mbe la whuz de sütilh'a'-un, en buba 'alha' yint'oh. 45 "Ink'ez mbene la 
sunilh'énne, 'enne mbe la whuz de sütilh'a'-un, 'en hinilh'en. 46 Yinka 
whudune'ne ba be hóot'en-i er hukwa ndi yun k'ut nenúsya. 'Et huwa 
mbene la ooba alba 'ust'ohne, aw tsálhgus yo hudolts'i' aít'oh. 47 'Ink'ez 
mbene la sghuni hidits'o hoonts'i buba alba Ihe'yít'ohne, aw buba 
nahoosyeh aít'oh. Ndi yun k'ut whudune'ne buba nahutisyeh íloh ha 


whusásya, ubutisyih ha whusásya. 48 Mbene la sts'u disnihne 'ink'ez aw 
sghuni Ihuyílhchootne, '"ilhoghun en buba nahutiyeh. Ndi khuni be nohbulh 
yasduk-1, '1 khuni za 'udek'ez dzin de be nohba nahutideh. 49 'Aw sich'oh 
za iloh yasduk. SBá, mbe la whuz de sútilh'a'-un, en didutch'oh khuni 
yutulhühizye"-i, 'i stl'aídan'ai daja doosni' whe yaoosduk et wheni. 50 
Tnk'ez t'éwhunüszun ndi khuni yutulhúhizye"-1, '1 gha 'ilhiz be khútna-1 unli. 
Inka ndai la sich'oh be yásduk-1, nts'en'a la sBá sudáni'-un, si cha whuz un'a 
za yasduk," ubülhni. 


Ndi yun k'ut howu natidalh-un Sizi yugha hodul'ehne ubulh yálhduk 


13:1 Dzenis whuti ndet dal Butus Lhuséya huwhútni-un, et whutso dal Sizi 
'awet oots'o whüdilts'ulh-un ba et newhüninzut t'éwhunínzun ndi yun k'ut 
howu tiyalh 'ink'ez duBá ts'un natidalh. Ndi yun k'ut mbene la ooch'e'ne 
tstyawh buk'entsi'. Soo ooba 'udek'ez tileh whuts'un buk'entsi'. 2 'Et 
hulhgha na'hit'al hukw'elh'az 'uda' netsudule Judas Iscariot Simon ooye' 
Sizi ye 'óotakulh hukwa' noozin-un, yudzi yo neoodin'ai. 3 'Et Sizi 
t'éwhuninzun ooBá ts'iyaitsuk k'úne' yool'en-un, et yugha óonin'ai. "Ink'ez 
Yak'usda ts'un haínya 'ink'ez Yak'usda ts'un nátidalh er cha t'éwhunínzun. 4 
'Et na'hit'al ink'ez yoo'az ye dune unli-1 'udüneninla. Lusooma ilhchoot 
dubut neínilhbal 'ink'ez yulh ts'ú dilh'oo. 5 'Et awer be la'ts'uldeh bez too 
dilhdzo 'ink'ez yugha hodul'ehne buke tunagus 'ink'ez lusooma yulh ts'ú 
dilh'oo-1, 5 be buke yuna'ulhdeh. 6 'Et Sizi Simon Peter ghu ninya whe et 
Simon Peter 'uyülhni, *SMoodihti, aw si cha ske tunatangus whé 'int'en?" 
7 'Et Sizi 'uyulhni, “Andit dast'én-un aw nyeni be téwhunuzínzun, er Kat 
le, er de la t'ewhunonzeh." $ 'Et Peter 'uyulhni, “Awundooh! 'Aw ske 
tunaóongus aít'oh!” "Et Sizi 'uyulhni, “Aw nyunalhe'usdoh de, 'aw sulh 
'ónt'e' aítoh.” 9 'Et Simon Peter 'uyulhni, “SMoodihti, 'aw ske za iloh, sla 
'nk'ez stsi cha tunaingus!” 10 'Et Sizi 'uyulhni, “Mbe la buna'ide-un, duke 
za tunaoogus huba' hoont'oh. 'Et hoonts'i ndulcho whe Ihdáhtsun whe 
aht'oh. 'Et nohni ts'iyawh nohuna'ideh er hoonts'i nohtoh aw ts'tyawh iloh 
nohuna'ide." 11 'Et 'uda' t'éwhunínzun mbe la ye 'óotakulh-un inka 'utni, 
““Aw ts1yawh iloh nohuna'ide." 12 Buke tunagus-un awer lhadúja whe, ye 


dune unli-i ye naja '"ink'ez butoh nanátl'adida', 'ink'ez ubulhni, *Hadi', njan 
'andit danóhusdla la, soo cho eh noheni be t'éwhunáhzun? 13 
Whuneoodulh'eh-un 'ink'ez Moodihti sudúhni. 'Et 'alha' duhni whe' duhni, 
si en 'ust'oh et huwa. 14 'Et si en 'ust'oh dune hodul'eh-un 'ink'ez Moodihti 
usdli whe nohke tunasusguz, 'et nohni cha whuz un'a ulhke tunaóohgus 
huba' hoont'oh. 15 'Andit nohnalh danóhusdla la, whuz un'a nohni cha 'et 
ndulhóolh'en. 16 Soo ts'ih'un un'a nohdüsni, aw ustlen-un, en dumoodih 
ando lhe'ít'oh. 'Et whuz un'a za khuni na'á-un aw mbe la yutilh'a'-un yandó 
Ihe'it'oh. 17 'Et noheni be t'éwhunáhzun de daja nohdásni', 'ink'ez 
danóhusdla la, et nohni cha whuz un'a 'aht'en de, 'et de tube hootáht'e'. 18 
'AW soo ts'tyawh iloh nohghun et ndudüsni. Mbene la 'utahábisdlane, 'enne 
t'ébunüszun. 'Et 'utahábisdla-un, er huwa Yak'usda ooghuni 'uk'únusgúz-1 
Kur dawhütanelh la er huwun njan ndutni, “Mbe la lhes sulh ín'al-un, en 
sch'az nedinja whe sozoolhghelh hukwa' ninzun.' 19 Njan 'et 
nduwhútanelh-un whutso et nohdúsni. 'Et ndühooja de, 'et de la 
t'éwhunóhzin mbe usdli-un, en 'ust'oh. 20 Soo ts'ih'un nohdüsni mbe la 
whes'a'-un, en dudzi yo whe huyílhchoot de, si cha suhílhchoot whe 
'uhoont'oh. 'Et mbene la dudzi yo whe sílhchootne, eme mbe la whuz de 
sütilh'a-un, en cha huyílhchoot whe 'uhoont'oh.” 21 "Et Sizi njan ndudáni' 
hukw'elh'az ooyughi ba ndo ha' hoot'en. 'Et ubulh yátilhduk 'ink'ez njan 
ndübulhni, “Soo ts'ih'un nohdüsni 'ilhoghun nohtoh en se' óotakulh." 22 'Et 
yugha hodul'ehne ts'iyawh Ihonul'en k'us umbe suba 'uyülhni 'aw 
t'éhonüszun. 23 'Et 'ilhoghun yugha hodul'eh-un, Sizi k'us yük'entsi'-un soo 
yuzih k'ut usda, 24 er Simon Peter yuba núlhni whe Sizi yoodolhkut soo 
mbe suba 'uyulhni yughu yalhduk-un inka. 25 'Et yuts'un le 'uja 'ink'ez 
yülhni, “SMoodihti, mbe whe 'unt'oh?" 76 'Et Sizi 'uyulhni, “Mbe la ndi 
lhesyaz détunasus'ai "ink'ez ootl'ayís'ai-un, en 'unt'oh.” "Ink'ez lhesyaz 
détunayuz'ai "ink'ez Judas Iscariot Simon ooye”, en yutl'ayán'ai. 27 'Et ndi 
lhesyaz yutl'ayán'ai whe 'awet Satan ye yínya. 'Et Sizi 'uyülhni, “Ndet da 
'uwhutanlelh, 'a cho Ihaóodinleh." 28 'Et 'onghunne ts'tyawh mbene la Sizi 
yugha hodul'ehne, di ha er ndúyulhni-un aw t'éhonüszun. 29 Whulohne, 
'enne 'uhuninzun Judas en sooneya zus nuyá'a inka ndai la dzenis whuti 
When ooka' nudzún-1, i yoket ha 'uyülhni. K'us tel'enne te hoonliyaz bugha 


oo'alh ha 'uyulhni huninzun. 30 'Et awer Ihesyaz yílhchoot ibulh, 'aho 'a 
cho 'az whinya. 'Et 'awet 'ulhdzis 'uhoont'oh. 31 'Az whénya hukw'elh'az 'et 
Sizi 'utni, ““Awet yinka dune ye' ooba whudálti' 'ink'ez en oogha Yak'usda 
ooba whudálti'. 32 'En oogha Yak'usda ooba whudálti' de, er de Yak'usda 
didutch'oh cha yinka dune ye' soo 'aho et yuba whudutálhti'. 33 Suzkehke 
'aw sa' iloh nohbulh 'utist'elh. Sutih'elh hukwa' ntihzilh, 'et hoonts'i 
Lizwifne ubudásni', whuz un'a nohni cha nohdüsni, nts'e la tisyalh ts'e 'aw 
nohni cha sulh tóohdilh aít'oh. 34 ho khuni 'andidi-i nohtl'adís'ai 'ink'ez 
ndi 1 'unt'oh, ts'iyawh Ihk'eoohtsi'. Nts'en'a la si nohk'esi', et whuz un'a za 
nohni cha Ihk'eoohtsi'. 35 Ndi be Ihk'ets'utsi'-i nohtoh hoon de, '1 gha la 
sgha hodul'ehne ahli ts'tyanne t'éhonózin." 36 'Et Simon Peter yoodulhkut, 
“Moodihti, nts'e tanyalh?" "Et Sizi 'uyülhni, “Nts'e la tisyalh ts'e, aw and 
suntonya' aít'oh, er hoonts'1 Kat le, er de la suntonya'.” 37 'Et Peter 
uyulhni, “Moodihti, et di ha 'andit 'et aw nyun toosya' aít'oh? Be khüsna-i, 
1 hoonts'i nyun mba oola dutisnih!” 38 "Et Sizi 'uyulhni, “Alha eh be 
khína-i, 5 sba oola dutatnih? Soo ts'ih'un un'a nyudúsni lugok dune 
'udutinelh whutso, tat et t'ésunuzinzun dutanelh.” 


Sizi yugha hodul'ehne ubülhni, “Si sgha za sBá oots'u tíhdulh." 


14:1 “Khun te nohdzi úndooda' junih. Yak'usda nohba 'alha 'unt'oh, whuz 
un'a si cha nohba alba 'oost'e'. 2 SBá ookeyoh lhat-un yoh whuzdla whe 
'uhoont'oh. 'Aw alba Ihe'hóot'oh de, nohdósnt' dal Whuz tisyalh nohba 
Ihawhüdutisdleh wheni. 3 Whuz oozusya 'ink'ez nohba Ihawhüdusdla de, 
doo cha za whusanátisdalh 'ink'ez ts'iyawh nohitáschulh, ndet susda-un, 'et 
si sulh 'óoht'e'. 4 'Ink'ez nts'e la whésya ts'e "ink'ez nts'e ti whéhon'a er 
t'éwhunáhzun." 5 'Et Thomas yoodulhkut whe uyülhni, “Moodihti, nts'e 
tanyalh aw t'ets'onüszun, 'ink'ez nts'en'a whuz ti t'éts'ontázin?" 6 'Et Sizi 
uyulhni, “Si yak'uz ti, 'ink'ez khuni alba 'unt'oh-1 cha usdli. 'Ink'ez 'ilhiz 
wheni be ts'ukhuna-1, i cha 'usdli. 'Et huwa si sk'ahayaih te za sBá 
hits'óotayalh. 7 Si t'ésunahzun inle' de, 'et sBá cha dal t'enóhzin oole'. 'Et 
andit whúts'un, en awer t'enahzun 'ink'ez ah'en cha áhja." 8 'Et Philip 
uyulhni, “Moodihti, mBá bunenilhtun 'ink'ez uznoolh'en, et awer za 


hukwa' uzninzun." 9 'Et Sizi 'uyulhni, “Philip, Ihe'whuldzoh nohbulh 'úst'en, 
'et 'awhuz eh t'ésunuzínzun? Mbene la san'enne, 'enne sBá cha hiyan'en. 
Tnk'ez di ha, *MBá bunenilhtun,' dini? 10 Si sBá ooyudúsda 'ink'ez sBá 
cha syudínda. 'Et aw eh mba alba Ihe'hóot'oh? Khuni be nohbulh yásduk-i 
'aw si sghuni iloh 'unt'oh. SBá mbe la syudínda-un, 'en ndi 'ut'en 'uyulh'en-i 
'unt'oh. 11 Nohba 'alha 'uhot'e' si sBá ooyudúsda 'ink'ez sBá en syudínda. 
'Et nohba alba Ihe'hóot'oh de, ndi 'ut'en ndai la 'ulyá-1, 5 gha si sghun nohba 
alba 'uhot'e'. 12 Soo ts'ih'un un'a nohdüsni, mbene la buba alba 'ust'ohne, 
'enne ndi 'ut'en ndai la 'us'én-1, 'enne cha 'uhitilh'elh. 'Et si sBá oots'u 
nátisdalh er huwa si 'ut'en 'is'&n-1 on nus 'ulcho-i 'ut'en '1 la 'ahuyoolh'en. 13 
Tnk'ez ndai la si soozi' gha ooka' dahni-1 'oh te nohba ne'tist'en. 'Et huwa la 
sBá 'en ooYe' gha ooba whudólti'. 14 Ndai la si sooz1' gha ooka' dahni-1, et 
nohba 'uwhutisdlelh. 15 Nohni sk'ehtsi' de, ndai la ndi khuni nohtl'adísdla-i 
ook'une' 'ooht'en. 16 'Ink'ez sBá 'en la i Ihiz when nohLa'tit'elh-un, en 
nohgha ítalhtelh, er la oots'u hukwa' doosni'. 17 'En Ndoni 'unt'oh. Ndai la 
khuni alba 'unt'oh-1, za oots'u haídults'uk. Ndi yun k'ut whudune'ne aw 
dudeni be t'ehinüszun et huwa aw huyólhchoot aít'oh. 'Et nohni t'enahzun, 
nohbulh 'únt'oh 'ink'ez nohyudütilts'ulh. 18 'Aw ts'unóhne ahli le'aht'oh whe 
nohghu toosya' aít'oh. Nohts'u tóosya' la. 19 Dzoh sa'yaz inle' de, 'ink'ez 
yinka whudune'ne, sulhotis'el, er hoonts'i nohni suntilh'elh. Si khusna 'et 
huwa nohni cha khutihnalh. 20 'Et dzin de 'et la t'ewhunohzin si sBá 
ooyudúsda 'ink'ez sBá cha syudínda 'ink'ez on 'un nohni cha nohyudusda. 
21 Mbene la khuni 'et nédisdla-1 yuk'üne' 'ut'enne, 'enne sk'entsi'ne 'uhint'oh. 
"Ink'ez mbene la sk'entsi'ne, sBá cha buk'etitsi', ink'ez si cha buk'etisi' 
'mk'ez mbe usdli er la t'ehoninzun hubooselh.” 22 'Et Judas, 'aw Judas 
Iscariot en iloh, en Sizi 'uyulhni, *Moodihti, nts'en'a 'uhoont'oh whe nyun 
nghun t'ets'onózin-un neba 'uwhutánlelh, er hoonts'i yinka whudune'ne, 
'enne nyun nghun aw t'éhontászin dini?" 23 'Et Sizi 'uyulhni, “Mbene la 
sk'entsi'ne, 'enne sghuni yootatun. 'Enne sBá buk'etitsi' ink'ez bubulh 
'útitelh et whe la si bulh butoh óke'. 24 Mbere la sk'elhítsi'ne, aw sghuni 
hik'unulhe'ust'en. 'Ink'ez ndi khuni nohni dahts'ó-1, aw sich'oh sghuni iloh 
'unt'oh. SBá, whuz de sútilh'a'-un, en ooghuni 'unt'oh. 25 'Awhuz nohtoh 
ust'oh whe njan et nohdüsni. 26 'Et ndun nohLa'ut'en-un, Ndoni 'unt'oh, en 


si soozi' gha sBá 'en nohts'ítilh'alh, ts'tyantsuk whunohodutilh'eh 'ink'ez 
daja nohdásn!' la er soo cho whunalhnih cha nohtilhtselh. 27 Be nedzi 
dizghel-i, 5 nohghu nenánustai. 'I sich'oh be sdzi dizghel-i, 5 nohgha nüs'ai. 
Ndi be nedzi dizghel nohgha nüs'ai-i, aw yinka whudune'ne nohgha 
hüyu'aih-i, 1 ndülhilt'oh whe 'unt'oh. Khun te nohdzi úndooda' 'ink'ez 
noolhjut jünih! 28 Sudahtso whe nohdasni'. 'Awet nohghu tisyalh '"ink'ez 
nohts'u tóosya' la. SBá 'en sanus dízti' er huwa 'en oots'u nátisdalh, 'ink'ez 
sk'ehtsi' de, 'andit daja nohdásni' er huwa la whunólhni. 29 'Ink'ez 'oh te 
ne'whutit'en-un, 'andit nohdásni'. 'Et de la whusahóolts'ut de, si sghun 
nohba alba 'uhot'e'. 30 'Aw dzoh sa'yaz on um nohbulh yaóosduk aít'oh. 
Ndi yun k'ut humoodih az de úyalh 'ink'ez si sghun aw ntsool-1yaz ^ 
hoonts'i ooch'e' Ihuyíloh er huwa. 31 Dugwe' dudahdilh, 'awet njan 
huwuztoodilh, ert huwa la yinka whudune'ne t'éhonózin sBá ook'esi' 'ink'ez 
nts'oh te la khuni stl'aídan'ai, 'oh te ne'úst'en. 


Sizi yugha hodul'ehne hubodulh'eh nts'en'a la mai chun oozischum oots'u 
há nalhyeh, 'et whuz un'a za yugha hodul'ehne huyulh za' oot'e'. 'Et huwun 
hubodulh'eh. 


15:1 “Soo mai chun ‘i 'ust'oh 'ink'ez sBá 'en mai k'et huwunlí-un unli. 2 
Mbere la si sgha 'uzischum unline, bumai' hooloh de, 1 'uzischum buts'u 
haídule. 'Ink'ez mbene la bumai' Ihai de, ndai la 'utsi-i bughu wheyoonli-i, 'i 
'et de la 'on nus bumai' Ihai oole'. 5 Ndi khuni be nohbulh yasduk-i, '1 be 
'uda' nohuna'ideh whe 'aht'oh. 4 Nohni syüdolhts'i' ink'ez si cha 
nohyudóosda". 'Uzischum mai chun ooneídan'a de za, 'oomai' whutaleh. 'Et 
whuz un'a za nohni nohghun alba 'uhoont'oh. Si syudülhts'i de, er de za 
nohmai' whutáleh. 5 Si mai chun le'ust'oh 'ink'ez nohni 'uzooschum 
le'aht'oh. Mbene la si syudínda 'ink'ez si cha ooyudüsdane, 'enne za bumai' 
Ihai tileh. 'Et si sch'oh 'unt'ohne, 'aw hoonli 'uhuhooleh-un hooloh. 6 
Mbene la si syudínda ilohne, 'enne 'uzooschum k'un'a k'uhídut'us 'ink'ez n'un 
hidutulht'oh, 'et dugi, 'et nduhínt'oh. 'Ohwhi 'uzooschum nahidulhdzooh 
'nk'ez tsuh hidulhkuk 'ink'ez hidílhk'un. 7 'Et si syódulhts'i 'mk'ez sghuni 
nohyo diz'ai de, et ndet hukwa' nahzun-un, et ts'tyawh nohba 'et 


nduwhutanelh. $ 'Ink'ez mai Ihai nohts'u hanülhyeh de, er huwa la sBá en 
ooba whudólti'. 'Et la sgha hodul'ehne oohle'. 9 SBá 'en si sk'entsi'. 'Et 
whuz un'a za nohk'esi', ert huwa be nohk'esi'-1 bulh za 'ooht'e'. 10 SBá 
nts'en'a la sba Ihúhizye' ook'üne' zust'en 'ink'ez ye sk'entsi'-1, 5 cha bulh 
'fst'e'. 'Et whuz un'a za khuni nohtl'adisdla-1 ook'úne' 'aht'en de, 'et de la be 
nohk'es1'-1, '1 bulh 'óoht'e'. 11 'Andit njan nohdúsni-un, et whe la be 
hoonust'i1, '1 be hoonaht'' de, ert de la hoonáht'i' k'et aw on um hóht'e' 
ait'oh. 12 Ndi sghuni nohtl'adís'ai 5 ndutni, tsiyawh bone ahli whe nts'en'a 
la nohk'esi', whuz un'a za Ihk'eoohtsi'. 13 'Ilhoghun dune duyadanke buk'uz 
dazsai de, aw on un ye bük'eoots'i-i hooloh. 14 'Ink'ez khuni 
nohtl'adísdla-i ook'úne' 'aht'en de, 'et nohni syadanke ahli. 15 'Aw on un se 
'ustlenne Ihunohduzüsni. 'Ustlene, 'enne bumoodih nts'oh tune' 'ut'en, aw 
t'éhonüszun. Si nts'oh tula sBá ooghun whudásts'o, er soo ts'tyawh 
whunóhnistan, 'et huwa syadanke nohdüsni. 16 'Aw nohni 'utahalhüsulhtel. 
Si 'utáhanóhisdla toohdilh 'ink'ez mai hanóolhyeh 'ink'ez nohmai' 'ilhiz 
When oot'e', 'et huwka et nenóhnusdla. 'Et huwa la sBá ndai la si soozi' 
gha oots'o hukwa' dahni-1, '1 la nohgha íyo'alh. 17 'Andit nohdüsni, ts'tyawh 
Ihk'eoohtsi'. 18 Ndi yun k'ut whudune'ne nohts'u hudutni de, whunalhnih 
nohni nohts'o dutitni whutso, et 'uda' si sts'u hudutni inle'. 19 'Enne buloh 
ahli de, 'et dal nohk'ehoots!' oole' dal nohni cha butoh aht'oh ert huwa. 'Et 
hoonts'i nohni butoh 'utáhanóhisdla, 'ink'ez 'aw 'on un buloh Iháhloh, et 
huwa yinka whudune'ne nohts'u hudutni. 20 'Et huwa daja nohdásni' la 
whunalhnih, 'aw 'ustle-un, en dumoodih ando Ihe'it'oh. si dzoh 
nusühulhdzut de, nohni cha dzoh nunóhotilhdzut. 'Et sghuni hik'üne' 'ust'en 
de, nohni nohghuni cha la hik'üne' oot'en. 21 'Et nohni sch'e' ahli, er huwa 
la 'oh te ne'nohuhoolh'en, mbe la ndun whuz de sütilh'a'-un, 'aw t'éhinúszun 
'et huwa. 22 'Aw si whusálhusyal 'ink'ez bubulh yálhusdih de, lubeshi 
"ulh'enne hinli aw t'éhonózin aít'oh. 'Et 'andit whuts'un dulubeshi aw whé 
nuhínoolh'i-un hooloh. 23 Mbene la sts'u dutníne, sBá en cha hits'u dutni 
whe 'uhint'oh. 24 Ndi 'ut'en aw 'uyoonne Ihe'yulh'én-i bunalh lhe'yús'el de, 
'et de lubeshi 'ulh'enne hinli-un 'aw da' t'ehonószin. 'Et 'andit 'ut'en 'us'en-i 
hinalh'en er huwa si 'ink'ez sBá bulh nanilt'oh nets'u hudutni. 25 'Ink'ez ndi 
Yak'usda ooghuni buba 'uk'unusguz whe 'et ndutni, “'Aw hoonli huwa iloh 


sts'u hudutni.' Daja ni la 'andit awer 'oh te ne'whust'en. 26 'Et hoonts' 
nohLa'ut'en-un, Ndoni, ndai la be alba 'uhoont'oh-i 'oots'u haídilts'ut, en 
unt'oh, sBá oots'un en nohts'un tis'alh, en la whusainya de, si sghun 
tsiyawh whunóhnoolhtun, sBá yuts'u haínya et huwa. 27 'Ink'ez nohni cha 
la si sghun 'uyoonne whübuntilhtun, soo 'udechoo dal whuts'un sulh 'aht'en 
'et huwa." 


Sizi yugha hodul'ehne yununüdilhne hinli, 'et huwa ndi yun k'ut whut'enne 
dzoh nubotilhdeh-un, 'et huwun ubülhnti. 


16:1 Sizi 'et on 'un ubulhni, “Nohba 'alha' hoont'oh-un doo ka si 
whuladoohtnih, inka 'unohdüsni. 2 Lugliz 'et cha whuch'a nóhjoot la. 'Et 
'awet 'oh de whuz de whudizulh, er de la mbene la nohtighánne Yak'usda 
ba 'uhut'en huntizilh. 3 Si "ink'ez sBá bulh t'énehunüszun er huwa la 'oh te 
ne'nohohoolh'en. 4 'Et 'uda' nohdasni', 'awet 'oh te ne'nohohulh'en de, 'et la 
whunaoolhnih. Nohbulh 'ust'en inle' 'et huwa 'aw Ihunoh dusnel. 5 'Andit 
mbe la whuz de sütilh'a'-un, en oots'un nátisdalh, er hoonts'i 'aw 'ilhoghun 
nohtoh nts'e tisyalh-un hukwa sulhooduzulhkut. 6 'Et njan nohdúsni, et 
huwa nohdzi ts'odi be dizbun, 7 ert hoonts'i khuni 'alha' 'unt'oh-1 nohdusni, 
nohghu natisdalh-un, 'et nohni nohba hootázoo'. 'Aw whenálhusdal de, 
nohLa'ut'en-un 'aw nohts'un tooya' aít'oh. Whenásja de, 'et de 'en nohts'un 
tís'alh. $ 'Et whusaínya de bubeni toh diz'ai-i gha la yinka whudune'ne 
lubeshi 'ulh'enne hinli t'éhonózin. 'Ink'ez ndai la ts'ih'un 'unt'oh-i "ink'ez 
Yak'usda ye náhizya-i cha '1 ghun t'éhonózin. 9 Si sghun aw buba alba 
Ihe'hóot'oh er huwa la bubut t'ewhunoolhzeh lubeshi 'ulh'enne hinli. 10 
SBá oots'un nátisdalh 'ink'ez aw on 'un sooh'en aít'oh. 'Et '1 gha la ndai la 
ts'ih'un 'unt'oh-1 Ndoni, 'en la bubut'ewhunoolhzeh. 11 Ndi yun k'ut 
humoodih-un 'uda' ooba nahisda, er huwa la ndi be náhudeh-i ndi yun k'ut 
whudune'ne, Ndoni 'enne yübunoolhtun, 'enne cha whuz un'a za buba 
nahutideh. 12 'Awhuz tube Ihat-un nohdutásnelh-un whuz'ai, et hoonts" 
andit aw whulh óohyin, aít'oh. 13 'Et Ndoni, mbe la khuni 'alha' 'unt'oh-i 
oots'u haídults'it-i, en nohyudánde de, en la ndi khuni 'alha' 'unt'oh-1, 
noheni toh neído'alh. 'Et ndi '1 be 'ut'en 'unt'oh; 'aw didutch'oh dughuni be 


iloh nohbulh yátilhduk, ndet la whudánts'o-un, 'et za whunoh untilhtun, 
'mk'ez nts'oh te la ne'whutit'en-un, 'et cha t'ewhunáhzun nohtilhtselh. 14 Se' 
'ut'en k'oh ts'tyawh hootálhchulh 'ink'ez whunóhuntilhtun, et whe la si sba 
whudolhti'. 15 Ts'iyaitsuk ndai la sBá ooch'e' yinli-i, 5 si sch'e' 'unt'oh. Inka 
'unohdúsni Ndoni en ndai la se' 'ut'en Koh unli-1, ts'tyawh itálhchulh 'ink'ez 
yunóhuntilhtun. 16 'Awet sBá oots'u nátisdalh 'et huwa 'udusni dzoh sa'yaz 
inle' de, 'et 'aw sooh'en aít'oh. 'Et doo cha dzoh sa' inle' de, er sutih'elh." 
ubülhni. 17 'Et yugha hodul'ehne didutch'oh Ihuhoodulkut, “Ndi khuni ye 
nébulh yalhduk-1 Ihe'utni, *SBá oots'u nátisdalh,” 'ink'ez, *Dzoh sa' inle' de, 
'et aw sooh'en aít'oh. 'Et doo cha dzoh sa inle' de, 'et sutih'elh." 'I daja ni 
whe 'utni?" 18 'Et 'on 'un cha 'uhutni, “Njan dzoh aal inle' de ní-un, 'et daja 
ni Whe 'utni? Wheni 'aw t'ets'onüszun." 19 'Et Sizi hukwa huyoodutalhkut 
hukwa' huninzun, 'uda' t'éwhunínzun inka ndubülhni, “Nohdásni' dzoh sa 
inle' de, 'et aw sooh'en aít'oh. 'Et doo cha dzoh sa' inle' de, 'et sutih'elh. 'Et 
eh nohnich'oh nohtoh hukwa Ihoodulhkut? 20 Soo ts'ih'un un'a nohdüsni, 
tihtso 'mk'ez on 'un cha tube sk'enitihleh, et hoonts" yinka whudune'ne 
hontálhni. Nohni tube ts'odi tihleh, er hoonts'i nts'odi-i bé hoonaht'i-1 tileh. 
21 'Et whuz un'a ts'eke ooyaz whutáleh-un, en k'un'a er ndühoont'oh. 'Awet 
benghoh whudizulh te, whuch'a ní unli Ihih. 'Et ooyaz whulih te, yé 
ndida'-1 yunaoodulnoh, ts'oodun yinka nenílhti inka tube hoont''. 22 'Et 
whuz un'a za nohni 'andit ts'odi ahli, 'et hoonts'1 nanohtist'elh 'mk'ez nohdzi 
hóotat'e', ink'ez be hóonaht''-1 aw nohghu hayólhchoot ait'oh. 23 'Et dzin 
de, aw hoon sts'u Kal doohn!' ait'oh. Soo ts'ih'un un'a nohdüsni, sBá si 
soozi' gha hoonli oots'u hukwa' dahni de, ndai ookwa dahni-1, nohgha 
ita'alh. 24 'Andit whuts'un si soozi' gha 'aw oots'o hukwa' dahní-un hooloh. 
'Et sBá oodulhkut, et la nohgha whútalts'ulh, 'ink'ez 'et la be ts'oohoont'' 
tiht'elh.^Ndi yun k'ut humoodih, 'ink'ez be 'ut'en k'oh cha, ts'tyawh ooch'a' 
nusde," ni Sizi 25 “Whutso da 'udada' oogha Ihoohoolna'-1 be ndi khuni 
nohdusni inle'. 'Et hoontsh whuz de hóolts'ulh, 'udada' be iloh 'udutisnelh. 
SBá 'en ooghun soo ts'et khuni '1 be nohdutasnelh. 26 'Et neóodinzut de, 
'aw si iloh la sBá nohba oodoskut, nohnich'oh si sooz1' gha oodutalhkut. 
27 Nohni sk'ehtsi' er huwa sBá didutch'oh nohk'entsi', ;ink'ez Yak'usda 
ts'un hasya et nohba alba 'uhoont'oh, er huwa nohni nohk'entsi'. 28 SBá en 


oots'u hásya whe ndi yun k'ut nenüsya. 'Awet ndi yun k'ut whuch'a 
natisdalh '"ink'ez sBá en oots'u nátisdalh,” ubülhni. 29 'Et yugha hodul'ehne 
uhuyülhni, ““Andit 'awet ts'et khuni be nebulh yaílhduk, 'aw 'udada' khuni 
be iloh 'udini. 30 'Andit 'awet t'ets'onínzun soo ts'iyantsuk er t'éwhünínzun 
'et huwa aw on un nts'uyoodolhkut aít'oh. Daja nedáni-un, et huwa 
Yak'usda oots'un hainya neba alba 'uhoont'oh.” 31 'Et Sizi ubulhni, “Soo 
eh nohba 'alha 'uhoont'oh? 32 Nulh'en whuz de whüdizulh-un 'awet 'et 
néwhudinzut, ndet la bone ahli whe yaitáhdulh 'ink'ez nohnich'oh 
'utiht'elh. Si cha sich'oh úsdli whe sghu tihdulh, er hoonts'i aw sich'oh iloh 
'ust'oh, sBá en sulh 'ünt'oh 'et huwa. 33 'Andit njan er huwun ndi khuni '1 be 
nohbulh yásduk, daja nohdásn!' la, er huwa la be nedzi be dizghel-i ooht'e'. 
Ndi yun k'ut tube la nohehüzoola', 'et hoonts'i hóht'e', ndi yun k'ut 
humoodih "ink'ez be 'ut'en k'oh cha, tshyawh ooch'a' nusde er huwa. 


Sizi Gri lubret 'uk'enus dízti'-un unli whe yugha hodul'ehne buba tenadudli 


17:1 Sizi njan et ndudáni' hukw'elh'az, ndo yak'uz yutan'en 'ink'ez 'utni, 
“UBa, 'awet sts'o dizulh-un awer whusahoolts'ut. NYe' ooba whudtlhti' et 
whuz un'a la nYe' cha mba whudólhti'. 2 'Et whuz un'a za et ndineh whe 
yinka whudune'ne ts'iyawh buba ndo oot'e'-un, et oogha óonin'ai, et whe la 
mbene la sghá buninlane 'ilhiz wheni huye khútinalh-1 bugha ítas'alh. 3 
Ndunne, 'enne za 'ilhiz huye khuna-i huyut'i, nyun za ts'ih'un Yak'usda mit, 
'Ink'ez mbene la nyun 'ink'ez Sizi Gri whuz de haílh'a'-un, 'enne bughun soo 
dudeni be t'éhoninzunne, 'enne 'ilhiz huye khuna-1 huyut'ih. 4 'Ut'en sgha 
nín'a1-1 awer Ihadüsdla whe ndi yun k'ut mba whudásti'. 5 Inka sBá, ndi 
yun k'ut 'uwhutálnelh whutso dal. ndai la nyun bulh 'oh da' bé whüdalti'-1, '1 
be 'andit doo cha za sba whudílhti'. 6 Mbene la ndi yun k'ut whudune'ne 
butoh sghá buninlane, ts'tyawh nyun nghun whübunistan. Nyun nch'e' hinli 
whe si sghá buninla 'ink'ez nghuni hik'úne' 'ust'en. 7 Ndai la sgha nínla-1, "1 
tstyawh nyun nts'u haínkat-1 'unt'oh. 'Et 'andit duden be t'ehonínzun. $ Ndai 
la khuni eme buba stl'adán'ai-i, 5 cha bugha ínus'ai. Soo cho huyílhchoot 
ink'ez dudeni be t'ehonínzun, et huwa nyun nts'u hásya 'ink'ez nyun whuz 
de sütilh'a', 'et cha soo dudeni be t'ehonínzun 'ink'ez buba alba 'uhoont'oh. 


9 Buba tenadusdli. 'Aw ndi yun k'ut whudune'ne, 'enne iloh buba tenadusdli. 
Mbene la sghá buninlane, 'enne za buba tenadusdli, nyun nch'e' hinli 'et 
huwa. 10 Ndai la si sch'e' unli-i, 5 nyun nch'e' 'unt'oh, 'ink'ez ndai la nyun 
nch'e' unli-1, si sch'e' 'unt'oh. 'Ink'ez 'enne bugha awer sba whudalti'. 11 'Aw 
'on un ndi yun k'ut susda íloh whe nts'un usyalh, er hoonts'i ndunne, 'enne 
ndi yun k'ut 'uhint'oh. 'Ubá, lubeshi ooghu hooloh 'int'oh, 'ink'ez ndunne 
sghá buninlane, nyoozi' be íIhtus-i, 5 be huboontun, '1 be la nyun si bulh 'ilho 
idli, whuz un'a la didut cha 'ilho hoole'. 12 Mbene la sghá buninlane, ndi 
yun k'ut 'awhuz bubulh 'úst'oh dal. nyoozi' be ilhtus-1, 5 be hubostun 'ink'ez 
bughosdle'. 'Et aw kwuncho yo whuye', en iloh, er huwa la nts'oh te la 
ooghun 'uk'une'úsguz inle'-un, 'oh te né'hoot'en. 13 'Andit 'awet nts'un tisya. 
'Et hoonts'i 'awhuz ndi yun k'ut susda whe njan 'et howu yasduk, 'et whe la 
soo ts'ih'un un'a ndai la be whünusni-i, 5 be budzi doobun. 14 Nghuni 
bugha ídis'ai 'ink'ez ndi yun k'ut whudune'ne buts'u hudutni. Nts'en'a la si 
'aw ndi yun k'ut whudune'ne bubundulh Ihuzt'oh et whuz un'a 'enne cha aw 
ndi yun k'ut whudune'ne' bubundulh Ihühilt'oh. 'Et huwa ndi yun k'ut 
whudune'ne buts'u hudutni. 15 'Aw ndi yun k'ut whuch'a nabónlelh-un, et 
iloh nts'u húkwa' dusni, er hoonts'i ntsi'-un, en ch'a soo cho bughonle', 'et 
nts'u hükwa' dusni. 16 Nts'en'a la si 'aw ndi yun k'ut whudune'ne bubundulh 
Ihuzt'oh, er whuz un'a 'enne cha aw ndi yun k'ut whudune'ne bubundulh 
Ihuhílt'oh. 17 Khuni 'alha' 'unt'oh-i nts'u hadílts'ut, 'i be nyunch'oh mba 
'udun nébuninle. Nghuni '1 khuni 'alha' 'unt'oh-i 'unt'oh. 18 Nts'en'a la nyun 
ndi yun k'ut whudune'ne buts'un whesalh'a', et whuz un'a 'enne ndi yun k'ut 
whudune'ne buts'un whebis'a'. 19 'Ink'ez 'enne bugha si 'udun ne'dunuzti, er 
whuz un'a la 'enne cha soo ts'ih'un un'a nyun mba 'udun nebuninlane hoole". 
20 'Aw ndunne, 'enne za iloh buba tenadusdli, mbene la dughuni gha si 
sghun ooba "alba 'uwhutat'elhne, eme cha buba tenadusdli. 21 'Et de la soo 
tstyanne "ilhoh udulhne ts'oole'. "UBá nts'en'a la nyun syudínda, 'mk'ez si 
cha nyudúsda, et whuz un'a za neyó 'uhoot'e'. Et whe la yinka whudune'ne 
soo ts'ih'un un'a buba alba 'uhot'e' nyun whuz de sütilh'a'-un, er huwa. 22 
Tnk'ez ndi be dusti' sgha nín'a1-1, on un bugha ínus'ai. 'I be la nyun si bulh 
da ít'oh whe la 'ilho idli, whuz un'a za 'ilho hoole'. 23 Si buyoghi usdli 
ink'ez nyun si syoghi inli, et whuz un'a la ndunne 'ilho hinli whe 


Ihahádootneh. 'Et huwa la yinka whudune'ne soo dudeni be t'éhonózin nyun 
whuz de sütilh'a'. 'Ink'ez nts'en'a la sk'eintsi', whuz un'a 'enne cha buk'eintsi'. 
24 Ndi yun k'ut 'uwhutálnelh whutso da sk'eintsi', 'ink'ez bé dusti'-i sgha 
nín'ai ínle', et soo cho huwhuti'elh hukwa' nuszun. 'Et huwa 'uBá ndunne 
sghá buninlane, 'andit nts'e 'ust'oh er sulh 'úhoot'e' hukwa' nuszun. 25 'UBá 
nyun ts'ih'un 'unt'oh-un ml. 'Et yinka whudune'ne nyun nghun aw soo cho 
dudeni be t'ényonüszun. 'Et si t'ényunüszun 'ink'ez ndunne sulh 'út'enne cha 
t'éhonínzun nyun whuz de sütilh'a'. 26 'Ink'ez nyun nghun soo cho dudeni 
be t'ehonózin ubuzüsi. 'Ink'ez nyun nghun 'on 'un cha soo cho t'éhontázin 
ubutíselh. 'Et huwa la ndai la be sk'entsi'-1i buyo do'a', 'ink'ez si cha buyo 
'utisdalh,” ni whe tenadidh. 


Sizi 'awet huyilhchoot 


18:1 Sizi ndi khuni be tenadidli hukw'elh'az, yugha hodul'ehne tubulh 
'ukoh wheyaz Kedron huwhútni, nyan yahunindil. 'Et haniyeh k'et whuz'ai. 
'Et yugha hodul'ehne tubulh dahunindil. 2 'Ink'ez Judas, mbe dai ye 
'ónket'un, en cha nyo téwhuninzun, Sizi yugha hodul'ehne tubulh lhat er 
"Ihúnahodulh er huwa. 3 'Et lubret bumoodihne 'ink'ez Phariseene te, 
ndunne Ihuganne 'ink'ez neilhchükne te, Judas dulh ubutilhdil. Too dízk'un 
te, bé nukwunult'a-1, 'ink'ez saluzti te, tsiyawh hitizdla. 4 Sizi nts'oh te la 
didut ooghun ne'whutit'en, soo tsiyawh t'éwhunínzun, inka bududizya 
'mk'ez uboodulhkut, “Mbe kunúhta whe 'aht'en?" ubülhni. 5 'Et 'ahuyülhni, 
“Sizi Nazareth whut'en-un, en küznuta." 'Et Sizi 'ubulhni, “Si en 'ust'oh." 
'Et Judas ye 'ónket-un, 'en cha butoh usyin. 6 Ndet la Sizi si 'en 'ust'oh 
ubülhni whe, ts'tyawh k'oh le duhüja 'ink'ez yun k'ut nahánkat. 7 'Et doo 
cha za uboodulhkut, “Mbe kunúhta whe 'aht'en?” 'Et 'uhutni, “Sizi 
Nazareth whut'en-un, en kúznuta.” 8 'Et Sizi 'ubulhni, “Uda' nohdasni', si 
'en 'ust'oh. Inka si skunáhta de, ndunne, eme nahutoodílh-un bugha 
óonah'aih." 9 'Et Sizi whutso da daja tenadidli ínle' da “Sghá buninlane 
aw "ilhoghun hoonts" nintalhústel,” ni, er 'oh te né'hoot'en inka 'ubülhni. 10 
'Et Simon Peter saluzti ut'1, déhayalhtsus, ' be lubret 'uk'enus dízti'-un be 
ustle-un ye yoonilht'o whe nailhni ts'un k'us yudzo habe' yalht'o. 'En 


'ustle-un boozi' Malchus huyülhni. 11 'Et Sizi Peter 'uyülhni, “Nyoo saluzti 
oozus be naíntih. 'Alha iloh lakw ndi lubot be dzoh nudeh-1, sBá 
stl'ayánkai-i, 'ulhtuzisnel?" 12 'Et Ihuganne bumoodih 'ink'ez Lizwifne 
neilhchukne Sizi huyílhchoot 'ink'ez huyulhghel. 13 Soo 'udechoo Annas 
'en cho highu hinílhti. 'En la Caiaphas et nawhuduzuk huba lubret 'uk'enus 
dízti-un unli ínle', 'ink'ez Annas, en oozaz 'unt'oh inka. 14 'Et ndun 
Caiaphas en 'utni ínle', Lizwifne bugha utni whe ndutni, hog hun dune en 
tstyanne dune ba dazsai de, er hootázoo' ni ínle'.Peter Sizi aw t'éinüszun ni 
15 'Ink'ez Simon Peter 'ink'ez 'ilhoghun yugha hodul'eh-un bulh Sizi 
huyüntiz'az. Ndun 'ilhoghun yugha hodul'eh-un, en lubret 'uk'enus dízti'-un 
t'einínzun, inka en Sizi nanistl'oo bet yúlh danínya. 16 'Et Peter en dati 
yoo'az ts'e usyin. 'Et ndun Sizi yugha hodul'eh-un 'ilhoghun, mbe la lubret 
'uk'enus dízti' t'einínzun-un, en az tenínya 'ink'ez dati ghunlí-un yulh 
yaílhduk whe Peter cha daínilhti. 17 'Et nyoon ts'ekeyaz, dati ghunlí-un, en 
Peter 'uyulhni, “Nyun cha iloh lakw nyoon dune yugha hodul'eh-un 
ilhoghun inli?" 'Et Peter, “Awundooh,” yülhni. 18 'Et whulohne 'ustlene 
'nk'ez neilhchukne te whúzk'uz inka kwun hüdulhk'an. Nahuldzilh whe 
Peter en cha butoh usyin 'ink'ez naldzilh. 19 'Et ndun lubret 'uk'enus 
dízti-un Sizi yugha hodul'ehne, 'ink'ez hubodulh'eh-un hukwa yoodulhkut. 
20 'Et Sizi 'uyülhni, “Soo ts'et gaih et ndi yun k'ut whudune'ne bubulh 
yásduk. 'Ahoolhyiz when lugliz 'ink'ez lugliz whucho nts'e la Lizwifne 
'ilhúnahodulh-un, er dune hodus'eh. 'Aw hoh whu'iz khuni be yalhüsdih. 
21 'Ink'ez di ha hukwa soodulhkut? Daja dusni la mbene sudánts'one, 'enne 
uboodulhkut, soo ts'ih'un t'éhonínzun daja disni' la.” 22 'Et Sizi njan 'et 
ndutni whe, 'ilhoghun neilhchuk-un yuzih usyin-un, yunin ts'e yunizkuk 
ink'ez 'uyülhni, “Mbe na'dunínzun whe 'udini? Nyoon lubret 'uk'enus 
dízti'-un, en whuz un'a bulh yaílhduk!” 23 'Et Sizi 'uyülhni, “Dzoh k'un'a 
yatísduk de, 'et nedini daja dusni. 'Et ts'th'un una 'udusni de, di ha 
sunínkuk?" 24 'Et Annas 'awhuz Sizi 'ulhghel whe lubret 'uk'enus dízti'-un 
Caiaphas, en ts'un wheyalh'a'. 25 'Et Peter 'awhuz kwun ba usyin 'ink'ez 
naldzilh, er 'uhuyülhni, “Nyun cha iloh lakw yugha hodul'ehne butoh 
"lhoghun inl1?” 'Et whuts'oodidlai 'ink'ez, “Awundooh,” ubülhni. 26 'Et 
lubret 'uk'enus dízti'-un be 'ustle-un 'ilhoghun, Peter mbe da' yudzo 


haílht'az-un, en oonadun unt oh, et yülhni, “Nyun cha iloh lakw haniyeh 
k'et bulh mt en whe nyis'en ínle"?” 27 'Et doo cha za Peter whuts'oodidlai 
whe soo 'aho lugok dune 'udíja.Sizi Pilate but néhinilhti 28 'Et Sizi 
Caiaphas ooyoh tenáhinilhti, vun k'ut humoodih, Pilate huyulhni 'en ooyoh 
ts'e whe hüyalhti. Bundada tube 'uda' 'uhoont'oh 'ink'ez Lizwifne aw hiyoh 
dálhidulh. 'Et yoh dahünindil de, 'enne buba me hoonli. 'Et ndahüja de, 'aw 
njan Butus Lhuseya na'yut'ulh-un, aw 'uhoo'alh aít'oh er huwa. 29 'Et 
Pilate az buts'un teninya '"ink'ez uboodulhkut, “Ndun dune ndet hukwa 
ook'éwhuh'ai whe 'aht'en?" 30 'Et 'uhuyülhni, Aw ndun dune ninta Ihe'ít'el 
de, aw nts'uz toolhte' aít'oh." 31 'Et Pilate ubülhni, “Ulhchoot 'ink'ez 
nohnich'oh nohba ootulhúhisde'-1 k'un'a ooba nahahyeh!” 'Et ndunne 
Lizwifne 'uhuyulhni, “Wheni aw dune ts'uzoolhghelh-un negha 
Ihühoot'al." 32 Njan er nduhütni whe Sizi nts'en'a la datítsa howu yailhduk 
ínle', 'oh te né'hoot'en ha' hutni. 33 'Et Pilate yoh ts'e whenája. Sizi 
yukunáwhulh'a' 'imk'ez 'uyülhni, “Nyun eh Lizwifne bulerwe mli?” 34 'Et 
Sizi 'uyulhni, “Nyunch'oh eh et ndunínzun, k'us 'uyoonne si sghun 
nyodáni"" 35 'Et Pilate yülhni, “Si eh Lizwif-un usdli ninzun? Nyunch'oh 
nyulh dunene 'ink'ez lubret bumoodihne, eme stl'ányuhalhti! Ndet whe 
ninta' nint'en?" 36 'Et Sizi 'uyulhni, *Nts'e la lerwe usdli-un aw ndi yun k'ut 
iloh 'uhoont'oh. 'Et ndi yun k'ut whulerwe usdli de, sunidulhne aw da 
Lizwifne tl'asulhoohoolhtel oole' dal 'Awundooh, whulerwe usdli-un 'aw 
ndi yun k'ut iloh 'uhoont'oh.” 37 'Et Pilate yoodulhkut, “Et de lerwe mli 
whe 'nt'oh!” Er Sizi 'uyulhni, “Nyun 'alha 'udini lerwe usdli. 'Et wheni 
whuzüsdli 'et huwa yinka whudune'ne soo cho dudeni be khuni 'alha 
'unt'oh-1 t'éhinoozeh mka ndi yun k'ut nenúsya. Mbene la khuni alba 
'unt'oh-1 t'ehuninzunne, daja dusni la soo cho suhoozílhts'ai." 38 'Et Pilate 
'uyúlhni, “Di la 'unt'oh khuni alba 'unt'oh-1?" 'Et ndúdija hukw'elh'az doo 
cha za Lizwifne az buts'un tenanja 'ink'ez ubulhni, ““Aw whe ninta 
'unt'en-un ooghu nahós'alh-un hooloh! 39 'Et nohni nohe'üt'en k'oh whuz'ai 
Nohtus Lhuséya-un whutoh 'ilhoghun dune 'adin'ai-un, en nohba 
oolanadustnih Ihih. Ndun Lizwifne bulerwe, en eh oola nadutistnih hukwa' 
nahzun?" 40 'Et soo ts tyawh sulya hulhduk whe 'uhutni, “Barabbas en 
oola nadintni, 'aw ndun 'en íloh!” 'Et ndun Barabbas 'en 'undunut'ih-un 


'unt'oh. 
Pilate Sizi tulalhgus unduntált'oh-un whuts'u be' hininya 


19:1 'Et hukw'elh'az Pilate Sizi huyolhtsas-un huwa balh'a', 2 'mk'ez 
Ihuganne whus cho 'awh nahinilhjaz-1, '1 hitsi nehídan'ai, "ink'ez luglok 
dulk'un-i, 1 hit'uhüyulhbal, 3 'mk'ez 'uhuyulhni, *Lizwif bulerwe-un sa' cho 
hona'.” 'Ink'ez hinin ts'e huyoonukat. 4 'Et doo cha za Pilate az buts'ú 
tenanja 'mk'ez 'ubulhni, “Nulb'en, ndun si aw whe nínta 'unt'en-un ooghu 
nahós'alh aít'oh, inka nohts'ú tenanusti." 5 'Et Sizi whus cho ootsi nedin'ai 
'mk'ez luglok dulk'un-i naits'uz whe tenánja Pilate yunilh'en er 'ubülhni, 
*Nulh'en, ndun dune!" 6 Lubret bumoodihne 'ink'ez neilhchükne te, 
hitilh'en ibulh, soo tube cho sulya hulhduk 'ink'ez, **Tulalhgus 
'undunulht'ah! Tulalhgus 'undunulht'ah!” hutni. 'Et Pilate 'ubülhni, 
“Nohnich'oh ulhchoot 'ink'ez tulalhgus undunulht'ah! Si aw whe nínta 
'unt'en-un ooghu nalhuwhús'al aít'oh er huwa!” 7 'Et Lizwifne 'uhuyülhni, 
*Wheni khuni neba ootulhúhisde'-1 ts'ut'1, 1 k'ut 'utni, daóotsah huba 
'uhoont'oh. Lhe'utni Yak'usda ooYe' 'ududulhtsi er huwa.” $ 'Et Pilate 
whudánts'o whe tube on nus nílhjoot. 9 'Et doo cha za duyoh ts'e danánja 
'nk'ez Sizi yoodulhkut, “Nts'ez de haínya whe 'int'oh?" yúlhni. Er Sizi aw 
yulh yálhtilhdih. 10 'Et Pilate 'uyülhni, Aw eh sulh yaóolhduk aít'oh? 'Aw 
eh t'éwhunuzínzun tulalhgus nyundunóst'a-un sghá whunt'ai k'us nla 
nadutistníh-un cha sghá whunt'ai?" 11 'Et Sizi 'uyülhni, "Aw ndus de 
yak'uz whuts'un ngha Ihühoot'al de, aw sando 'ont'e' aít'oh. 'Et huwa mbe 
la ntl'asálhti-un, 'en oolubeshi nyun nlubeshi anus 'ulcho." 12 'Et Pilate 
whudánts'o whe Sizi whe yüla nadootnih-un, er nahó'alh hukwa "it'en. Er 
Lizwifne sulya hulhduk 'ink'ez huyülhni, “Ndun dune oola nadantni de, aw 
lerwe Caesar ooyadan iloh 'int'oh! Mbe la lerwe na'dudil'í-un, en lerwe 
Caesar yuch'az ditni-un 'unt'oh!” 13 'Et Pilate whuduzts'ai whe kw'uts'uzda 
yuk'usda whe dune ba nahiyilh-i, '1 k'enátl'adida'. 'Et Sizi dubut 
nehéyolhtelh ndet la Hebrew k'un'a Gabbatha huwhútni, 5 khuni 'utni tse 
ook'ut hoodzo-1 ni whe 'utni. T k'ut kw'uts'uzda yulh'ai dune ba nahiyilh 
wheni. 14 Ndet dzin dal Butus Lhuséya-un, er dzin when lIhahúdutneh-un, 


6:00 at'en 'uhünit'oh, et Pilate Lizwifne ubülhni, “Ndun nohlerwe nulh'en!” 
15 "Et hoonts'i sulya hulhduk 'ink'ez 'uhutni, “N'awh bulh 'udini! Tulalhgus 
undunilht'ah!” 'Et Pilate 'ubülhni, “Nohlerwe en eh tulalhgus k'eítastelh?” 
'Et lubret bumoodihne 'uhutni, *Lerwe Caesar 'aw 'en za nelerwe, 'aw 
'uyoon nelerwe hooloh!” Sizi tulalhgus k'ehíyilhti 16 'Et awer hodánts'o 
Pilate Sizi tulalhgus k'ehúyolhtelh when butl'ayálhti. Huyílhchoot 'nk'ez 
'on un whenáhuyalhti. 17 'Et dutulalhgus yuditelh whe, nts'e da' 'Utsin 
Ts'un huwhütni, whuz oozya. 'Et Hebrew k'un'a Golgotha huwhütni. 18 'Et 
tulalhgus k'ehíyilhti. 'Uyoonne nane cha huyúlh 'ubihinla. Tlhoghun whe 
'intl'us ts'e, er "Ihoghun cha ooghu naílhni ts'e, er Sizi en soo buniz 
'uhuyínla. 19 'Et Pilate yuk'úne'uzguz-1, 5 butl'ayán'ai tulalhgus 
huyundunólht'a ha. 'I k'ut 'utni,Sizi Nazareth Whut'en, Lizwifne bulerwe 
'unt'oh. 20 Tube keyoh whenghoh 'uhuyinla whe tulalhgus k'ehüyilhti er 
huwa, tube Ihane Lizwifne ndi Pilate yuk'úne'úzguz-1 hik'uyailhduk. 'Ink'ez 
ndi khuni tawh didowhne buk'un'a 'uk'unusguz. Hebrew k'un'a cha, Greek 
Kuna cha, 'ink'ez Latin k'un'a cha. 21 'Et huwa Lizwif lubret bumoodihne 
Pilate huyülhni, "Aw ndun Lizwifne bulerwe 'unt'oh dini whe iloh 
'uk'einges. 'Ants'i njan ndutni dini, si Lizwifne bulerwe 'ust'oh." 22 'Et 
Pilate 'ubúlhni, “Ndai la 'uk'únusúsguz-1, 'i nts'en'a usdla, et whuz un'a 
oot'e' ha usdla." 23 'Et ndunne Ihuganne Sizi tulalhgus 'uhídunilht'o 
hukw'elh'az, hinaih huyílhchoot nk ez dunghi huyulhtsi whe 'ilhone hinli 
whe Ihtahüyulya. 'Et ndi 'ude k'ut ye usdá-i, '1 'aw Ihunduníkai iloh whe 
ho za unli whe 'ulya-i. 24 'I ghun didutch'oh 'ulhodutni, “Ndi '1 'aw 
yanülhts'udoolhch'ul. 'Ants'i ooghu 'áts'ool'ih, mbe suba oots'ítooneh." 'Et 
nduhütni whe Yak'usda ooghuni soo ook'oh te né'hoot'en inka 'uhutni. Ndi 
khuni 1 ndutni inle', "Snaih-i, 1 ts'tyawh Ihtahuyulya. 'Et 'ude k'ut be 
susda-1, '1 higha 'aínlih.” 'Et soo 'oh te Ihuganne né'hust'en. 25 'Et Sizi 
ootulalhgus soo benghoh 'et ooloo usyin. Ooloo bulhtus cha, 'ink'ez Mary 
Clopas oo'at cha, 'ink'ez Mary Magdala whut'en cha. 26 Sizi duloo 
yunilh'en 'ink'ez 'ilhoghun yugha hodul'eh, soo 'uk'enus yuk'entsi'-un, en cha 
ye nghoh usyin. 'Et Sizi duloo 'uyulhni, *Ts'eke, ndun nye' nilh'en." 27 'Et 
ndun yugha hodul'eh-un, 'en cha yunilh'en whe uyülhni, “Ndun nloo 
nilh'en." Soo 'et whuts'un ndun yugha hodul'eh-un Sizi ooloo duyoh 


daínilhti. Tulalhgus k'ut Sizi ye khúna-1 yula ditni 28 Njan 'oh te ne'whust'en 
hukw'elh'az Sizi t'éwhuninzun soo ts'iyantsuk Ihaóoduja. 'Et didut ooghun 
Yak'usda ooghuni 'uk'unusgüz-i daja ni la, er ndúhoneh er huwa, 
“Ta'óosda,” ni. 29 'Et nyo 'oosa'yaz ts'ekoo too ts'ulki'-1 'et us'ai. 'Et nyoo 
oota'niltsít-1 nyoo ts'ekoo tool huyé tunahuyuzZ'ai 'ink'ez duchun hyssop 
huyülhni, * la hídalh'oo', 'ink'ez hize ts'e dube' hidunintan. 30 'Et nyoo 
ts'ekoo too' ts'ulk1'-1 yunawhüzdlih 'ink'ez um, “Awet ts'tyantsuk 
lIhawhúduja.” Yo nenint'ai 'ink'ez ye khúna-1 yula dm. 31 'Et dzin 'et la 
nahulyís-un dzin huba lhahúdutneh, 'ink'ez nyo nats'ulyís-un dzin whudízti' 
whe 'uhoont'oh. Lizwifne 'et dzin nezi 'aw tulalhgus k'ut oola' hukwa 
Ihe'hunízun, inka Pilate huyoodulhkut bukechun k'unuhúyooyuz 'ink'ez buzi 
nanáhuyoolelh 'et hukwa. 32 Lhuganne whuz hoozdil whe soo 'udechoo 
ndunne nane Sizi hiyulh tulalhgus k'ut sulhtíne, 'enne cho bukechun 
k'unuhüzyuz. 33 'Et Sizi highu nindil whe 'uda' dazsai hinilh'en, inka 'aw 
hikechun k'unulhúhiyus. 34 'Et hoonts'i ^lhoghun Ilhugan-un sohtuz be 
yuzih k'ut et yúzgwut. 'Aho 'uskai' 'ink'ez tooyaz bulh, 'i oots'u hayíjul. 35 
'Et ndun mbe la howu yalhduk-un, soo 'alha whunalh'en whe 'utni. 'Ink'ez 
daja ni la soo didutch'oh t'éwhunínzun whe 'utni. 'Et huwa la nohba alba 
'uhot'e'. 36 'Et whuz un'a 'oh te ne'whust'en. 'Et huwa ndai la Yak'usda 
ooghuni 'uk'unusguz-1, "i k'un'a lhawhüduja whe ndutni, *“Aw 'ilho oots'un '1 
hoonts'i k'ulhítih," ni. 37 'Et Yak'usda be 'udustl'us 'uk'unusgúz-1, 1 k'ut 
'udun 'et cha 'utni, “Mbe la huyüzgwut-un, hinoolh'en la," ni.Sizi 'ahüyalhti 
38 'Awet 'oh te ne'whust'en hukw'elh'az 'et Joseph, Arimathea whut'en-un, 
Pilate yughu ninya 'ink'ez Sizi oozi yólhchoot hukwa yoodulhkut. 'Et ndun 
Joseph en cha Sizi yugha hodul'eh-un unli, er hoonts" Lizwifne bube 
nuljut inka whu'iz Pilate awer yugha óonin'ai Sizi oozi nayólhchoot 'ink'ez 
whusainya 'ink'ez oozi yílhchoot. 39 'Et Nicodemus, en cha yulh 
whüsain'z. 'En ua ínle' soo 'udechoo Sizi whe' dit'en whe ‘ilhe 'ulhdzis 
yughu ninya. Yoo sooltsun-1, myrrh 'ink'ez aloes bulh Ihtadilyá-i whe 100 
pounds at'en 'uldaz, ^ whusayán'ai. 40 'Et Sizi oozi huyílhchoot 'ink'ez 
Lizwifne bube 'ut'en k'oh hukw'un'a, naih dizti' 'ulhyül-1 huyílhchoot 'ink'ez 
yoo sooltsun-1 Ihtahidínla-1 hik'ünuhüyuzdzai, 'ink'ez Sizi oozi higha 
hüyozduz 'ahitílhtelh wheni. 41 'Et nyo ndet dal tulalhgus 'ahidunilht'ó-un, 


'et whenghoh haniyeh k'et whuz'ai. 'Et la 'awhundidí-un tse be tsa k'et 'aw 
whutso dal dune 'alhuhulhtí-un whuz'ai. 42 'Et tube nilhdukw inka Sizi oozi 
'et 'uháyalhti, Lizwifne ert dzin lhahüdutneh-un 'uhoont'oh er huwa. 


Sizi ts'un k'ut dunadija 


20:1 Lisman whutoh 'udechoo dzin 'awhuz tsahólhgus whe Mary Magdala 
whut'en-un, ts'un k'uz tizya. Whuz oozya whe tse cho ts'un k'ut 
whudadin'ai-i, 'udun duniz'ai whe yutilh'en. 2 'Et awer Simon Peter 'ink'ez 
nyoon 'ilhoghun Sizi yugha hodul'eh-un k'us yük'entsi'-un, en bulh, 
bughulgai 'ink'ez übulhni, *NeMoodihti oozi huyílhchoot. 'Uts'un whe 
hüyalhti, 'ink'ez aw t'éts'onüszun nts'e suba whe hüyalhti." 3 Inka Peter 
'mk'ez nyoon 'ilhoghun bulh ts'un k'uz ts'e hutilhgai. 4 Lhgha hilgai. 'Et 
nyoon 'ilhoghun en Peter anus 'a nulgai huwa 'udechoo ts'un k'uz oolhgai. 5 
'Awet whuz oolhgai da. nyo duja 'ink'ez o whunalh'en. 'Et naih dizti'-i 'et 
usdla yunilh'en, ert hoonts'i aw dálhiyal. 6 'Et soo yunilgih whe Simon 
Peter whuz oozya. 'En ts'un k'ut danínya 'ink'ez naih dizti'-1 er usdla 
yutilh'en. 7 'Et nyoo dzezoh ootsigha gha yóonasduz inlé'-1, aw naih dizti'-i 
ootoh whe yooloh. Soo cho Ihénintan 'ink'ez 'udun sulhchooz. $ 'Et nyoon 
'ilhoghun yugha hodul'eh 'udechoo ts'un k'uz oolhgai-un, en cha danínya. 
Soo cho whunalh'en 'ink'ez ooba 'alha' hooja. 9 'Et 'awhuz soo cho dudeni 
be t'éhonüszun daja ni la ndi Yak'usda ooghuni 'uk'unusgüz-i k'ut, Sizi 
yaidlanne toh dunádutádalh 'et huwun. 10 'Et 'awet Sizi yugha hodul'ehne 
duyoh ts'un whenáhit'az.Sizi Mary Magdala whut'en-un, 'en yunalhts'et 
haínya 11 'Et hoonts' Mary en ts'un k'ut awer nétl'adinda'. Yoo 'az ts'e 
usyin 'ink'ez utso. 'Ink'ez utso whe nyo dunt'oh 'ink'ez o tse bez whunilh'en. 
12 Khunsul nane lizas soo ulhyül-i be hüzke, ndet whe ubutilh'en. 
Tlhoghun en yutsi t'ah, 'et hIhoghun cha yuk'etl'ah ndet la Sizi oozi 
ilhte'-un, er huzke. 13 'Et huyoodulhkut, ““Ts'eke, di ha' dini intso?” Er 
ubülhni, “SMoodihti 'uts'un whe hüyalhti 'ink'ez nts'e suba 'ahüyalhti aw 
t'éwhunuzüszun." 14 'Et ndudija hukw'elh'az n'awh nalh'a whe khunsul Sizi 
'et usyin whe yutilh'en, er hoonts'i aw Sizi 'unt'oh aw nalhuyóolts'ulh. 15 
'Et Sizi 'uyulhni, ““Is'eke, 'et di ha intso? Mbe kunínta whe men? 'Et 


Mary 'uninzun haniyeh k'et huwunlí-un tole 'ut'en, 'ink'ez 'uyulhni, “Nyun 
ilhchoot 'ink'ez 'uts'un whetlhti de, nts'e nenilhti-un sudini, et de si 
naóoschoot." 16 'Et Sizi yukahizya, “Mary,” yülhni. 'Et Mary n'awh nalh'a 
ink'ez, “Rabboni!” yülhni (1 khuni nehodulh'eh-un ni whe 'utni). 17 'Et Sizi 
uyülhni, Aw njan soontun iloh. 'Awhuz ndo sBá oots'un nálhtuzusdai. 'Et 
hoonts' sulhutsinke buts'un naíndalh 'ink'ez ubudíni, ndo sBá oots'un 
nátisdalh. 'En nohni cha nohBá. Si sYak'usda 'ink'ez nohni cha noh Yak'usda 
unli." 18 'Et Mary Magdala whut'en-un Sizi yugha hodul'ehne bughu nana 
'nk'ez ndi khuni buba whusanaídan'ai, 'imk'ez neMoodihti cha yan'en 
ubülhni. 'Et Sizi daja yudáni-un hukw'u bubulh náhoolnuk.Sizi yugha 
hodul'ehne bunalhts'et haínya 19 'Et dzin er 'udechoo dzin lisman whutoh 
'uhoont'oh, et hulhgha za, et yugha hodul'ehne '"ilhunahosdil. Dulh 
Lizwifne bube hunuljut inka datih tsiyawh dádinla. Khunsul Sizi butoh 
usyin hitilh'en. 'Et ubülhni, “Soo cho nohdzi doghel." 20 'Et ndubudani' 
whe dula cha, 'ink'ez duzih k'ut cha bunalhts'et hahonla. 'Et yugha 
hodul'ehne tube cho huhóost'et buMoodihti huyan'en inka. 21 'Et Sizi doo 
cha za 'ubülhni, “Soo cho nohdzi doghel. Nts'en'a la sBá whuz de sütilh'a', 
'et whuz un'a si cha nohtis'alh." 22 'Et ndudija hukw'elh'az buk'uz injiz 
'nk'ez ubülhni, “Ndoni nohyudóolts'it. 23 Mbene la bulubeshi buba un 
tilhdilne, 'enne 'uda' buba 'un tizkat whe 'unt'oh. 'Ink'ez mbene la bulubeshi 
buba 'un Ihituzulhdilne 'aw buba 'un Ihitikulh whe 'unt'oh." 24 'Et nyoonne 
whunizyanne on at nane butoh 'ilhoghun, 'ut'udánda'-un, Thomas 
huyulhni-un, 'aw butoh hooloh whe Sizi bughu ninya. 25 'Et nyoonne 
yugha hodul'ehne, 'enne Thomas huyulhni, *NeMoodihti ts'an'en!” 'Et 
ubülhni, “Soo sich'oh sna be oola lugloo k'oh whunis'en, 'ink'ez slasga be 
'anüdizga de, 'ink'ez oozih k'ut 'et sla be ooka k'et 'anüdizni de, 'et de za la 
sba alba 'uhot'e',” ni. 26 'Et 'ilhu lisman inle' whe, doo cha za Sizi yugha 
hodul'ehne yoh bez ts'e hudilhtsi whe Thomas en cha butoh usda. Datih 
duts'o dadin'ai, er hoonts'i khunsul Sizi butoh usyin hitilh'en, 'mk'ez 
'ubulhni, “Soo cho nohdzi doghel.” 27 'Et Thomas 'ulhni, “Sla nilh'en 
ink'ez nlasga be ska k'et nudilga 'ink'ez nla be szih k'ut cha nudílnih. 'On at 
si sghun whuts'oodónlai' junih. Mba alba 'uhot'e," yülhni. 28 'Et Thomas 
'uyúlhni, ^SMoodihti 'ink'ez sYak'usda!” 29 'Et Sizi 'uyülhni, “Thomas, 


'andit san'en, et huwa mba alba 'uhoont'oh. 'Et hoonts'i mbene la aw 
sulhi'el hoonts'i, 'ink'ez buba 'alha 'uhoont'ohne, 'enne 'uk'enus hoonzoo-un 
bugha whults'ut." 30 'Et 'on nus Ihat-un yugha hodul'ehne bunalh Sizi 
hooncha túne' 'ust'en er hoonts'i aw ndi 'udustl'us k'ut 'uk'ulhühooguz. 31 
Fr hoonts'i nduwhi 'uk'unusgüz-i soo cho oogha t'éwhunohzin 'ink'ez nohba 
alba 'uhot'e', alba Sizi en Christ, Yak'usda ooYe', en 'unt'oh. 'Et njan nohba 
alba 'uhoont'oh whe "ilhiz oole' be ts'úkhuna-1, 5i Sizi Gri boozi' gha tíht'elh. 


Sizi yugha hodul'ehne lho ha' hut'en-un, 'et doo cha za bunalhts'et haínya 


21:1 Njan 'oh te ne'whust'en hukw'elh'az, doo cha za Sizi yugha 
hodul'ehne bunalh Ger haínya. Bunghun Tiberias huwhútni-un, er ua. 
Ink'ez bunalh ts'et haínya whe njan 'oh te ne'whust'en: 2 Simon Peter, 
Thomas 'uttudánda'-un, Nathanael, en keyoh Cana huwhútni Galilee yun 
k'ut whuz'i, et whut'en-un, Zebedee ooye'ke cha, 'ink'ez 'uyoonne nane 
Sizi yugha hodul'ehne cha, 'enne ts'tyawh 'alhgoh hudilhts"i. 3 'Et Simon 
Peter 'ubúlhni, “Lho ha' tist'elh." 'Et ts'tyawh 'uhuyulhni, “Wheni cha la 
nyulh 'úztoodilh.” 'Et 'aho soo ts'ityawh ts'i cho be hándil. 'Ulhdzis 
ndüwhulyiz whe nute'hule'", er hoonts'i aw Ihe'hílooh. 4 Om bun bundada' 
sa haín'ai whe khunsul Sizi taba usyin hitilh'en, er hoonts'i ndunne yugha 
hodul'ehne aw Sizi en 'unt'oh t'éhonüszun. 5 'Et Sizi 'ubülhni, *Ts'oodunne 
'aw eh Ihe'áhlooh?" “Gak,” huyülhni. 6 'Et doo cha 'ubülhni, “Nohlembil 
ts1 ooghu naílhni ts'e whuz talhkat, er de la be 'óohloo." Inka whuz 
tahiyalhkat, Iho whuz Ihai huzdlooh k'et, 'aw Ihembilh hanáhuyoolelh 
aít'oh. 7 'Et ndun 'ilhoghun Sizi k'us yük'entsi'-un, en Peter 'ulhni, 
“NeMoodihti 'ut'en.” 'Et neMoodihti 'ut'en ni Peter yudánts'o whe soo 'a 
cho yoo'az ts'e ye usdá-1 yunállhoh, 'ankw'us 'ust'et 'unt'oh ínle' inka, 'ink'ez 
bunghun tooz tállhoh, Sizi ts'u tiyalh 'et wheni. $ 'Aw taba howu nilhza' 
iloh 'uhut'en, whunizyat on at whunizyat negan ghütistni at'en 'uwhuldzoh. 
Inka nyoonne yugha hodul'ehne ts'ryaz be hándil 'ink'ez Ihembilh lho tubulh 
toot huyigus whe yaháyulhdlat. 9 Yanáhuski whe taba kwunyaz dízgun 
ink'ez lho ook'ut butá'uneh 'ink'ez lhes cha et us'ai huwhutilh'en. 10 'Et Sizi 
'ubulhni, “Nyoo lho suhlooh-1 ooloh dizáhlelh." 11 'Et Simon Peter ts' 


yenya, 'mk'ez Ihembilh taba yáyuzguz. Lho soo ncha-1 za dizbun, 153 
'ultsuk. Tube Ihai 'ink'ez undaz, er hoonts* Ihembilh 'aw k'ulhích'ulh. 12 'Et 
Sizi 'ubulhni, “Anih, njan na'uht'alh." Huyéntsaz whe aw 'ilhoghun hoonts'i 
mbe 'unt'oh-un hukwa lhahuyoodulhkut, 'uda' t'ehonínzun neMoodihti en 
'untoh inka. 13 'Et Sizi whuz oozya, lhes yílhchoot 'ink'ez bugha ínin'ai. 'Et 
whuz un'a za lho cha bugha íninla. 14 'Et awer yaidlanne toh dunadija 
whuts'un, whulh tat Sizi yugha hodul'ehne bunalh ts'et hainya. 15 'Awet 
na'hit'al hukw'elh'az, Sizi Simon Peter yoodulhkut, “Simon Jonas ooye', 
ndunne, 'enne buba nús eh sk'eintsi?" 'Et Peter 'uyülhni, “A sMoodihti, 
nyunch'oh t'éwhunínzun nyadan usdli." “Et de se 'usbaiyazne bube 
'olh'alh,” yülhni. 16 'Et doo cha za whulh nat yoodulhkut, “Simon Jonas 
ooye', 'usk'eintsi' eh?" 'Et Peter 'uyulhni, "A sMoodihti, nyunch'oh 
t'éwhunínzun nyadan usdli.” “Et de se 'usbaine bughonle',” yülhni. 17 'Et 
doo cha za 'andit yoodulhkut, “Simon Jonas ooye' alba eh syadan mli?” 'Et 
Peter tube ooba dzoh suli', Sizi whulh tat-un yoodulhkut whe 'uyülhni, 
“Syadan inli eh?” 'uyülhni. 'Et Peter 'uyúlhni, “SMoodiht1, nyunch'oh 
ts'tyantsuk t'éwhünínzun. 'Ink'ez nyunch'oh t'éwhuníinzun nyadan usdli." 'Et 
doo cha Sizi 'uyülhni, “Se 'usbaine bube 'ilh'alh! 18 Soo ts'ih'un un'a 
nyudüsni, soo chilh inli da soo cho soo nadint'ih 'mk'ez nts'e la hukwa' 
ninzun, 'oh te ninya inle'. 'Et hoonts'i hoonyan sinli' de, nla nusóontun 'ink'ez 
'uyoon dune nla yé'dinguz, 1 Yaz nts'e hukwa lhe'nínzun, 'oh te hoonts'i 
núnyutilhtelh,” yulhni. 19 'Et Sizi ndúyulhni whe nts'en'a la didut datítsah 
huwa Moodihti yudutálhti', et wheínulhtun whe 'utni. 'Et ndi dant 
hukw'elh'az 'et, “Sunanyalh,” yülhni. 20 'Et Peter 'awh nalh'a whe nyoon 
mbe da' Sizi k'us yük'entsi'-un, 'en 'uja 'udek'ez na'hüt'alh-un yuts'un le'uja 
ink'ez yoodulhkut, *SMoodihti, mbe 'utinelh nye 'óotakulh?" yülhni, et 
Peter 'awh nalh'a whe en 'ubuniyalh whe yutilh'en, 21 Peter yan'en whe 
Sizi 'uyülhni, “SMoodihti, ndun en do' datínelh?" 22 'Et Sizi 'uyülhni, 
“Whusanátisdalh whuts'un er hoona' hukwa' nuszun de, nyun mba 
Ihe'hoot'oh. 'Et nyun sunanyalh.” 23 Mbene la Ihulhutsinke suli'ne er ndi 
khuni Sizi ye yátilhduk-i tshyawh butoh nídilhts'ut, nyoon mbe da Sizi 
yuk'entsi'-un aw dálhtisa. 'Et hoonts'i Sizi Peter aw Ihidínel ndun en aw 
dálhtisa. 'Ants'i yülhni, “Whusanátisdalh whuts'un er en hoona' hukwa' 


nuszun de, nyun mba Ihe'hoot'oh?" 24 'Et ndun yugha hodul'eh-un, mbe da' 
Sizi 'uk'enus yuk'entsi'-un, en 'udani' njan howu yailhduk "ink'ez 
'uk'ehoonguz 'ink'ez daja dant la soo alba 'uhoont'oh er téts'onínzun. 25 
'On un cha tube lhat-un Sizi ne'üst'en. 'Et huwun ts'iyawh 'uk'éhooguz de, 
'udustl'us Ihai k'et ndi yun k'ut er hoonts'i aw soo Ihe'hoolcho oole' dai et 
tilalh wheni nüszun. 'Et ndo honeh. 


